Positive vumun facility ah gendhiumah isskan dheyne usooleh hadhaifi\nކޮވިޑަށް ޕޮޒިޓިވްވުމުން ކަރަންޓީން ފެސިލިޓީއަށް ގެންދިއުމަށް އިސްކަންދޭނެ މީހުން ކަނޑައަޅައި އުސޫލެއް މިއަދު ހެލްތު ޕްރޮޓެކްޝަން އޭޖެންސީ (އެޗްޕީއޭ) އިން އާންމުކޮށްފި އެވެ.\nއުސޫލުގައިވާ ގޮތުން ޕޮޒިޓިވްވާ މީހުން އަވަހަށް އެކަހެރިކޮށް ބަލި ޖެހުމުގެ ސަބަބުން ވާނެ ނުރައްކާ ކުޑަކުރުމަށްޓަކައި އެފަދަ މީހުން ވީހާ ވެސް އަވަހަށް ޑޮކްޓަރަށް ގެންދަން ޖެހޭނެ ކަމަށެވެ.\n(މިއުސޫލުން މީހަކު ޕޮސިޓިވުމުން ފެސިލިޓީއަށް ދިޔުމުގެ ކުރިން ޢަމަލު ކުރަންޖެހޭ ގޮތްތައް އަންގައިދޭ)\nޕޮޒިޓިވްވާ މީހުންގެ ތެރެއިން ފެސިލިޓީއަކަށް ގެންދިއުމުގައި އިސްކަން ދޭނެ މީހުންގެ ތެރޭގައި ހިމެނެނީ އުމުރުން 60 އަހަރުން މަތީގެ މީހުންނާއި ކޮވިޑް ޖެހުމުން ނުރައްކާ ވާނެ ފަދަ ބައްޔަކަށް ފަރުވާ ހޯދާ މީހުން (ހަކުރުބަލި، ކިޑްނީ ބަލި، ހިތުގެ ބަލި) މީހުންނާއި ކޮވިޑް ޖެހުމުން ނުރައްކާވާނެ ފަދަ ބައްޔަކަށް ފަރުވާ ހޯދަ މީހުންނާ އެކު ދިރިއުޅޭ މީހުން ނެވެ.\nކޮވިޑަށް ޕޮޒިިޓިިވް ވެއްޖެކަން ގެއިން ބޭރުގައި ހުއްޓާ އެނގިއްޖެ ނަމަ، މާސްކު އަޅައިގެން ވީހާ ވެސް އަވަހަކަށް ގެއަށް ދާން ޖެހޭނެ ކަމަށާއި އެހެން މީހަކު ދުއްވާ ވެހިކަލެއްގައި ދިއުމުގެ ބަދަލުގައި އަމިއްލަ ހިނގާފައި ދިއުން ރަނގަޅު ކަމަށް އެ ބަޔާނުގައިވެ އެވެ. ގެއަށް ދިއުމަށް ފަހު ވަކި ކޮޓަރިއެއްގައި އެކަހެރިވުމަށާއި ވަކި ކޮޓަރިއެއް ނެތް ނަމަ، އެހެން މީހުންނާ ވަކިން ދުރުގައި ހުންނަން އެޗްޕީއޭ އިން ވަނީ ބުނެފަ އެވެ. އެފަދަ ހާލަތެއްގައި އެންމެން ވެސް ސާޖިކަލް މާސްކު އަޅަން ޖެހޭނެ އެވެ.\nގޭގައި ހުއްޓާ ޕޮޒިޓިވްވެއްޖެކަން އެނގިއްޖެ ނަމަ، ވަކި ކޮޓަރިއެއްގައި ނުވަތަ ގޭގައި އުޅޭ މީހުންނާ ދުރުގައި ވަކިން ހުންނަން އުސޫލުގައިވެ އެވެ. ވަކި ކޮޓަރިއަކަށް ނުދެވޭ ނަމަ މި ހާލަތުގައި ވެސް އެންމެން މާސްކު އަޅަން ޖެހޭނެ އެވެ.\nއުސޫލުގައިވާ ގޮތުން، ފެސިލިޓީއަކަށް ގެންދަން އައުމުން އިންކާރު ނުކޮށް ދިއުމަކީ ޕޮޒިޓިވްވާ މީހާގެ ޒިންމާއެކެވެ. އާއިލާއިން އަދާކުރަން ޖެހޭ ޒިންމާގެ ތެރޭގައި އޭނާއާ މެދު ކެތްތެރިކަމާ އެކު ކަންތައް ކުރުމާއި އޭނާ ބާކީ ނުކުރުން ހިމެނެ އެވެ.\nމީގެ އިތުރުން އަމިއްލަ ސާފުތާހިރުކަމާއި ބޭނުންކުރާ ތަކެއްޗާއި ގޭތެރެ ޑިސްއިންފެކްޓެކްޓް ކުރާނެ ގޮތް ވެސް މި އުސޫލުގައި ވެ އެވެ.


"ވިކްޓިމް އައިޑެންޓިފިކޭޝަން" ސްޕެޝަލިސްޓުން ތަމްރީން ކުރުމުގެ ޕްރޮގްރާމް ނިންމާލައިފި "ވިކްޓިމް އައިޑެންޓިފިކޭޝަން" ސްޕެޝަލިސްޓުން ތަމްރީން ކުރުމުގެ ޕްރޮގްރާމް ނިންމާލައިފި\n"ވިކްޓިމް އައިޑެންޓިފިކޭޝަން" ސްޕެޝަލިސްޓުން ތަމްރީން ކުރުމުގެ ޕްރޮގްރާމް ނިންމާލައިފި\n"ވިކްޓިމް އައިޑެންޓިފިކޭޝަން" ސްޕެޝަލިސްޓުން ތަމްރީން ކުރުމުގެ ޕްރޮގްރާމް ނިންމައި ބައިވެރިނަން ސެޓްފިކެޓް ދީފިއެވެ.\nމި ޕްރޮގްރާމަކީ އިންޓަޕޯލްގެ ވިކްޓިމް އައިޑެންޓިފިކޭޝަން އަދި އިންޓަނޭޝަނަލް ޗައިލްޑް ސެކްޝުއަލް އެކްސްޕްލޮއިޓޭޝަން ޑޭޓާބޭސް ބޭނުންކުރަން ދިވެހި ފުލުހުން ތަމްރީން ކުރުމަ ށް ކުރިއަށް ގެންދިޔަ ޕްރޮގްރާމެކެވެ.\nއިންޓަޕޯލްގެ ވިކްޓިމް އައިޑެންޓިފިކޭޝަން އަކީ މީހަކަށް ނުވަތަ ކުއްޖަކަށް އަނިޔާ ލިބެމުންދާ މަންޒަރުދައްކުވައިދޭ ފޮޓޯ އާއި ވީޑިއޯ ފަދަ ހެކި ދިރާސާކޮށް އެ ހެކިތައް ބޭނުންކޮށްގެން އެކުށް ހިންގާފައިވާ ތަނާއި އަނިޔާ ލިބެމުންދާ މީހާއާއި ތުހުމަތުކުރެވޭ މީހާ ދެނެގަނެ އެކަމަށް ފިޔަވަޅު އެޅުމަށް ބައްޓަން ކުރެވިފައިވާ ނިޒާމެކެވެ. މިނިޒާމު ބޭނުންކުރުމުން، އަނިޔާއެއް ލިބެމުންދާ މަންޒަރު ފެންނަ ފޮޓޯއެއް ނުވަތަ ފޮޓޯ ނުވަތަ ވީޑިއޯގެ ފުރިހަމަ ދިރާސާއެއްކޮށް ތަހުގީގީ، ވީޑިއޯއެއް ލިބިއްޖެނަމަ، ވިކްޓިމް އައިޑެންޑިފިކޭޝަން ސްޕެޝަލިސްޓުން އުކުޅުތަކާއި މިކަމަށް ޚާއްޞަ ވަސީލަތް ތަކު ގެ އެހީގައި އަނިޔާލިބެމުންދާ ކުއްޖާ ނުރައްކަލުން ސަލާމަތްކުރުމުގެ މަޤުޞަދުގައި މަސައްކަތް ކުރުމުގެ މަގު ފަހިވެގެންދެއެވެ.\nއެގޮތުން، މިކަމަށް ބޭނުންކުރާ އެއް ވަސީލަތަކީ އިންޓަނޭޝަނަލް ޗައިލްޑް ސެކްޝުއަލް އެކްސްޕްލޮއިޓޭޝަން ޑޭޓާބޭސްއެވެ. މިޑޭޓާ ބޭސްގައި ހިމެނޭ އިމޭޖް ކޮމްޕެރިސަން ސޮފްޓްވެއާގެ އެހީގައި ތަފާތު ފޮޓޯތައް އަޅާ ކިޔައި ފޮޓޯތަކާ ގުޅޭ މަޢުލޫމާތު މިޑޭޓާބޭސް ބޭނުންކުރާ ފަރާތްތަކާ ހިއްސާކުރުމުގެ ފުރުޞަތު ލިބިގެންދާނެއެވެ. މިއީ ދުނިޔޭގެ ކުރިއަރާފައިވާ ގިނަ ޤައުމުތަކަކުން މިހާރުވެސް ބޭނުންކުރަމުން ގެންދާ ވަސީލަތެކެވެ.\nމިމަހުގެ 8ވަނަ ދުވަހުން ފެށިގެން ހަތަރުދުވަހުގެ މުއްދަތަށް ކުރިއަށް ގެންދިޔަ މި ތަމްރީ ން ޕްރޮގްރާމް ނިންމުމަށް މިއަދު އިސްކަންދަރު ބިލްޑިންގ ގައި ބޭއްވި ރަސްމިއްޔާތު ޝަރަފުވެރިކޮށްދެއްވީ ޔުނިސެފްގެ ދިވެ ހިރާޖޭގެ ރެޕްރެޒެންޓޭޓިވް ޑރ. މުނީރު ސަފީލްދީންއެވެ.\nޝަރަފުވެރި މެހުމާން ދެއްކެވި ވާހަކަފުޅުގައި ކުޑަކުދިން ނުރައްކަލުން ސަލާމަތްކޮށް ކުޑަކުދިންނާ ގުޅުހުންހު ރި މައްސަލަތަތައް ތަހުގީގު ކުރުމުގައި ފުލުހުންގެ ޤާބިލްކަން މިހާރަށްވުރެ އިތުރުކުރުމަށް މޯލްޑިވްސް ޕޮލިސް ސާވިސްއިން ކުރަމުންދާ މަސައްކަތް ފާހަގަކޮށްފައި ވެ އެވެ. އޭގެ އިތުރުން، ޓްރާންސް ނޭޝަނަލް ކުށްތައް އިތުރުވަމުންދާއިރު، ޖިންސީގޯނާ ކުރުމުގެ މައުސޫމް އެތައް ކުދިންނެއް މިފަދަ ކުށްތަކުގެ، މައްސަލަތައްވެސް އެފަދަ މައްސަލަތަކުގެ ތެރެއަށް ވަންނަމުންދާކަންވެސް ފާހަގަކުރައްވައި ޝިކާރައަކަށް ވަމުންދާކަން ޝަރަފުވެރިމެހެމާނު ޑރ. މުނީރު ސަފީލްދީން ފާހަގަކުރެއްވިއެވެ.\n"އެހެންކަމުން، ނިމިގެންދިޔަ ތަމްރީން ޕްރޮގްރާމަ ކީ ޓްރާންސްނެޝަނަލް ޖިންސީގޯނާއި ން ދިވެހިރާއްޖޭގެ ކުޑަކުދިން ރައްކާތެރިކުރުމަށް ވަރަށް މުހިއްމު ޓްރޭނިން ޕްރޮގްރާމެއް. އަޅުގަނޑު އުންމީދުކުރަނީ، މި ޕްރޮގްރާމްގެ ބައިވެރިންނަށް ލިބުނު މަޢުލޫމާތާއި ހުނަރުގެ ބޭނުން ހިފައި ކުޑަކުދިންނަށް މިހާރަށްވުރެ ރައްކާތެރި މާހައުލެއް ބިނާކުރެވިގެންދާނެކަމަށް" ޝަރަފުވެރިމެހެމާން ވިދާޅުވިއެވެ.\nމިއަދުގެ ރަސްމިއްޔާތު ތަޢާރަފް ކުރުމުގެ ގޮތުން ވާހަކަފުޅުދެއްކެވީ، މޯލްޑިވްސް ޕޮލިސް ސާވިސްގެ ފެމިލީ އެންޑް ޗައިލްޑް ޕްރޮޓެކްޝަން ޑިޕާޓްމަންޓްގެ ހެޑް ސުޕްރިންޓެންޑެންޓް އޮފް ޕޮލިސް ޙަސަން ހަނީފެއެވެ. ސުޕްރިންޓެންޑެންޓް އޮފް ޕޮލިސް ޙަސަން ހަނީފްގެ ވާހަކަފުޅުގައި މިފަދަ ޕްރޮގްރާމެއް ކާމިޔާބު ކަމާއެކު ނިންމާލެވުމުގައި ގިނަ ބައެއްގެ އެއްބާރުލުމާއި އެހީތެރިކަން ލިބިފައިވާކަން ފާހަގަކުރެއްވިއެވެ. އެގޮތުން، އިންސާނީ ވަސީލަތް ތަރައްޤީކޮށް ފުލުހުންގެ ހުނަރު ކުރިއެރުވުމުގައި ޔުނިސެފްގެ ފަރާތުން މޯލްޑިވްސް ޕޮލިސް ސާވިސްއަށް ލިބެމު ންދާ އެހީތެރިކަން ފާހަކުރައްވައި ސުޕްރިންޓެންޑެންޓް އޮފް ޕޮލިސް ޙަސަން ހަނީފް ޝުކުރު އަދާކުރެއްވިއެވެ.\nއޭގެ އިތުރުން، އިންޓަޕޯލްގެ ވިކްޓިމް އައިޑެންޓިފިކޭޝަން އަދި އިންޓަނޭޝަނަލް ޗައިލްޑް ސެކްޝުއަލް އެކްސްޕްލޮއިޓޭޝަން ޑޭޓާބޭސްއަށް ދިވެހި ފުލުހުން ތަމްރީންކޮށް ދިވެހި ފުލުހުންގެ ތަހުގީގު ތަކުގައި އެ ވަސީލަތް ބޭނުންކުރެވޭނެ މަގު ފަހިކޮށްދެއްވިކަމަށްޓައި އިންޓަޕޯލްގެ ޖެނެރަލް ސެކެޓްރީއަށާއި ކްރައިމް އެގެއިންސްޓް ޗިލްރަން ޔުނިޓަށް ޝުކުރު ދެންނެވިއެވެ. އަދި، އެ ޑޭޓާބޭސްގެ މުހިއްމުކަން ފާހަގަކުރައްވައި ޙަސަން ހަނީފް ވިދާޅުވީ، ކުޑަކުދިންނަށް ޖިންސީގޯނާ ކުރުމާ ދެކޮޅަށް ދިވެހި ފުލުހުން ކުރަމުންދާ މަސައްކަތުގައި މި ޑޭޓާބޭސް މުހިއްމު ރޯލެއް ކުޅޭނެކަމަށް ދެކިލައްވާ ކަމަށެވެ.\nމި ޕްރޮގްރާމް ނިންމުމުގެ ރަސްމިއްޔާތުގައި ބައިވެރިންގެ ފަރާތުން ޝުކުރު ދެންނެވުމުގެ ގޮތުން ވާހަކަ ދެއްކެވީ ޕޮލިސް ސްޓޭޝަން އިންސްޕެކްޓަރ މޫމިނާ އަގީލްއެވެ. މި ތަމްރީން ޕްރޮގްރާމްގައި މަޢުލުމާތު ދެއްވީ އިންޓަޕޯލްގެ ޓްރޭނަރުން ކަމުގައި ވާ މިސް ސިސިލިޔާ ވޮލިން އާއި މިސް ގޮޑާނާ ވުޖިސިކްއެވެ.\nމި ރަސްމިއްޔާތުގައި ޝަރަފުވެރިމެހެމާން ޑރ. މޫނީރު ސަފީލްދީންގެ އިތުރުން، އިންޓަޕޯލްގެ ޓްރޭނަރުންނާއި ޔުނިސެފް މޯލްޑިވްސް ޕްރޮގްރާމް ސްޕެޝަލިސްޓް މުޙައްމަދު ނައީމާއި ޗީފް ސުޕްރިންޓެންޑެންޓް އޮފް ޕޮލިސް މުޙައްމަދު ދާވޫދާއި ޗީފް ސުޕްރިންޓެންޑެންޓް އޮފް ޕޮލިސް މުޙައްމަދު ބަޝީރު ބައިވެރިވެލެއްވިއެވެ.


ބާތަކެތި ނީލަން ކިޔުން\nމިއިދާރާއިން ނަގާފައިވާ ބާތަކެތީގެ ނީލަން ކިއުން 17 ސެޕްޓެމްބަރ 2020 ވާ ބުރާސްފަތި ދުވަހުގެ ހެނދުނު 09.00 ގައި މިއިދާރާގެ ގޯތިތެރޭގައި އޮންނާނެއެވެ.\nނީލަމުން ނަންގަވާ ތެކެތީގެ އަގު ވަގުތުން އަދާ ކުރައްވަން ޖެހޭނެއެވެ. ވަގުތުން އަގު އަދާ ނުކުރައްވާ ނީލަންތައް ކެންސަލްކޮށް އަލުން ނީލަން ކިޔޭނެއެވެ. ނީލަމަށް ވަޑައިގަންނަވާ ފަރާތްތަކުން ވަޑައިގަންނަވާނީ މިއިދާރާގެ ކައިރިއަށެވެ.\nނީލަމުން ނަންގަވާ ތަކެތި ނީލަން ނިމޭތާ އެއްގަޑި އިރު ތެރޭގައި ގެންދަވަން ވާނެއެވެ. އެއްގަޑިއިރު ތެރޭގައި ނުގެންދަވާ ތަކެތި ބޭނުންނެތީކަމުގައި ބަލައި، އުކައިލުން ނުވަތަ ބޭނުންވާ ފަރާތްތަކަށް ދޫކޮށްލުމުގެ އިޚްތިޔާރު ކައުންސިލަށް ލިބިގެންވެއެވެ.\nސުންގަޑި: 17 ސެޕްޓެންބަރު 2020 0900


Tax dhekkumugai lui thakeh MIRA in hama jassai dhenee | Mihaaru\nމީރާ: ޓެކްސް ދެއްކުމުގައި ލުއިތަކެއް ދޭން މީރާއިން ވަނީ ނިންމާފައި -- ފޮޓޯ/މިހާރު\nޓެކްސްތައް ދެއްކުމުގައި ލުއިތަކެއް މީރާ އިން ހަމަޖައްސައި ދެނީ\n27 މާޗް 2020 - 12:53 13 comments\nކޮވިޑް-19 އާ ގުޅިގެން އިގްތިސާދު ދަށްވަމުންދާތީ ގިނަ ފިޔަވަޅުތަކެއް ދަނީ އަޅަމުންނެވެ. އެގޮތުން ލޯނުތައް ވެސް އަނބުރާ ދެއްކުން ހަ މަސް ދުވަހުގެ މުއްދަތަށް ފަސް ކޮށްދޭން ބޭންކްތަކުން ވަނީ ނިންމައިފަ އެވެ.\nމީރާ އިން ނެރުނު އިއުލާނެއްގައި ވަނީ ކޮވިޑް-19 އާ ގުޅިގެން ޓެކްސް ދައްކާ ފަރާތްތަކަށް ލުއި ގޮތްތަކެއް ހަމަޖައްސައިދިނުމުގެ ގޮތުން ޓެކްސާއި އެހެނިހެން ފައިސާތައް އިންސްޓޯލްމަންޓް އުސޫލުން ދެއްކުމުގައި އިތުރު ލުއިތަކެއް ހަމަޖައްސާފައިވާ ކަމަށެވެ. އެގޮތުން މިހާތަނަށް އިންސްޓޯލްމަންޓް އުސޫލުން ބަހާލައިގެން ފައިސާ ދެއްކޭނެ ގޮތް ހަމަޖައްސައި ދީފައިވާ ފަރާތްތަކުން ދައްކަންޖެހޭ ފައިސާ ތިން މަހަށް ފަސްކޮށް ދީފައިވާ ކަމަށް އެ އިއުލާނުގަައިވެ އެވެ.\nމީގެ އިތުރުން އިންސްޓޯލްމަންޓް އުސޫލުން ފައިސާ ދެއްކުމަށްޓަކައި ދެމުންދިޔަ ލުއިތައް އަންނަ ޖޫން މަހުގެ 30 ވަނަ ދުވަހުގެ ނިޔަލަށް އިތުރުކޮށްފައިވާ ކަމަށާއި އަދި އެ މުއްދަތުގައި އިންސްޓޯލްމަންޓް އުސޫލުން ފައިސާ ދައްކަން އެދިއްޖެ ނަމަ، އާންމުކޮށް އެކަމަށް އޮންނަ ކޮމިޓްމަންޓް ޕޭމަންޓަށް ވުރެ ކުޑަ އަދަދެއް ދެއްކިޔަސް، އިންސްޓޯލްމަންޓް އެގްރިމެންޓަކަށް އާދެވޭނެ ކަމަށް އެ އިއުލާނުގައިވެ އެވެ. އަދި އާންމު އުސޫލުން އިންސްޓޯލްމަންޓް ހަމަޖައްސައިދޭ މުއްދަތަށް ވުރެ ދިގު މުއްދަތެއް ދެވޭނެ ކަމަށް ވެސް އެ އިއުލާނުގައިވެ އެވެ.\nއެ އިއުލާނުގައިވާ ގޮތުން އިންސްޓޯލްމަންޓް އެގްރިމެންޓްތައް މީރާއާ އެކު މިހާރު ހަދާފައިވާ ފަރާތްތަކުން ވެސް އިތުރު އިންސްޓޯލްމަންޓަށް އެދިއްޖެ ނަމަ، އެ ފުރުސަތު އަންނަ ޖޫން މަހުގެ 30 ގެ ނިޔަލަށް ލިބޭނެ އެވެ.\nކޮވިޑް-19 އާ ގުޅިގެން ޓޫރިސްޓުން ރާއްޖެ އައުން މަދުވުމުން އިގްތިސާދީ ގޮތުން ދަނީ ބޮޑެތި ގެއްލުންތަކެއް ލިބެމުންނެވެ. އެގޮތުން ބައެއް ރިސޯޓްތައް ވެސް މިހާރު ދަނީ ބަންދު ކުރަމުންނެވެ. އެހެންވެ، ސަރުކާރުން ވަނީ އިގްތިސާދީ ޕެކޭޖެއް ތައާރަފްކޮށް ކުރިއަށް އޮތް ދެ މަހުގެ ކަރަންޓާއި ފެން ބިލުން ބޮޑު ޑިސްކައުންޓެއް ދީފަ އެވެ.


India fiyavaa ithuru baehge askaree eheetherikan beynumeh nuvey: Mariya | Mihaaru\nޑިފެންސް މިނިސްޓަރު މާރިޔާ. މާރިޔާ ވަނީ އިންޑިއާގެ ޑިފެންސް މިނިސްޓަރާ ބައްދަލުކުރައްވައި، ދެ ގައުމުގެ ގުޅުން ބަދަހި ކުރުމާ ގުޅޭ ގޮތުން މަޝްވަރާ ކުރައްވާފައި.\nއިންޑިއާ ފިޔަވައި އިތުރު ބައެއްގެ އަސްކަރީ އެހީތެރިކަން ބޭނުމެއް ނުވޭ: މާރިޔާ\n26 ޖެނުއަރީ 2019 - 13:23 72 comments\nރައީސް އިބްރާހިމް މުހައްމަދު ސޯލިހްގެ ވެރިކަން ފެށުނު ފަހުން ރާއްޖެއާ ގާތް ގުޅުމެއް ބާއްވާ އިންޑިއާ އަށް ކުރައްވަމުން ގެންދަވާ ދަތުރުގައި "ދަ ހިންދޫ އަށް" ދެއްވި އިންޓަވިއުއެއްގައި މާރިޔާ ވިދާޅުވީ ރާއްޖެ އަށް ދިމާވާ ކަންކަމުގައި އިންޑިއާ އިން އަބަދުވެސް އެހީތެރިވަނީ ގާތް ރަހްމަތްތެރިއެއްގެ ގޮތުގައި ކަމަށެވެ.\nޑިފެންސް މިނިސްޓަރު އިންޑިއާ އަށް ކުރެއްވި ދަތުރުފުޅުގެ ތެރެއިން. --\nއެގޮތުން ނޮވެމްބަރު 3، 1988 ގައި ރާއްޖެ އަށް ދިން އުދުވާނީ ހަމަލަ އާއި 2004 ވަނަ އަހަރު ރާއްޖެ އަށް އެރި ސުނާމީ ކާރިސާއާ ގުޅިގެންނާއި 2014 ވަނަ އަހަރު މާލެ އަށް ފެނުގެ ދަތިކަން ދިމާވެގެން އިންޑިއާ އިން ރާއްޖެ އަށް ބޮޑު އެހީތެރިކަމެއް ދީފައިވާ ކަން މާރިޔާ ފާހަގަ ކުރެއްވި އެވެ.\n"އަޅުގަނޑުމެންގެ އެންމެ ގާތް އަވައްޓެރި އިންޑިއާ އިން އަބަދުވެސް އެހީތެރިވެދޭ. އެހެންވީމަ، އިތުރު ގައުމެއްގެ އަސްކަރީ އެހީތެރިކަމެއް ބޭނުމެއް ނުވޭ،" މާރިޔާ ވިދާޅުވި އެވެ.\nމާރިޔާ ވިދާޅުވި ގޮތުގައި، އިންޑިއާ ކަނޑު "ބާރުގަދަ" ބައެއްގެ މައްޗަށް ވެރިވެގެންފައި އޮތުމަށް ރާއްޖެ އިން ބޭނުމެއް ނުވެ އެވެ. އިންޑިއާ ކަނޑުގެ ސަރަހައްދަކީ ރައްކާތެރި، ހިމާޔަތް ކުރެވިފައިވާ ސަރަހައްދަކަށް ހަދަން ރާއްޖެ އިން އަބަދުވެސް ބޭނުންވާ ކަމަށް ވެސް މިނިސްޓަރު ވިދާޅުވި އެވެ.\nއިންޑިއާ އިން ދިން ދެ ހެލިކޮޕްޓަރު އޮޕަރޭޓް ކުރަން ފެށި ކަން ފާހަގަ ކުރައްވައި، މާރިޔާ ވިދާޅުވީ ދެ ހެލިކޮޕްޓަރު އޮތުމުގެ ސަބަބުން ދިވެހިންނަށް ވަރަށް ބޮޑު ފަސޭހައެއް ލިބެމުންދާ ކަމަށެވެ.\nޑިފެންސް މިނިސްޓަރު މާރިޔާ، އިންޑިއާގެ ޑިފެންސް މިނިސްޓަރު ނިރުމަލާ ސިތާރަމަންއާ ސަލާމް ކުރައްވަނީ. --\n"ހެލިކޮޕްޓަރު އޮޕަރޭޝަންސްތައް ފެށިއިރު، މިހާތަނަށް 10 މީހަކަށް އެހީތެރިވެދީފައި ވާނެ. ހެލިކޮޕްޓަރުތައް އެކި ކަންކަމުގައި ބޭނުން އެބަކުރޭ. ހެލިކޮޕްޓަރުތައް ކުރިން ބާއްވާފައި އޮތީ ކީއްވެ ކަމެއް ނޭނގޭ،" ދަ ހިންދޫ އަށް ދެއްވި އިންޓަވިއުއެއްގައި މާރިޔާ ވިދާޅުވި އެވެ.\nއިންޑިއާ އިން ދިން ދެ ހެލިކޮޕްޓަރު ވެސް އާއްމުކޮށް ބޭނުން ކުރަނީ ހާލު ދެރަ ބަލި މީހުން އުފުލާށެވެ. ކުރީގެ ރައީސް އަބްދުﷲ ޔާމީންގެ ސަރުކާރުގެ ފަހަކާ ޖެހެންދެން އެ ހެލިކޮޕްޓަރުތައް ބޭނުން ކުރުމަށް ފަހު، ދިވެހި ސިފައިން ނުބައްސައި އިންޑިއާ ސިފައިން އެކަނި އޮޕަރޭޝަންތައް ހިންގާތީ އެއްބަސްވުން އާ ނުކޮށް، އެ ދޭތި ފޮނުވާލަން ކުރީގެ ރައީސް އަބްދުﷲ ޔާމީންގެ ސަރުކާރުން އުޅުނެވެ.\nނަމަވެސް، ރައީސް އިބްރާހިމް މުހައްމަދު ސޯލިހް ވެރިކަމަށް ވަޑައިގެންނެވި ފަހުން، އެއްބަސްވުން އާ ކުރުމަށް ފަހު، ދެ ހެލިކޮޕްޓަރުގެ ބޭނުން މިހާރު ވަނީ ކުރަން ފަށައިފަ އެވެ.\nރާއްޖޭގައި އެ ހެލިކޮޕްޓަރުތައް އޮޕަރޭޓް ކުރަނީ އިންޑިއާ ސިފައިންނެވެ. ނަމަވެސް، ފޮރިން މިނިސްޓަރު އަބްދުﷲ ޝާހިދު ދާދި ފަހުން ވިދާޅުވީ، ދެ ހެލިކޮޕްޓަރު އުދުހެނީ ދިވެހި ސަރުކާރުގެ ފުރިހަމަ ކޮންޓްރޯލް އޮވެގެން ކަމަށާއި ހެލިކޮޕްޓަރުތައް ދުއްވުމުގައި އިންޑިއާގެ ނުފޫޒެއް ނެތް ކަމަށެވެ.\nމާރިޔާ އިންޑިއާ އަށް ކުރައްވަމުން ގެންދަވާ ދަތުރުގައި އޭނާ ވަނީ އެ ގައުމުގެ ޑިފެންސް މިނިސްޓަރު ނިރުމަލާ ސިތާރަމަންއާ ބައްދަލު ކުރައްވައި ދެ ގައުމުގެ ގުޅުން އިތުރަށް ބަދަހި ކުރުމާ ބެހޭ ގޮތުން މަޝްވަރާ ކުރައްވައިފަ އެވެ.\nއިތުރު ލިޔުންތައް އިންޑިއާ ރާއްޖެ-އިންޑިއާ ޑިޕްލޮމެސީ މާރިޔާ އަހުމަދު ދީދީ، ޑިފެންސް މިނިސްޓަރު ޑިޕްލޮމެޓިކް ގުޅުން ރާއްޖޭގެ ޚާރިޖީ ސިޔާސަތު ދިވެހި ސަރުކާރު އިންޑިއާގެ އަސްކަރިއްޔާ ދިވެހި ސިފައިން


އެސްޖީއަށް ބިރެއް ނުދައްކަން، ދިނީ ނަސޭހަތް: އުއްތަމަ ފަނޑިޔާރު – Haftha\nMon, 13 July, 2020, 2:31 pm\nއެސްޖީއަށް ބިރެއް ނުދައްކަން، ދިނީ ނަސޭހަތް: އުއްތަމަ ފަނޑިޔާރު\nސުޕްރީމް ކޯޓުގެ ސެކްރެޓްރީ ޖެނަރަލް (އެސްޖީ) ޑރ. ހުސެއިން ފާއިޒަށް އިންޒާރުދީ ބިރު ދައްކާފައިވާ ވާހަކަ އުއްތަމަ ފަނޑިޔާރު ޑރ. އަހުމަދު އަބްދުﷲ ދީދީ ދޮގު ކުރައްވައިފިއެވެ.\nއުއްތަމަ ފަނޑިޔާރު އެކަން ދޮގު ކުރެއްވީ، ޖުޑިޝަލް ސާވިސް ކޮމިޝަން (ޖޭއެސްސީ) ގެ ގާނޫނަށް ގެނައި އިސްލާހާ ގުޅިގެން ޑިޕާޓްމަންޓް އޮފް ޖުޑީޝަލް އެޑްމިނިސްޓްރޭޝަން (ޑީޖޭއޭ) އިން ނެރެފައިވާ ގަވާއިދުތަކަށާއި އުސޫލަތަކަށް އަމަލު ނުކުރުމަށް ޑރ. ފާއިޒަށް އަންގަވައި އަދި އެ ޑިޕާޓްމަންޓާ އެއްވެސް މުއާމަލާތެއް ކުރައްވައިފިނަމަ ވަޒީފާއިން ވަކިކުރައްވާނެ ކަމުގެ އިންޒާރު ދެއްވާފައިވާ ކަމަށް ބުނެ ޖޭއެސްސީން އެ މައްސަލަ ބަލަން ފަށާފައިވަނިކޮށެވެ.\nއުއްތަމަ ފަނޑިޔާރު މިއަދު ނެރުއްވި ބަޔާނެއްގައި ވިދާޅުވީ ޖޭއެސްސީގެ ގާނޫނަށް މިފަހުން ގެނައި އިސްލާހަކީ ރައްޔިތުންގެ މަޖިލީހުން ފާސްކޮށް ރައީސް އިބްރާހިމް މުހައްމަދު ސޯލިހު ތަސްދީގު ކުރައްވާފައިވާ އިސްލާހެއް ކަމަށްވާތީ އެ އިސްލާހަށް އިހްތިރާމް ކުރައްވާ ކަމަށާއި އެ އިސްލާހު ތަންފީޒު ކުރަން ސުޕްރީމު ކޯޓުން އެއްބާރުލުން ވެސް ދޭނެ ކަމަށެވެ.\nނަމަވެސް ކޯޓުތަކުގެ އެތެރޭގެ އިދާރީ ހިންގުމާ ބެހޭ އެއްވެސް ކަމެއް ގާނޫނުން ޑީޖޭއޭއާ ހަވާލު ކޮށްފައިނުވާ ކަމަށާއި ގާނޫނު އޮތްގޮތުން ސުޕްރީމް ކޯޓުގެ އެންމެ އިސް ފަރާތަކީ އެމަނިކުފާނު ކަމަށެވެ.\nއެކަމަކު ގާނޫނުގެ އެ އުސޫލާ ހިލާފަށް ޑީޖޭއޭއިން އަންގާ އެންގުންތަކާ ގުޅިގެން ޑރ. ފާއިޒް އެމަނިކުފާނުގެ ހުއްދައެއް ނެތި ސުޕްރީމް ކޯޓުގެ މުވައްޒަފުންނާ ބައްދަލު ކުރައްވަމުންދާތީ، ކޯޓުގެ އެތެރޭގެ މަސްލަހަތު ގެއްލި، އެމަނިކުފާނުގެ މަސްއޫލިއްޔަތަށް ހުރަސް އެޅެމުންދާ ކަމަށް އެ ބަޔާނުގައިވެއެވެ.\nއެގޮތަށް އަމަލު ކުރެއްވުމުން ޑރ. ފާއިޒަށް އުއްތަމަ ފަނޑިޔާރުގެ ހައިސިއްޔަތުން ނަސޭހަތް ދެއްވައި އެފަދަ އަމަލުތައް ދެން އިތުރަށް ތަކުރާރު ނުކުރުމަށް އެންގެވި ކަމަށާއި އަދި އެފަދަ އަމަލެއް ތަކުރާރު ކުރާ ނަމަ، އެހެން މުވައްޒަފުންނަށް ވެސް އޮންނަ އުސޫލުގެ ތެރެއިން ގަވައިދުގެ ދަށުން ފިޔަވަޅު އެޅުމަށް ހުރަސް ނޯންނާނެކަން ދަންނަވާފައިވާނެ ކަމަށް ވެސް އުއްތަމަ ފަނޑިޔާރުގެ ބަޔާނުގައި ވިދާޅުވެފައވެއެވެ.\n“އެފަދަ އެންގުމެއް އެންގުމަކީ އަޅުގަނޑު އޭނާ އަށް އިންޒާރު ދިނުން ކަމުގައި ބެލެވޭނެ އެއްވެސް ހަމައެއް ނޯންނާނެ ކަމާއި އަދި އެއީ ސުލޫކީ މައްސަލައެއް ކަމުގައި ބަލާނެ އެއްވެސް އަސާސެއް ވެސް ނޯންނާނެ އެވެ. ނަމަވެސް އެއީ އަޅުގަނޑުގެ ދުސްތޫރީ އަދި ގާނޫނީ މަސްއޫލިއްޔަތު އަދާކުރުން ކަން މި ފުރުސަތުގައި ފާހަގަ ކުރަމެވެ.” އުއްތަމަ ފަނޑިޔާރުގެ ބަޔާނުގައިވެ އެވެ.\nއުއްތަމަ ފަނޑިޔާރުގެ ބަޔާން ނިންމަވާލައްވަމުން ވިދާޅުވީ ޝަރުއީ ދާއިރާގެ މުވައްޒަފުންގެ ގަވައިދުތަކަކީ ވަކި ބައެއްގެ މައްޗަށް ހިންގައިފައި ވަކި މީހެއްގެ މަސްލަހަތާއި ފައިދާއަށްޓަކައި އެއް ފަރާތް ކުރެވޭނެ އެއްޗެއް ނޫން ކަމަށެވެ.


2 Dhuvas Fahun Mahmoodh Ge Aailaa Ah Raees Thauziyaa Vidhaalhu Vejje - Vaguthu\nއަނިޔާވެރި ގޮތަކަށް މަރާލާފައި އޮއްވާ ފެނުނު އދ. ދަނގެތީ، މޮނަލާޒް، މަހުމޫދު އަބޫބަކުރުގެ އާއިލާއަށް ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހު މިއަދު ތައުޒިޔާ ވިދާޅުވެއްޖެއެވެ.\nމަހުމޫދުގެ އަންހެނުން މުއުމިނާ އަބޫބަކުރުއަށް ފޯނުން ގުޅުއްވައި ރައީސް ތައުޒިޔާ ވިދާޅުވެފައިވާއިރު، މަހުމޫދުގެ މަރަށް މިއަދަށް މިވަނީ ތިން ދުވަހުއެވެ.\nމުއުމިނާއަށް ގުޅުއްވައި ރައީސް ވަނީ އެއާއިލާ އަށް ލިބިފައިވާ ފުން ހިތާމައިގައި ބައިވެރިވާ ކަމަށް ވިދާޅުވެ، އެލާއިންސާނީ އަނިޔާވެރި މަރުގެ ފަހަތުގައި ތިބި ބަޔަކު ހޯދުމަށް ހުރިހާ ވަސީލަތެއް ބޭނުންކޮށްގެން މަސައްކަތްކުރާނެ ކަމުގެ ޔަގީންކަން ދެއްވާފައެވެ.\nމީގެ އިތުރުން ރައީސް ވަނީ މަހުމޫދުގެ މަރުގެ މައްސަލައިގެ ތަހުގީގު ކުރިއަށްދާ ގޮތް އާއިލާއާއި ހިއްސާކުރެވޭ ވަރުވުމުން ކުރައްވާނެ ކަމަށް ވެސް ވިދާޅުވެފައެވެ.\nމަހުމޫދު މަރާލާފައި އޮއްވާ ފެނިފައިވަނީ މިދިޔަ ބުރާސްފަތި ދުވަހުގެ މެންދުރު ފަހުގެ ވަގުތެއްގައި އޭނާ ހޯދުމަށް އެރަށު ރައްޔިތުން ނުކުމެ އުޅެނިކޮށް އޭނާގެ އަމިއްލަ އުފަންގޭގެ ވަޅެއްގެ ތެރެއަށް ވައްޓާލާފައި އޮއްވާއެވެ.\nއާއިލާއިން ބުނީ، މަހުމޫދު އެންމެ ފަހުން ފެނިފައިވަނީ ބުދަ ދުވަހުގެ ރޭ ރާއްޖެއާއި އިންޑިއާ ބައްދަލުކުރި މެޗު ބަލަން އޭނާ ހިންގަމުން އަންނަ ކެފޭގެ ތެރޭގައި އިންދާ ކަމަށެވެ. އަދި މެޗު ނިންމާލުމަށްފަހު އޭނާ ދިޔަ ގޮތަށް ހަބަރެއް ނުވާ ކަމަށް ވެސް އާއިލާއިން ވަނީ ބުނެފައެވެ.\nމަހުމޫދުގެ މަރާއި ގުޅިގެން ރަށުގެ ރައްޔިތުން ތިން މީހަކަށް ތުހުމަތު ކުރާއިރު، ފުލުހުން މިއަދު ވަނީ މަހުމޫދުގެ މަރާއި ގުޅިގެން އެރަށުން ބިދޭސީ ފިރިހެނަކު ހައްޔަރު ކޮށްފައެވެ.\nއޮކްޓޯބަރ 16, 2021 22:21\nސްލޯ ކިޔަނީ ހަމަ ކިޔާވަރުވީމަ.2ދުވަސް ފަހުން މަރު ސާބިތުވިކަން ޔަގީން ތިޔަވީ. ހެޔޮނުވާނެ ފުކެއް ބޮޑުވަރު ތީ. ރައީސް އޮފީހަށް ލާގެން ތިއުޅޭ ނުކުޅެދޭ ބައިގަނޑު އަދިވެސް ބޭރުކުރަން ނުވޭތަ؟\nއޮކްޓޯބަރ 16, 2021 22:35\nމިސަރުކާރަކީ ވަރަށް ސްލޯ ސަރުކާރެއް.\nއޮކްޓޯބަރ 16, 2021 22:49\nކަނޑޫދޫ މިރުސް ބަލާނިމުނީމަދޯ އަނގައިން މިބުނެވުނި.\nތިމާގެ ރައްޔިތަކު އިހާނެތި ގޮތްތައް ނިޔާވެފައި އޮއްވާ ދެނެހުރި ކަމަށްވެސް ނަހަދާ ރައީސް މީހާ ކަނޑޫދޫ މިރުސް ބަލަން . ޢާއިލާއެއްގެ ބަޔަކު ހިތާމައިން ހިތްކުދިކުދި ވެގެން އުޅޭއިރުވެސް ކަނޑޫދޫ މިރުސް ބެލުން މުހިންމުވީ\nބަހެއްވެސް ނުކިޔައޭ ރައްޔިތުމީހާގެ ހިތްދަތި ވަގުތުގައި\nއޮކްޓޯބަރ 16, 2021 23:58\nއެހެންވެދާނެ. ފުލުސްކޮމިޝަނަރު އާއިލީ ގޮތުން އެހާ ކައިރިވީމަވެސް. މައިދައިތަގޭ ކާމޭޒު މައްޗަކަށް ވެސް އެހަބަރެއް ނާރާނެ. 19 ދިވެހިން މަރާލުން ފެންފަދަ ބަޔަކަށް އެނުވާނެތާ ހަބަރަކަށް ވެސް\nއޮކްޓޯބަރ 17, 2021 01:53\nތައުޒިއްޔާގެ ދެތިން ލަފުޒު ބުނެލަން ދެ ދުވަސް! މިސްރުކާރުގެ ތަރައްގެ ސުޕީޑު ހުންނާނެވަރު އަންދާޒާކޮށްލައްވާ!\nއޮކްޓޯބަރ 17, 2021 02:21\nމީޑިޔާގަ މީހުން ލިޔަންފެށީމަ ރޭކާލީ ރާއްޖޭގަ ކަމެއްވެގެންއުޅޭކަން، އިނގިރޭސިވިލތުގެ ކަންތަކަށް ވަގުތުން އެޓެންޑްވެވޭ، ދިވެހިންނަށް މިތިބީ އެހެންގައުމުތައް އަބަދުވެސް ފަސްޓް ގެންގުޅޭ ޕޮލިސީގެ ބައެއް ވެރިކަމަށް އަރުވައިގެން . މިޔަކުން މިގައުމާ ދިވެހިންނަށް ވާނެ ފައިދާއެއްނެތް. ކަތިބިންގާ ކެއްޗާ ހިސާބަށް ދިޔަސް ހަމަ ކައްޗައްއޮންނާނީ. ގަދައަޅާ ހުރިހާ ދިވެހިން މަސައްކަތްކޮށްގެން މިކަމުން ގައުމު ސަލާމަތް ކުރެވޭނީ.\nއޮކްޓޯބަރ 17, 2021 02:32\nގުޅާފަ އަނެއްކާ ނުރޮއެބާ؟\nއޮކްޓޯބަރ 17, 2021 05:42\nކުޑަ މޯދީ އަށް މުހިއްމު ވާނީ އިންޑިއާ އަށް ގައުމު ވިއްކާފަ،ޖީބަށް ކަޓު ލުން.\nއޮކްޓޯބަރ 17, 2021 07:11\nވާނުވާނޭނގޭބަޔަކަށް ވާނުވާއިނގުނީމަތާ ތައުޒިޔާކިޔޭނީ!😆😆😆😆😆😆😆😆😆އަޅުގަނޑުވެސް ތައުޒިޔާދަންނަވަން!\nއޮކްޓޯބަރ 17, 2021 07:34\nރައީސް ތައުޒިޔާ ނުކިޔާ ލަސް ކުރެއްވީ މަހްމޫދު މަރުވިކަން ރައީސަށް ޔަޤީން ނުވާތި.\nއޮކްޓޯބަރ 17, 2021 08:32\nދިވެހިންވީމަ ހަނދާން ނެތުނީ.... ކާފަރަކު ބޭރުޤައުމެއްގައި މަރާލާފިއްޔާ ވަރަށް އަވަސް ވާނެ\nއޮކްޓޯބަރ 17, 2021 08:50\nމުއުމިނާގެ ފޯނު ނަމްބަރު ނޭގިގެން ގުޅުންލަސްވީ. ނަމްބަރު ހަމަ ލިބުނީމާ މިގުޅީ. ނޫސްވެރިން ހީވަނީ އާކުކުޅަކަށް ގާބިހެއް އެޅިގެން އުޅެހެން.\nއޮކްޓޯބަރ 17, 2021 14:09\nމަގޭ ފުރައިންޑު މޯޑީ ޓީމް ތަށިކާމިޔާބު ކުރީމަ އެ ސެލެބުރޭޝަން މުހިއްމުވާނެދޯ.ރައްޔތުން ޓުރައި އަންޑަސްޓޭންޑް. ދެން އެ ސެލެބުރޭޝަން ނިންމިތަނާ އިގިރޭސި ފުރެއިންޑް ޑެޑް.އެ ތައުޒިޔާތައް މުހިއްމުވާނެ ދޯ. ސެން މާލަހެއް ވެއްޖެތަ އަޅެފަހެ.މަމީ ނަމުންވެސް ސުލޯމީހެއްކަން ނޭގިތަ ހޮވީ..ދެން ތެޅިތެޅި ތިބޭ!\nއޮކްޓޯބަރ 17, 2021 21:13\nކުޑަމޯދީގެ ތައުޒިޔާ ވެރިކަމުން ފައިބާދުވަހު ކިޔަން ސިއްރުކޮށްފަ ބާއްވަން އުޅެނިކޮށް މިއުޅޭ އިދިކޮޅޭމެން ފަޅާ އަރުވާލީ ދެން ޖެހޭނީ5ދުވަސްފަހުންވެސް ކިޔަންތާ؟؟؟


އިސްރާއީލުން ސޫރިޔާގެ ބައެއް ސަރަހައްދުތަކަށް ހަމަލާ ދީފި - Voice of Meedhoo\nއިސްރާއީލުން ސޫރިޔާގެ ބައެއް ސަރަހައްދުތަކަށް ހަމަލާ ...\nއިސްރާއީލުން ސޫރިޔާގެ ބައެއް ސަރަހައްދުތަކަށް އުދުވާނީ ހަމަލާތަކެއް ދީފިއެވެ.\nސޫރިޔާ ސިފައިން ނެރުނު ބަޔާނެއް ބުނާގޮތުން އިސްރާއީލުގެ ފައިޓަރ ޖެޓުންނާއި މިސައިލުން ދިމިޝްގުގެ ގުތައިފާ ސަރަހައްދަށް އަންގާރަ ދުވަހު ވަނީ ހަމަލާތަކެއްދީފައެވެ. އިސްރާއީލުގެ ހަމަލާތަކަށް ރައްދު ދިނުމުގެ ގޮތުން ސޫރިޔާގެ ވައިގެ ދިފާއީ ބާރުތަކުން ދިން ހަމަލާތަކުގެ ތެރެއިން ޙަމަލާއެއް އިސްރާއީލުގެ ފައިޓަރ ޖެޓަކަށް އެރިކަމަށްވެސް ސޫރިޔާގެ އަސްކަރީ ބަޔާން ބުނެއެވެ.\nއިސްރާއީލުން ސޫރިޔާއަށް ދޭ އުދުވާނީ ހަމަލާތައް އަމާޒުކުރަނީ މައިގަނޑު ގޮތެއްގައި ސޫރިޔާގެ އަސްކަރީ ބައެއް މަރުކަޒުތަކަށާއި އަސްކަރީ ދިރާސާތައް ކުރާ ލެބޯޓްރީތަކަށާއި ހަތިޔާރު ގުދަންތަކަށެވެ. އަންގާރަ ދުވަހު އިސްރާއީލުން ސޫރިޔާއަށް ދިން ޙަމަލަތަކާބެހޭގޮތުން އިސްރާއީލުން ބަޔާނެއް ދީފައެއްނުވެއެވެ.\nދާޚިލީ ހަނގުރާމައެއްގެ ތެރެއަށް ވެއްޓިފައިވާ ސޫރިޔާއަށް އިސްރާއީލުން އުދުވާނީ ހަމަލާތައް ދެމުން މިގެންދަނީ ސޫރިޔާ މިހާރު އޮތް ނާޒުކު ހާލަތުގެ ނާޖާއިޒު ފައިދާ ނަގައިގެންނެވެ. އިސްރާއީލުންވަނީ ސޫރިޔާގެ އުސް ބިންތަކެއް ކަމަށްވާ ގޯލާންގެ ބިންތަކަށްވެސް ގަދަބާރުން ވެރިވެގަނެ އެ ބިންތަކުގައި ޔަހޫދީން ވަޒަންވެރި ކުރުވަން ފަށާފައެވެ.


އެއްވެ އުޅުމުގެ މިނިވަންކަމުގެ ބޭނުން ޕީޕީއެމްއިން ހިފާނެ: އަހްމަދު ނިހާން | Jazeera\tއެއްވެ އުޅުމުގެ މިނިވަންކަމުގެ ބޭނުން ޕީޕީއެމްއިން ހިފާނެ: އަހްމަދު ނިހާން - Jazeera\nއެއްވެ އުޅުމުގެ މިނިވަންކަމުގެ ބޭނުން ޕީޕީއެމްއިން ހިފާނެ: އަހްމަދު ނިހާން\nމުހައްމަދު ޝުޖާއު December 17, 2018 58 views0\nހިޔާލު ފާޅުކުރުމާއި އެއްވެ އުޅުމުގެ މިނިވަންކަމުގެ ބޭނުން ޕީޕީއެމްއިން ކުރިއަށް އޮތް ތަނުގައި ހިފާނެ ކަމަށް ޕީޕީއެމްގެ އޮފީހުގައި ރޭ ބޭއްވި ނޫސްވެރިންގެ ބައްދަލުވުމެއްގައި އެ ޕާޓީގެ ޕާލަމެންޓަރީ ގްރޫޕުގެ ލީޑަރު އަހުމަދު ނިހާން ވިދާޅުވެއްޖެ އެވެ.\nޕީޕީއެމްގެ އޮފީހުގައި ރޭ ބޭއްވި ނޫސްވެރިންގެ ބައްދަލުވުމެއްގައި ނިހާން ވިދާޅުވީ، އިދިކޮޅު ޕީޕީއެމްގެ ހަރަކާތްތައް ވަރުގަދަކޮށް ކޮންމެ ރެއަކު ވެސް އެ ޕާޓީގެ އޮފީސް ކުރިމަތީގައި ކޮންމެވެސް ހަރަކާތެއް ހިންގާނެ ކަމަށެވެ.\n"މި ވާހަކަ ދައްކަން ޖެހުނީ މިނިވަންކަމާއި ހިޔާލު ފާޅު ކުރުމާއި އެއްވެ އުޅުމަކީ އަޅުގަނޑުމެން ވެސް ފަރިތަކަމާ އެކު މާލޭގެ މަގުތަކުގައި ކުރަން ދަންނަ ކަންކަން. އެއްވެސް ޕާޓީއަކުން ނުވަތަ ކޯލިޝަނަކުން ގަބޫލު ކުރައްވައިގެން ނުތިއްބަވާތި އަޅުގަނޑުމެންނަށް ހިނގަން ނޭންގޭ މަގަކުން އެ ބޭފުޅުންނަށް ހިނގިފައި އޮންނާނެ ކަމަށް،" ނިހާން ވިދާޅުވި އެވެ.\nއެ ބައްދަލުވުމުގައި ނިހާން ވަނީ ކުރީގެ ރައީސް އަބްދުﷲ ޔާމީންގެ ބޭންކް އެކައުންޓެއްގައި 100 މިލިއަން ރުފިޔާ ހުރި މައްސަލަ ދިފާއު ކުރައްވަ ވާހަކަފުޅު ދައްކަވައިފަ އެވެ.\nއެ ޕާޓީން ކުރިއަށް ގެންދިއުމަށް ހަމަޖެހިފައިވާ ހަރަކާތްތައް ފެށޭނީ ކޮންމެ ރެއަކު ވެސް ޕާޓީގެ އޮފީސް ކުރިމަތިން ރޭގަނޑު 8:30 ގައި ކަމަށް އެ ބައްދަލުވުމުގައި ޕީޕީއެމުން ބުންޏެވެ.


Lh. Felivaru bin hikkumuge mashroou MTCC aa havaalu koffi | ThePress\nޅ. ފެލިވަރު ބިން ހިއްކުމުގެ މަޝްރޫއު އެމްޓިސީސީއާ ހަވާލުކޮށްފި\nޅ. ފެލިވަރު ބިން ހިއްކުމުގެ މަޝްރޫ އެމްޓީސީސީއާ ހަވާލު ކުރުމަށް ބޭއްވި ރަސްމިއްޔާތުގެ ތެރެއިން / ފޮޓޯ އެމްޓީސީސީ\nޅ. ފެލިވަރު ބިންހިއްކުމާއި އެއްގަމުތޮށި ލުމުގެ މަޝްރޫ ސަރުކާރުން މޯލްޑިވްސް ޓްރާންސްޕޯޓް އެންޑް ކޮންޓްރެކްޓިން ކޮންޕެނީ (އެމްޓިސީސީ) އާ މިއަދު ހަވާލުކޮށްފިއެވެ.\nއެމްޓީސީސީން ބުނީ، މި މަޝްރޫގެ ބޭނުމަކީ ލަފާ ފުރޭ ބަނދަރަކާއި އެކު ކޯލްޑް ސްޓޯރޭޖް ވަސީލަތްތައް ފެލިވަރުގައި ފުޅާކުރުމަށް ބޭނުންވާ ބިން ހިއްކުން ކަމަށެވެ. އަދި މިމަޝްރޫގެ އަގަކީ 113.39 މިލިއަން ރުފިޔާ ކަމަށާއި މަޝްރޫއަކީ 365 ދުވަސްތެރޭ ނިންމުމަށް ހަމަޖެހިފައިވާ މަޝްރޫއެއް ކަމަށް ވެސް އެމްޓީސީސީން ބުނެއެވެ.\nމި މަޝްރޫގެ ދަށުން، 179،780.40 ކިއުބިކް މީޓަރުގެ ސަރަހައްދެއްގެ ބަނދަރު ފުންކޮށް ބިންހިއްކުމާއި، 218.9 މީޓަރުގެ ސަރަހައްދެއްގައި ބޮޑުހިލައިން ބޭރުތޮށި ލުމާއި، 574.6 މީޓަރުގެ ސަރަހައްދެއްގައި ޝީޓްޕައިލް ޖެހުން ހިމެނެއެވެ. މީގެ އިތުރުން 264.8 މީޓަރުގެ ސަރަހައްދެއްގައި ބޮޑުހިލައިގެ ރިވެޓްމެންޓް ޖެހުމާއި، 2،664 އަކަމީޓަރުގެ ސަރަހައްދެއްގައި ޕޭވްމަންޓް ހެދުމުގެ މަސައްކަތް ވެސް ހިމެނެއެވެ.\nޅ. ފެލިވަރު ބޮޑުކޮށް ބިން ހިއްކުމުގެ މަސައްކަތް އެމްޓީސީސީއާ ހަވާލުކުރުމަށް މިއަދު ބޭއްވުނު ހާއްސަ ރަސްމިއްޔާތުގައި، އެމްޓީސީސީގެ ފަރާތުން އެއްބަސްވުމުގައި ސޮއި ކުރެއްވީ ޗީފް އެގްޒެކެޓިވް އޮފިސަރު އާދަމް އާޒިމްއެވެ. އަދި މިނިސްޓްރީ އޮފް ނޭޝަނަލް ޕްލޭނިން، ހައުސިން އެންޑް އިންފްރާސްޓްރަކްޗާގެ ފަރާތުން ސޮއި ކުރެއްވީ ޑިރެކްޓަރު ޖެނެރަލް ފާތުމަތު ޝާނާ ފާރޫގެވެ.\nހަބަރު އެމްޓީސީސީ މިނިސްޓްރީ އޮފް ނެޝަނަލް ޕްލޭނިން، ހައުސިން އެންޑް އިންފްރާންސްޓްރަކްޗާ ފެލިވަރު


1200 Aharu Vefaiva Gaburu Bandhefai Oeh Vaagandah Gellumeh Nulibi - Vaguthu\nޕެރޫގެ ވަޅުލެވިފައިވާ އަވަށަކުން އާކިއޮލޮޖިންސްޓުންނަށް ތަފާތު ގޮތަކަށް އޮތް ގަބުރެއް ފެނިއްޖެއެވެ.\nޕެރޫގެ ވެރިރަށް ލިމާ އާއި 16 މޭލު ދުރުގައި އޮތް އަވަށަކުން ފެނުނު ގަބުރު އޮތީ ފަރުބަދައެއްގައި ކަނޑައި ނަގާފައިވާ "ކޮޓަރިއެއް"ގައެވެ. އެންމެ ތަފާތު ކަމަކީ މިގަބުރު ކަނެއްގައި އިންއިރު ހިރުނުލެވޭ ވަރަށް ވަލުން އައްސާފައިވުމެވެ. 1200 އަހަރު ވެދާނެ ކަމަށް ސައިންސްވެރިން ލަފާކުރާ ގަބުރުގެ ގައިގަ އައްސާފައި ހުރި ވާތަކަށް މިހައި ގިނަ ދުވަސް ވެފައިވާއިރު ވެސް މާބޮޑު ކަމެއް ނުވެ އޮތުމަކީ ވެސް އާކިއޮލޮޖިސްޓުންނަށް ލިބުނު ހައިރާން ކަމެކެވެ.\nގަބުރު ފެނުނު އާކިއޮލޮޖިސްޓިންގެ ޓީމްގެ އެންމެ އިސްވެރިޔާ ޕީޓާ ވޭން ވިދާޅުވީ ގަބުރުގައި ވާތަކެއް އައްސާފައި ހުރި ނަމަވެސް އެއީ މަރާލުމަށް ނުވަތަ ހައްޔަރު ކުރުމަށް އައްސާފައި ހުރި ވާތަކެއް ކަމަށް ނުވެދާނެ ކަމަށެވެ.\n"އެއީ މިސަރަހައްދުގެ މީހުން، މީހުން މަރުވުމުން ހަދަ ގޮތެއްކަމަށް ވުން ވެސް އެކަށީގެންވޭ. އަހަރެމެންނަށް ފެނުނު ގަބުރުގެ މުޅި ގައިގަ ވަނީ ވާގަނޑެއް އޮޅާފައި. އަދި ގަބުރުގެ ދެއަތުން މޫނު ވަނީ ނިވާކޮށްފައި." ޕީޓާ ވިދާޅުވިއެވެ.\nއާކިއޮލޮޖިސްޓުންނަށް ފެނުނު ގަބުރަކީ ކޮން ޖިންސެއްގެ މީހެއްގެ ގަބުރެއް ކަމެއް އަދި ނޭނގެއެވެ.\nކުރިއަށް އޮތްތަނުގައި މިގަބުރު އިތުރަށް ދިރާސާކޮށް އޭނާ މަރުވާން މެދުވެރިވި ސަބަބު ވެސް ދެނެގަނެވޭނެ ކަމަށް ދިރާސާކުރާ ފަރާތްތަކުން އުއްމީދު ކުރެއެވެ.\nމިހާރު ސައިންސްވެރިން ގެންދަނީ މިގަބުރަށް އިތުރު ގެއްލުމެއް ނުލިބޭ ގޮތައް ގަބުރު ނެގުމުގެ މަސައްކަތް ކުރަމުންނެވެ. ނަމަވެސް އެކަމަށް އަދި ދުވަސްތަކެއް ހޭދަވާނެ ކަމަށް ދިރާސާ ކުރާ ޓީމުން ބުނެއެވެ.\nޑިސެމްބަރު 1, 2021 08:53\nއެ ގަބުރު ގެ ކަށިތައްވެސް ހަމަ ހަލާކު ނުވެ ހުރީތަ


Rilwan ge mauloomaathu engey ithuru bayaku thibedhaanethee mauloomaathu hihsaakuran Riyaasee Commission in edhihje – Iru\n4 އޮކްޓޫބަރު 2020\nބޮލީވުޑް މަސްތުވާތަކެތި ރެކެޓުގެ މާސްޓާމައިންޑަކީ ކާކުކަން ދެނެގަނެވިއްޖެ: އެންސީބީ\nސުޝާންތުގެ މަރުގެ މުޅި ކޭސް އެބުރިގެން ހިގައިދާނެފަދަ މައުލޫމާތެއް!\nރީތިވާން ބޭނުންތަ؟ ނިދަން އޮށޯންނަމުން މިކަންކަން ކޮށްލަބަލަ!\nމި ދެމަފިރިން ބިގްބޮސްގެއަށް ވައްދަން ކިހާވަރެއް ދިން ކަން އިނގޭތަ؟\nބޮންޑާ ހައްޔަރުކުރީ މަސްތުވާތަކެއްޗާއެކު ކަމަށް ބުނެ ދެކެވޭ ވާހަކަތައް ދޮގުކޮށްފި\nދީނަށް ފުރައްސާރަ ކުރުން އާއްމުވެއްޖެ، ފިޔަވަޅު އަޅަން ގޮވާލަން: ގާސިމް\nއޭދަފުށީގެ ޒުވާނުން ނުކުމެ މުޒާހަރާ ކޮށްފި\nއެމްއެމްޕީއާރްސީގެ ޚިޔާނާތުގެ ބަދުނާމު އެޅޭކަށް އެމްޑީޕީން ބޭނުންނުވޭ: ހަސަން ލަތީފް\nއެމްއެމްޕީއާރްސީގެ ޚިޔާނާތުގެ ފައިސާއިން އެއްވެސް މަންފާއެއް ހޯދާފައިނުވާނެ: ޢަދާލަތު ޕާޓީ\nއެމްއެމްޕީއާރުސީގެ ބޮޑު ހިޔާނާތަކީ ރައީސް ޔާމީންގެ އިރުޝާދުގެ ދަށުން ކުރި ކަމެއް: އަދީބު\nފޯނާ ނުލައި ދަރިފުޅު ހަމައަކަށް އަޅުވާނީ ކިހިނެއް؟\nމަސްތުވާތަކެތީގެ މައްސަލަގަނޑު ތެރެއަށް އަހަރެންގެ ނަން ވެއްދީމަ ބިރުން ގޮސް އަމިއްލައަށް މަރުވާން ހިތަށް އެރި: ސާރާ\nބޮލީވުޑް މަސްތުވާތަކެތި މައްސަލަ: އެތައް ދުވަހަކު ހަނުހުރުމަށްފަހު އަކްޝޭގެ އިހުސާސްތައް ބޭރުކޮށްލައިފި!\nލުފްތަންސާއިން ރާއްޖެއަށް ދަތުރުތައް ފަށާނީ އަންނަ އަހަރު\nރައީސް ޓްރަމްޕްގެ ހާލުކޮޅު ރަނގަޅު\n7 މަހަށްފަހު ޙަރަމުފުޅު އުމްރާއަށް ހުޅުވާލައިފި\nއައްޑޫން ހުވަދޫއަށް ސީޕްލޭން ދަތުރުތައް ފެށުމަށް ސޮއިކޮށްފި\nނުކުރާނަމަ އުނިކުރަމާ ނަމުގައި މީރާއިން ކެމްޕޭނެއް ފަށައިފި\nދުވާފަރުގެ މަގުތަކުގައި ތާރު އަޅަން ފަށައިފި\nއިންޑިއާގެ ސިނަމާތައް ހުޅުވަނީ\nޝަރަދު މަލްހޯތްރާ ވެސް ކޮވިޑް-19 އަށް ޕޮޒިޓިވް ވެއްޖެ\nޔޫއެފްއާ ޗެމްޕިއަންސް ލީގުގެ މިސީޒަންގެ މުބާރާތުގެ ގްރޫޕް ސްޓޭޖްގެ ގުރުވަތު ނަގައިފި\nކުރިން ފާޑުކީ ކަންކަން ނުކޮށްގެން، މިހާރު ކިޔަނީ ކުރާ ކަންކަން ގިނަކަމުން: މަޙްލޫފު\nޗެލްސީ ބަލިކޮށް ޓޮޓެންހަމް ލީގު ކަޕްގެ ކުއާޓާ އަށް\nރިޟުވާނުގެ މައުލޫމާތު އެނގޭ އިތުރު ބަޔަކު ތިބެދާނެތީ މައުލޫމާތު ހިއްސާކުރަން ރިޔާސީ ކޮމިޝަނުން އެދިއްޖެ\nލަހޫ· 8 އޮގަސްޓް 2020\nމަރާލާފައިވާ ނޫސްވެރިޔާ އަހުމަދު ރިލްވާންގެ މައްސަލައާ ގުޅޭ ގޮތުން އިތުރު އެއްވެސް މައުލޫމާތެއް އެނގޭ ފަރާތެއް ހުރި ނަމަ އެކަން މަރާލާފައިވާ މީހުންނާއި ގެއްލުވާލާފައިވާ މީހުންގެ މައްސަލަތައް ބަލާ ކޮމިޝަނަށް ހިއްސާ ކޮށްދިނުމަށް އެ ކޮމިޝަނުން އެދިއްޖެއެވެ.\nރިލްވާން ވީނުވީގޮތެއް ނޭނގި ގެއްލުވާލިތާ މިއަދު ހަ އަހަރު ފުރޭއިރު، ކޮމިޝަނުން ނެރުނު ބަޔާނެއްގައި ބުނީ އާއިލާއަށް އިންސާފު ނުލިބި އޮތްކަމީ، އެ އާއިލާއަށް ލިބިފައިވާ ބޮޑު ހިތާމައެއްކަމަށާއި އެ ހިތާމައިގައި ކޮމިޝަނުން ބައިވެރިވާ ކަމަށެވެ.\nއަދި ރިލްވާންގެ އާއިލާ އާއި ގޮތް ގޮތް ނޭނގޭ މަރުތަކައި ވީނުވީއެއް ނޭނގި ގެއްލުވާލާފައިވާ މީހުންގެ އާއިލާތަކަށް އިންސާފު ހޯދައިދިނުމަށް ކޮމިޝަނުން ފަށާފައިވާ ބުރަ މަސައްކަތްތައް އެއް އަޒުމެއްގައި ކުރިއަށް ގެންދާނެ ކަމަށާއި ގޮތްނޭނގޭ މަރުތަކާއި ވީނުވީއެއް ނޭނގި ގެއްލިފައިވާ މީހުންގެ މައްސަލަތައް ތަހުގީގުކުރުމުގައި އެހީތެރިކަން ފޯރުކޮށްދޭނެ ބޭރުގެ މާހިރަކު އެ ކޮމިޝަނަށް އައްޔަނުކުރެއްވުމަށް ރައީސުލްޖުމްހޫރިއްޔާ އިބްރާހީމް މުހައްމަދު ސޯލިހު ނިންމެވުމާއި ގުޅިގެން، ކުރިއަށްއޮތް ސެޕްޓެމްބަރު މަހުގެ ތެރޭގައި އެފަދަ މާހިރެއް އައްޔަނުކުރުމުގެ މަސައްކަތް ރައީސް އޮފީހާއި ގުޅިގެން ކުރަމުންދާ ކަމަށެވެ.\nބަޔާނުގައި ބުނީ އެ ކޮމިޝަނަށް އެހީތެރިކަން ފޯރުކޮށްދޭނެ ބޭރުގެ މާހިރަކު އައްޔަނުކުރެއްވުމަށް ރައީސުލްޖުމްހޫރިއްޔާ ނިންމަވާފައި ވަނީ، މިދިޔަ މަހުގެ ދެވަނަ ދުވަހު ރިލްވާން އާއި މަރާލާފައިވާ ބްލޮގާ ޔާމީން ރަޝީދު ގެ އާއިލާއާ ބައްދަލުކުރުމަށް ފަހު ކަމަށެވެ.\nއުތުރުގެ ތަރައްގީއަށް އިންވެސްޓަރުން ހޯދަން އިޝްތިހާރެއް\nއަދި ރިލްވާންގެ މައްސަލައިގައި މިހާތަނަށް ލިބިފައިވާ މައުލޫމާތަށް ބަލާއިރު ރިލްވާން ގެއްލުވާލުމާއި ގުޅޭ އިތުރު މައުލޫމާތު އެނގޭނެ އިތުރު ފަރާތްތައް އަދިވެސް ތިބުމަކީ އެކަށީގެންވާ ކަމެއް ކަމަށް ކޮމިޝަނަށް ގަބޫލުކުރެވޭތީ، އެ މައުލޫމާތު ކޮމިޝަނަށް ހިއްސާކުރުމުގެ ފުރުސަތު އަދިވެސް އޮތް ކަމަށް ވަނީ ބުނެފަ އެވެ.


މިދިޔަ އަހަރުގެ ޑިސެމްބަރ މަހުގެ ހަތަރުވަނަ ދުވަހު ރަހުމްކުޑަ ގޮތަކަށް މަރާލި ޓެކްސީ ޑްރައިވަރު ގާސިމް ހަސަންގެ ގާތިލު، އެކުށްކުރި ކަމަށް މިއަދު އިންކާރު ކޮށްފިއެވެ.\nގާސިމްގެ މަރުގެ ތުހުމަތުގައި ފުލުހުން ހައްޔަރުކުރި ޅ. ހިންނަވަރު/ބޮޑުހިޔާގޭ އަދުހަމް މުޙައްމަދު މިއަދު ބުނީ ގާސިމް ހަސަންގެ މަރަކީ އޭނާ ދެނެހުރިކަމެއް ވެސް ނޫން ކަމުގައެވެ.\nއަދުހަމްގެ މައްޗަށް ކޮށްފައިވާ ދައުވާ އިތުރަށް ސާފު ކޮށްދޭން އޭނާ އެދުމުން މިމައްސަލަ ބައްލަވާ ގާޒީވަނީ އަދުހަމްއަށް އެމައްސަލަ އިތުރަށް ސާފު ކޮށްދެއްވާފައެވެ. ނަމަވެސް ދައުވާ ސާފު ކޮށްދެއްވުމުން ދައުވާއަށް އިންކާރުކޮށް އަދުހަމް ބުނީ އޭނާ ގަސްތުގައި އެއްވެސް މީހަކު ނުމަރާ ކަމަށާއި ގާސިމްގެ މަރަކީ އޭނާ ދެނެހުރިވެސް ކަމެއް ނޫން ކަމަށެވެ.\nމިއަދު ކްރިމިނަލް ކޯޓުގައި ބޭއްވި އަވަސް ނިޔާގެ ޝަރީޢަތުގައި އެދައުވާއަށް އިންކާރުވުމުގެ އިތުރުން އަދުހަމްވަނީ މިމައްސަލައާއި ގުޅިގެން ފުލުހުންނަށް ބޮޑެތި ތުހުމަތުތަކެއް ވެސް ކޮށްފައެވެ.\nއެގޮތުން އަދުހަމް ބުނެފައިވަނީ އެންމެ ފުރަތަމަ ބޭއްވި ޝަރީއަތުގައި އޭނާ ދައުވާއަށް އިއުތިރާފުވީ މަސްތުގެ ހާލަތުގައި ހުރެގެން ކަމަށެވެ. އޭނާ ބުނި ގޮތުގައި ފުލުހުން އޭނާ ކޯޓަށް ހާޒިރުކުރީ މަސްތުވާތަކެތި ދީގެން މަސްތު ކޮށްގެންނެވެ.\nއަދުހަމް އަށް ފުލުހުން ފުރަތަމަ ދިނީ އޭނާ ތަނެއްގައި ފޮރުވާފައި ހުރި މަސްތުވާތަކެތި ކަމަށާއި ފަހުން ފުލުހުން އަމިއްލަ ހަރަދުގައި މަސްތުވާތަކެތި ގަނެގެން އޭނާއަށް ދިން ކަމަށް ވެސް އަދުހަމް ތުހުމަތު ކޮށްފައިވެއެވެ. އޭނާ ބުނާ ގޮތުގައި އޭނާއަށް ހަމަ ބުއްދި އައީ މީގެ ހަތަރު ވަރަކަށް ދުވަސް ކުރިންނެވެ.\nގާސިމްގެ މަރާއި ބެހޭގޮތުން މިއަދު އަދުހަމްގެ ރާގު ބަދަލުވެފައިވީ ނަމަވެސް، އޭނާ މީގެކުރިން ވަނީ އެކުށަށް އިއުތިރާފްވެ ގާސިމްގެ އާއިލާގެ ކިބައިން މާފަށް ވެސް އެދިފައެވެ.\nލޮންޗެއްގަ ރޯވެ ދެމީހަކު ފިހިއްޖެ!


Idhikolhu memberun jalsa gai neiykan faahga eh nuvey: Nasheed | Mihaaru\nއިދިކޮޅު މެމްބަރުން ޖަލްސާގައި ނެތްކަން ފާހަގައެއް ނުވޭ: ނަޝީދު\n09 ޖޫން 2020 - 10:50 29 comments\nއިދިކޮޅު ޕާޓީތަކުގެ މަޖިލިސް މެމްބަރުން މަޖިލީހަށް ވަޑައިނުގަތަސް އެކަން ފާހަގަ ނުވަނީ އެއީ ކުރިން ވެސް އެހާ ގިނައިން މަޖިލީހަށް ވަޑައިގަންނަވާ މެމްބަރުންނަށް ނުވާތީ ކަމަށް ވެދާނެ ކަމަށް، މަޖިލީހުގެ ރައީސް، ރައީސް މުހައްމަދު ނަޝީދު މިއަދު ވިދާޅުވެއްޖެ އެވެ.\nމިހާރު ތިބި ކައުންސިލަރުންގެ މަގާމުގެ މުއްދަތު ދަންމަން ގާނޫނުއަސާސީ އިސްލާހު ކުރުމަށް މިދިޔަ މަހުގެ 29 ވަނަ ދުވަހުގެ ރޭ މެންދަމު ބޭއްވި ރައްޔިތުންގެ މަޖިލީހުގެ ޖަލްސާގައި އިދިކޮޅު ޕީޕީއެމްގެ ނައިބު ރައީސް، ނައިފަރު ދާއިރާގެ މެމްބަރު އަހްމަދު ޝިޔާމްގެ ނަން ރިޔާސަތުން މަޖިލީހުގެ ރައީސް ނަޝީދު އިއްވެވުމުން ޝިޔާމް މަޖިލީހުގެ ތަޅުމުން ނެރުމަށް ނަޝީދުގެ އެންގެވުމަކަށް އެމްޑީޕީގެ ބައެއް މެމްބަރުން އުޅުއްވުމުގެ ތެރޭގައި ހިންގި ހަމަނުޖެހުންތަކާ ގުޅިގެން ޕީޕީއެމާއި ޕީއެންސީގެ މެމްބަރުން ވަނީ މަޖިލީހުގެ ޖަލްސާތައް ބޮއިކޮޓް ކުރައްވައިފަ އެވެ. ޝިޔާމަށް އަނިޔާވީ ނަޝީދު އެންގެވި ގޮތަށް އެމްޑީޕީގެ މެމްބަރުން އަމަލު ކުރެއްވުމުން ކަމަށް އިދިކޮޅުން ތުހުމަތު ކުރެ އެވެ.\nޖަލްސާތައް ބޮއިކޮޓް ކުރަން އިދިކޮޅުން ނިންމީ އެ ބޭފުޅުންގެ ސަލާމަތާއި ރައްކާތެރިކަމާ މެދު ސުވާލު އުފެދޭތީ އެވެ. ޝިޔާމަށް އެމްޑީޕީގެ މެމްބަރުން އަނިޔާކުރި ކަމަށް އިދިކޮޅުން ތުހުމަތު ކުރާއިރު، އެ މައްސަލަ ފުލުހުން މިހާރު އަންނަނީ ތަހުގީގު ކުރަމުންނެވެ. އެކަމަކު، އެ މައްސަލަ ފުލުހުން ބަލާތީ އެކަމާ ދެކޮޅަށް ވެސް އެމްޑީޕީގެ ލީޑަޝިޕްގެ ބޭފުޅުން ވަނީ ނުކުންނަވައިފަ އެވެ.\nއިދިކޮޅު މެމްބަރުން މަޖިލީހުގެ ޖަލްސާ ބޮއިކޮޓް ކުރުން\nމަޖިލީހުގެ މިއަދުގެ ޖަލްސާގެ އެޖެންޑާގައި އޮތް އެއް ކަމަކީ ވ. ފުލިދޫ ގިރަމުންދާ ދާތީ އެކަމުގައި ކުރެވެން ހުރި ކަންކަން ކުރުމަށް ސަރުކާރުގެ ކަމާބެހޭ ފަރާތްތަކަށް ގޮވާލައި ފެލިދޫ ދާއިރާގެ ޕީއެންސީގެ މެމްބަރު ފަޒުލް ރަޝީދު ހުށަހަޅުއްވާފައިވާ ގަރާރަށް ބަހުސް ކުރެއްވުމެވެ.\nއެހެންވެ، މަޖިލީހުގެ މިއަދުގެ ޖަލްސާ ފެއްޓެވުމުގެ ގޮތުން ނަޝީދު ވިދާޅުވީ، ފަޒުލްއާ އެކު، ދެތިން މެމްބަރަކު މަޖިލީހަށް ވަޑައިނުގަންނަވާ ކަމަށާއި ނަމަވެސް އެއީ އާންމުކޮށް ވެސް އެހެން އުޅުއްވާ މެމްބަރުންނަށް ވާތީ އެކަން ފާހަގަ ނުވަނީ ކަމަށް ވެދާނެ ކަމަށެވެ.\nމަޖިލީހަށް ގަރާރު ހުށަހަޅުއްވާ މެމްބަރަކު ވަޑައިނުގަންނަވާ ނަމަ ބައެއް ފަހަރު ސިޔާސީ ޕާޓީ ތަކުން އެހެން މެމްބަރަކު ގަރާރާ ހަވާލުވާ ކަމަށާއި ފަޒުލް ނެތް ތަނެއްގައި އެ ގަރާރާ ހަވާލުވާން ހުރީ އެ މަނިކުފާނު ކަމަށް ވެސް ނަޝީދު ވިދާޅުވި އެވެ. އެ އަށް ފަހު ވިދާޅުވީ، ފުލިދޫގެ ރައްޔިތުންނަށް ދެއްވަން ބޭނުންފުޅުވާ ޔަގީން ކަމަކީ އެ ރަށް ގިރާ މައްސަލައިގެ ހައްލު ހޯދައި ދެއްވަން މަސައްކަތް ކުރައްވާނެކަން ކަމަށެވެ. ފަޒުލް މަޖިލީހަށް ވަޑައިގަތުމުން އެ މަސައްކަތް ކުރިއަށް ގޮސްފައިވާ ހިސާބަކުން އޭނާއާ އެކަން ހަވާލު ކުރައްވާނެ ކަމަށް ނަޝީދު ވިދާޅުވި އެވެ.\n"އަޅުގަނޑު އެދެނީ އިއްޒަތްތެރި މެމްބަރު [ފަޒުލް] ވަޑައިގެން މި މަސައްކަތުގައި އުޅުއްވުން. އަޅުގަނޑަށް ޔަގީން ރަށު ރައްޔިތުން ވެސް އެދޭނީ، ދާއިރާގެ ރައްޔިތުން ވެސް އެދޭނީ އިއްޒަތްތެރި މެމްބަރުން މިތަނަށް ވަޑައިގެން އެ އިއްޒަތްތެރި މެމްބަރުންގެ މަސައްކަތުގައި މިތަނުގައި އުޅުއްވުން. އެހެން ނަމަވެސް އެގޮތަކަށް ކަންތަކެއް ދިމައެއް ނުވި ކަންކަމެއް މިއަދަކު،" ނަޝީދު ވިދާޅުވި އެވެ.\nޝިޔާމް ކުރިން ނެރުއްވި ބަޔާނެއްގައި ވިދާޅުވެފައި ވަނީ މެމްބަރުން އޭނާގެ ގަޔަށް އަތްލައި، މަޖިލީހުގެ ތަޅުމުން ނެރުމުގެ ތެރޭގައި އޭނާގެ މައިބަދައިގެ ތިރީ ބަދައެއް، ކޮންމެވެސް ވަރަކަށް އެތެރެއަށް ޖެހި، ބަދައިގައި ރެނދުލުމުގެ އިތުރުން މޭކަށިގަނޑަށް ވެސް އަނިޔާ ލިބިފައިވާ ކަން ޓެސްޓުތަކުން އެނގޭ ކަމަށެވެ. އެހެންވެ، ހިނގައިބިނގާވެ އުޅުމަށް މިހާރު ދަތިވާ ކަމަށާއި އެހެން ސިއްހީ މައްސަލަތަކެއް ދިމާވާތީ އިތުރު ފަރުވާއަށް ރާއްޖެއިން ބޭރަށް ވަޑައިގަންނަވަން ޖެހިދާނެ ކަމުގެ އިޝާރާތެއް ޑޮކްޓަރުންގެ ފަރާތުން ލިބިވަޑައިގެންފައިވާ ކަމަށް އެ ބަޔާނުގައިވެ އެވެ.\nޝިޔާމް މަޖިލީހުގެ ތަޅުމުން ނެރުމުގައި އަމަލުކޮށްފައިވާ ގޮތަށް ސަރުކާރު ކޯލިޝަންގެ އެހެން ޕާޓީތަކުގެ މެމްބަރުންނާއި އަމިއްލަ ބައެއް މެމްބަރުންވެސް ވަނީ ފާޑު ވިދާޅުވެފަ އެވެ. މަޖިލީހުގެ ތަޅުމުގައި ވެސް އެފަދަ ގޮތަކަށް ހަމަނުޖެހުން ހިންގުމުން އެކަމުގައި ޖިނާއީ ތަހުގީގެއް ކުރަން ޖެހޭ ކަމަށް އެ މެމްބަރުން ވިދާޅުވި އެވެ.\nމި ހަމަނުޖެހުން ބަލައި އިންސާފުވެރިކަމާ އެކު ފިޔަވަޅު އަޅާނެ ކަމުގެ ޔަގީންކަން ހޯމް މިނިސްޓަރު އިމްރާން އަބްދުﷲ ވަނީ ދެއްވައިފަ އެވެ. މި މައްސަލައިގައި އެމްޑީޕީގެ ޗެއާޕާސަން އަދި މަޖިލީހުގެ މެމްބަރު ހަސަން ލަތީފްގެ ފާޑުވިދާޅުވުން އިމްރާނާއި އަދާލަތަށް އަމާޒުވެ، އެމްޑީޕީ އާއި އަދާލަތު ޕާޓީއާ ދެމެދު ވަނީ ނުތަވަނަސްކަން ވެރިވެފަ އެވެ.\nއިތުރު ލިޔުންތައް ރައީސް މުހައްމަދު ނަޝީދު ރައްޔިތުންގެ މަޖިލިސް އިދިކޮޅު ފަރާތްތައް ޕީޕީއެމް މެމްބަރު އަހުމަދު ޝިޔާމް (ނައިފަރު) ޕީޕީއެމް/ޕީއެންސީ އިއްތިހާދު ޕީޕަލްސް ނެޝަނަލް ކޮންގްރެސް މޫސާ ޝިޔާމް މެމްބަރު އިބްރާހިމް ފަޒުލް ރަޝީދު (ފެލިދޫ)


Maabodu Masahkathakaa Nulaa Muhsadhivaan Beynuntha? Mikan Kohlaa!\nމާރޗް 26, 2018 139 0\nމާބޮޑު މަސައްކަތަކާ ނުލާ މުއްސަދިވާން ބޭނުންތަ؟ މިކަންކޮށްލާ!\nޔޫޓިއުބް ޗެނަލެއް ހިންގަން ފެށުމަކީ އެއްވެސް އިންވެސްޓްމަންޓަކައި ނުލައި އޮންލައިންކޮށް ފައިސާ ހޯދޭނެ އެންމެ ފަސޭހަ ގޮތެވެ. ދުވާލަކު5ބިލިއަން މީހުން ޔޫޓިއުބް ބަލާ ކަމީ އިންޓަނެޓްގައި ޔޫޓިއުބްގެ ބާރުގަދަކަން އަންގައިދޭ ކަމެކެވެ. ހަމަ އާދައިގެ މީހެއްކަމުގައިވާ ޕޫޑައިޕައިގެ ނަމުގައި ޔޫޓިއުބް ޗެނަލެއް ހިންގާ ފެލިކްސް ހެލްބަރގް ވަނީ އެންމެ ޗެނަލެއް މެދުވެރިކޮށް 2015 ވަނަ އަހަރު އެކަނިވެސް 12 މިލިއަން އެމެރިކާ ޑޮލަރު ހޯދާފައެވެ. އޭނާގެ ޗެނަލް ބަލައިލުމަށް މިލިންކަށް ފިއްތާލާށެވެ.\nޔޫޓިއުބުން ހުޅުވައިލާފައިވާ މިފުރުޞަތު ޙަޤީގަތަކަށް ހަދައިގެން، ޚުދު ހަމަ ކޮންމެ މީހަކަށްވެސް މިފަދަ ކާމިޔާބީއެއް ހޯދިދާނެއެވެ. މިގޮތުން ރާއްޖޭގައި އެންމެ މަޝް ހޫރު އެއް ޔޫޓިއުބް ޗެނަލްއަކީ ފަޓާސް ޓީވީއެވެ.\nތަފާތު ހުނަރު ހުންނަ މީހުނަށް އަމިއްލަ ޔޫޓިއުބް ޗެނަލެއް ހަދައިގެން ހިންގިދާނެއެވެ. މިގޮތުން ވީޑިއޯ ހެދުމަށް ލޯބި ހުންނަ ފަރާތްތަކާއި ކެމެރާއެއް ކުރިމައްޗަށް އަރައި ވާހަކަދައްކައިލަން ކެރޭ ފަރާތްތައް އަދި ޑޮކިއުމެންޓްރީއާއި ކުރުފިލްމު ހެދުމަށް ޝައުޤުވެރިވާ ފަރާތްތަކަށް މިއީ މިހާރަށްވުރެ ދިރިއުޅުމުގެ ޙާލަތު ރަނގަޅުކޮށްލަށް އޮތް ރަނުގެ ފުރުޞަތެކެވެ.\nމިއީ ކުރަންޖެހޭ މަސައްކަތުގެ ގޮތުން ވަރަށް އާދައިގެ ކަމެކެވެ. މޯބައިލް ފޯނުން ނުވަތަ ކެމެރާއަކުން ވީޑިއޯ ނަގަން އެނގޭ އަދި ވީޑިއޯ ހަދާ ސޮފްޓްވެއަރއެއް ބޭނުންކޮށްގެން ވީޑިއޯ ހަދަން އެނގޭ ހަމަކޮންމެ މީހަކަށްވެސް މިމަސައްކަތް ފަސޭހަކަމާއެކު ފަށައިގަނެވިދާނެއެވެ.\nމަދު މިނިޓްކޮޅެއްގެ ތެރޭގައި ޔޫޓިއުބް ޗެނަލެއް ހިންގަން ފެށިދާނެ އެވެ. ތިބާއާ ކުރަންޖެހޭ ހަމައެކަނި ކަމަކީ ޔޫޓިއުބް.ކޮމް އަށް ވަދެ، ޗެނަލެއް ހެދުމަށްފަހު ވީޑިއޯ އަޕްލޯޑުކުރަން ފެށުމެވެ.\nނަމަވެސް ކޮންމެ ކަމެއްވެސް ކުރާއިރު މޮޅު ގޮތްތައް ބޭނުންކޮށްފިނަ މަތީ ކާމިޔާބެއް ލިބޭ ފަދައިން ޔޫޓިއުބް ޗެނަލެއް ހިންގާ އިރު ވެސް ވިސްނަންވީ ބައެއް ކަންކަން އެބަހުއްޓެވެ. އެންމެ ފުރަތަމަ ކަމަކީ މަޖާވާ ޒާތުގެ، ކަމެއްކުރާނެގޮތް ކިޔައިދޭ ނުވަތަ ކާއެއްޗެއް ތައްޔާރުކުރާނޭގޮތް ފަދަ، ވަކި މަޢުޟޫއެއް ނުވަތަ ތީމެއްގެ މައްޗަށް ޔޫޓިބް ޗެނަލް ބިނާކުރުމެވެ. ހަމަ ހިތައް އެރި ކޮންމެ ކޮންމެ ކަމަކަށް ނުވަތަ އެއްޗެއްގެ މައްޗަށް ޗެނަލެއް ނުހެދުމެވެ.\nމިސާލަކަށް މަސައްކަތްކުރާ އާލާތްތަކަށް ޝައުޤުވެރިކަން ހުރި ނަމަ، އެކިއެކި އާލާތްތަކާ ގުޅޭގޮތުން މީހުން ދެކޭގޮތް (ދީފައިހުންނަ ރިވިއުތައް) އެއްކޮށްގެން ވީޑިއޯއެއް ހަދައިގެން އެއާލާތްތައް ގަތުމާމެދު މީހުންނަށް ރަނގަޅު ގޮތް ނިންމަން ތިބާގެ ޗެނަލް މެދުވެރިކޮށް އެހީތެރިކަން ފޯރުކޮށްދެވިދާނެ އެވެ.\nދެވަނަ ކަމަކީ އެމީހަކު ޝައުޤުވެރިވާ ތީމެއް އިޚްތިޔާރުކުރުމެވެ. އެގޮތުން ވީޑިއޯ ތައްޔާރުކުރަން ބޭނުންވާ ތީމަށް އެހެން މީހުން ހަދާފައިވާ ވީޑިއޯތަކަށް ލިބިފައި ހުންނަ މަޤްބޫލުކަން (ލައިކްސް) ބަލާށެވެ. އޭރުން އިޚްތިޔާރުކުރާ ތީމަށް މީހުންގެ ޝައުޤުވެރިކަން ހުންނާނޭ މިންވަރު ވަޒަންކުރެވޭނެ އެވެ.\nތިންވަނަ ކަމަކީ އިޚްތިޔާރުކުރާ ތީމްގެ ވީޑިއޯތައް މީހުން ބަލާފައި ހުންނަ އަދަދު ބެލުމެވެ. އާއްމުގޮތެއްގައި ގިނައިން ބަލާފައި ހުންނަ (ވިއުސް ހުންނަ) ވީޑިއޯތައް ހެދިފައި ހުންނަ ތީމްތަކަކީ މީހުންނަށް ބޮޑަށް ފައިދާކުރާނޭ ތީމްތަކެވެ. އޭގެން އަންގައިދެނީ އެތީމްތަކަށް ހުންނަ ވީޑިއޯތައް މީހުން ގިނައިން ހޯދަން މަސައްކަތްކޮށްފައި (ސަރޗްކޮށްފައި) ހުންނާނޭ ކަމެވެ.\nހަތަރުވަނައަށް، އިޚްތިޔާރުކުރާ ތީމަށް އެހެން މީހުން ހަދާފައި ހުންނަ ވީޑިއޯތަކުގައި އުނި ޚިޔާލުތައް ހުރިތޯ ބަލައި ފާހަގަކުރާށެވެ. އަމިއްލައަށް ތައްޔާރުކުރާ ވީޑިއޯތަކުގައި އެގޮތަށް ފާހަގަވާ އުނިކަންކަން ފޫބައްދައިގެން އެފަދަ އެހެން ވީޑިއޯތަކަށް ވުރެ މަޤްބޫލްކަން އިތުރުކުރަން މަސައްކަތްކުރާށެވެ.\nދެން އޮތީ ވީޑިއޯ ތައްޔާރުކުމެވެ. ޝޫޓްކޮށް އަޑާއި މިއުޒިކް އަޅައި ވީޑިއޯ އެޑިޓްކުރުމެވެ. އަދި ޗެނަލް ހަދައި ވީޑިއޯތައް އަޕްލޯޑު ކުރުމެވެ. ދެން އެއަށްފަހު ބެލުންތެރިންނާ (އޯޑިއެންސާ) ގުޅުން ބޭއްވުމަށް ވީ އެންމެ ބޮޑަކަށް މަސައްކަތްކުރާށެވެ. ތިބާގެ ވީޑިއޯތަކަށް މީހުންކޮށްފައި ހުންނަ ކޮމެންޓްތައް ކިޔައި އެއާމެދު ވިސްނާށެވެ. ބެލުންތެރިން ތިމާގެ ކިބައިން އުންމީދުކުރާ ފޮރުވިފައިހުންނަ ކަންކަން ދެނެގަންނާށެވެ. ވީޑިއޯތަކުގައި ހުންނަ ބެލުންތެރިން ގަޔާވާ ކަންކަމާއި ގަޔާނުވާ ކަންކަން ހޯދަން މަސައްކަތްކުރާށެވެ. އެންމެ ގިނައިރު މެދުކެނޑުމެއްނެތި މީހުން ބަލާފައިހުންނަނީ (އެންމެ މަތީ ރިޓެންޝަން ރޭޓެއް ލިބިފައި ހުންނަނީ) ކޮން ވީޑިއޯތަކެއްތޯ ދެނެގަނެ އޭގެ ސަބަބުތައް ހޯދާށެވެ. ވާދަވެރިންނަށް ފާރަލައި އަދި އެމީހުން ރަނގަޅަށްކުރާ ކަންކަން ނަކަލުކުރާށެވެ. ނަމަވެސް ސީދާ އެމީހުން ކޮށްފަ ހުންނަ ހުރިހާ ގޮތަކާއި ކަމެއް ނަކަލުނުރާށެވެ. އަބަދުވެސް އަމިއްލަގޮތެއް ގެންގުޅެ އެގޮތް ދަމަހައްޓާށެވެ.\nދެން މިއޮތީ އަޕްލޯޑުކުރި ވީޑިއޯތައް އިސްލާޙުކުރުމުގެ މަރުޙަލާ ފެށިފައެވެ. އަބަދުވެސް އިހުނަށްވުރެ އައު އަމިއްލަ ބަދަލުތައް ފަހުން ހަދާ ވީޑިއޯތަކަށް ގެންނާށެވެ. އެގޮތުން އަހަރެއްހާ ދުވަސް ފަހުން ކުރީގެ ވީޑިއޯތައް ބެލުމަށްފަހު، އެތަކެތި ‘ހާދަ ކަމުނުދޭ’ ޚުދު އަމިއްލައަށް ހިތަށްއަރަން ޖެހޭނެއެވެ. އެއީ ހެޔޮ ފާލެކެވެ. އޭގެން އަންގައިދެނީ މަސައްކަތަށް ކުރިއެރުން އަންނަމުންދާ ކަމެވެ.\nހުއްޓުމެއް ނެތި ތަހުލީލް (އެކްސްޕެރިމެންޓް) ކުރަމުން ގެންދާށެވެ. ކޮންމެ އައު ކަމެއް ކޮށްލައިގެން އޭގެ ނަތީޖާ ބަލައިލުމަށް އެއްގޮތަކަށްވެސް ފަސްނުޖެހޭށެވެ. ވާދަވެރިން ފަހަނައަޅައި ކުރިއަރައިގެން ދެވޭނީ އައު އަދި މޮޅު އެއްޗެއް އުފަންކޮށްގެން ނުވަތަ އެފަދަ ކަމެއް ކޮށްގެނެވެ. އައު އަދި މޮޅު އެއްޗެއް އުފަންކުރުވޭނެ ނުވަތަ އެފަދަ ކަމެއް ކުރެވޭނެ ހަމައެކަނި ގޮތަކީ އެކްސްޕެރިމެންޓްކުރުމެވެ.\nމިދާއިރާގައި މަސައްކަތްކުރާ އެހެންމީހުނާ ގުޅިގެން މަސައްކަތްކުރަން ފަށަން ޖެހޭ ވަގުތު މިފެށުނީ އެވެ. އެހެން މީހުންގެ ކިބައިން އެހީތެރިކަން ހޯދައި އެފަރާތްތަކަށް ރައްދު އެހީތެރިކަން ފޯރުކޮށްދޭން ފަށާށެވެ. އެމީހުން ކަންކަން ކުރާގޮތާއި ވިސްނުން ގެންގުޅޭގޮތް ދަސްކުރާށެވެ. އެކުގައި މަސައްކަތްކުރުމުގެ ތެރެއިން އަމިއްލަ ޗެނަލަށް އަންތަރީސްވާ ވަރުގެ ހެޔޮ ބަދަލު އައިސް ޗެނަލް ކުރިއަރައިގެންދާނެ އެވެ. ޔޫޓިއުބް ޗެނަލް ހިންގުމަކީ ލިބޭ އުފަލަކާއި މަޖަލަކަށް ހަދާށެވެ. ލޯބިވާ ކަންކަން ކޮށްގެން ޙަޔާތުގެ ފޮނިމީރުކަން ލިބިގަންނާށެވެ.\nމިހިސާބަށް ދިޔައިރު އިންތިޒާރު ކުރަމުން ތިޔަ ގެންދަނީ ޔޫޓިއުބުން ފައިސާ ހޯދާނެގޮތަށްކަން އެނގެއެވެ. ޔޫޓިއުބުން ފައިސާ ލިބޭ އާއްމު އުސޫލަކީ ވަރަށް އާދައިގެ އުސޫލެކެވެ. އެގޮތުން ތިބާގެ ވީޑިއޯތައް ގިނައިން މީހުން ބަލާވަރަކަށް (ގިނަ ވިއުސް ލިބޭވަރަކަށް) ގިނައިން ފައިސާ ލިބެމުންދާނެ އެވެ. މިހާރު ހަދަންވީ ހަމައެކަނި ގޮތަކީ ޔޫޓިއުބްގައި އިންނަ ‘މަނިޓައިޒް’ އޮޕްޝަން ‘އެނޭބަލް’ ކޮށްލުމެވެ. މިއީ މިހާ ފަސޭހަ ކަމެކެވެ! އެކައުންޓް ވެރިފައިކުރުމާއި ބޭންކާގުޅޭ މަސައްކަތްތައް އަދި ޑޮލަރު އެކައުންޓަކާ ލިންކުކުރުމުގެ ކަންކަން އަމިއްލައަށް ކޮށްލާށެވެ. ފަހަރުގައި ރާއްޖެއަށް އޮންލައިންކޮށް ފައިސާ އެތެރެކުރުމުގައި މޯލްޑިވްސް މަނިޓަރީ އޮތޯރިޓީ ޤަބޫލުކުރާ ބްރޯކަރެއްގެ އެހީ ހޯދަން ޖެހިދާނެއެވެ. ދިވެހިރާއްޖޭގައިވެސް ޔޫޓިއުބުން ފައިސާ ހޯދާ އެތައްބަޔަކު މިހާރުވެސް އެބައުޅެއެވެ. ގިވް އިޓް އަ ގޯ ބަޑީ!


SunOnline: COLUMN: Nafrathuge Bilaa Medhu.... Aammu Sitee eh 2\nނަފްރަތުގެ ބިލާ މެދު ... ޢާއްމު ސިޓީއެއް 2\nއަޙުމަދު މާޖިދު 08 Jul 2021, 12:05\n1. [ޢަމަލު] މި ލަފުޒާ ގުޅޭ ނުކުތާއެއް\nނަފްރަތުގެ ބިލުގެ ތަޖުރީމީ ނައްޞުތައް ނުވަތަ ކުށް ކަނޑައަޅާ މާއްދާތައް ލިޔެ އެކުލަވައިލައިފައި ހުރި ގޮތަށް ބަލައިލުމުން، ލަފުޒުތައް ބޭނުން ކުރުމާއި، ޤާނޫނުގައި މަފްހޫމުތައް ހިމެނުމުގައި ބޮޑެތި އޮޅުންބޮޅުންތަކެއް ހުރިކަން ފާހަގަ ކުރެވެއެވެ. ބަހަވީ ގޮތުންނާއި، އަދި ޤާނޫނީ ޢިލްމުގެ ނަޒަރުން ބަލާ އިރު ވެސްމެއެވެ. އެ އޮޅުންބޮޅުންތައް އެންމެ ބޮޑަށް ފެންނަ އެއް އިޞްޠިލާޙަކީ ބިލުން ތަޖުރީމު ކުރާ މައިގަނޑު ކުށަށް ދީފައި ވާ ނަމެވެ. [ނަފްރަތުގެ ޢަމަލު] މި ނަމެވެ.\nއެންމެ ފުރަތަމަ [ޢަމަލު] މި ލަފުޒަށް ބަލައިލަމާ ހިންގަވާށެވެ! ބިލުގައި [ނަފްރަތުގެ ޢަމަލު] މި އިޞްޠިލާޙުގެ ބައެއްގެ ގޮތުގައި [ޢަމަލު] ބޭނުން ކޮށްފައި ވަނީ ދުލުން ދައްކާ ވާހަކަ އާއި، ހަށިގަނޑުގެ އެކިއެކި ގުނަވަންތަކުން ކުރާ އިޝާރާތްތަކާއި، ކުރާ ޢަމަލުތައް ވެސް ހިމެނޭ ގޮތުންނެވެ. މިއީ ދިވެހި ބަހުގައި މި ލަފުޒުގެ ޢާއްމު (ordinary) އަދި ލަފުޒީ (literal) މާނައަށް ވުރެ ފުޅާ މާނައެކެވެ. އެހެނީ، ދިވެހި ބަހުގައި [ޢަމަލު] އަކީ މީހަކު ކުރާ ކަންތަކެވެ. އޭނާ ކުރާ މަސައްކަތްތަކެވެ. މި ލަފުޒުގެ ޢާއްމު އަދި ލަފުޒީ މާނައިގެ ތެރެއަކު މީހަކު ދުލުން ދައްކާ ވާހަކައެއް ނުހިމެނެއެވެ. ބައެއް ސިޔާޤުތަކުގައި ނުވަތަ ބައެއް ޙާލަތްތަކުގައި [ޢަމަލު] ގެ މާނައިގެ ތެރޭގައި [އިޝާރާތް] ހިމަނައިގެން ބޭނުން ކުރެވިފައި ވިޔަސް، [ޢަމަލު] ގެ ޢާއްމު އަދި ލަފުޒީ މާނައިގެ ތެރެއަކު އިޝާރާތެއް ވެސް ނުހިމެނެއެވެ.\nސުވާލަކީ، [ނަފްރަތުގެ ޢަމަލު] މި އިޞްޠިލާޙުގައި [ޢަމަލު] ބޭނުން ކުރުން ގޯސް ވާ ސަބަބަކީ ކޮބައިހެއްޔޭ މިއެވެ.\nމި ސުވާލުގެ ޖަވާބު ހޯދުމަށް ޓަކައި ޖެހެނީ، ނަފްރަތުގެ ބިލުން ތަޖުރީމު ކުރެވޭ ކުށަކީ ކޮބައިތޯ ބަލާށެވެ. އަޅުގަނޑު ހިތުން، ތަޖުރީމު މި ކުރެވޭ ކުށަކީ އިނގިރޭސި ބަހުން [Hate Speech] މި އިޞްޠިލާޙުން ސިފަ ކުރެވޭ ކުށެވެ. މި ކުށަކީ، ކުށުގެ މަފްހޫމާއި އަސާސީ ޠަބީޢަތާއި ޒާތަށް ބަލާ އިރު، ދުލުން ދައްކާ ވާހަކައެއްގެ ނުވަތަ އެ ވާހަކަ ގަލަމުގެ ޒަރީޢާއިން ފައުޅު ކުރާ ކުރުމެއްގެ ވަސީލަތުން، ތިމާގެ ހިތުގައި މީހަކާ މެދު އޮންނަ ނަފްރަތު ނުވަތަ ރުޅިވެރިކަން ނުވަތަ ތަޢައްޞުބު ނުވަތަ ޙަސަދަވެރިކަން ފަދަ ޝުޢޫރެއް ހާމަ ކުރާ ކުރުމެވެ. އިނގިރޭސި ބަހުން [Hate Speech] އެވެ ކިޔަނީ މި ދެންނެވި ގޮތުން ދެކެވޭ ވާހަކައަށެވެ. ނުވަތަ ވާހަކަ ދެއްކުމާ އެއްފަދަ އަދި އެއް ނަތީޖާއެއް ނެރެވޭ ވަސީލަތެއްގެ ބޭނުން ކޮށްގެން، ފައުޅު ކޮށް ހާމަ ކޮށްފައި އޮންނަ ޝުޢޫރު ނުވަތަ ޚިޔާލަށެވެ. މި ކަން ތަޖުރީމު ކޮށް ކުށަކަށް ހެދުމުގެ ބޭނުމަކީ، މީހަކާ ބެހޭގޮތުން ވާހަކަ ދައްކައި ލިޔެ ހަދާ ހެދުމުގައި، އެ ވާހަކަ ރައްދު ވާ ފަރާތަށް ބައެއް ކަހަލަ ގެއްލުންތައް ލިބިދާނޭ ބާވަތުގެ ނަފުރަތްތެރި ނުވަތަ ތަޢައްޞުބީ ޝުޢޫރުތަކާއި ޚިޔާލުތަކާއި ރައުޔުތައް ފައުޅު ކުރިޔަނުދިނުމެވެ. ދުނިޔޭގެ އެތައް ޤައުމެއްގައި މި ކުށް ތަޖުރީމު ކުރެވިފައި ވާ އިރު، ހުރިހައި ތަނެއްގައި ވެސް މި ކުށަށް ނަން ދީފައި ހުންނަނީ، ކުށުގެ އަސާސީ ޖައުހަރަކީ ދައްކާ ވާހަކައެއް ނުވަތަ ދައްކާ ވާހަކަ އާ އެއްފަދަ އެއްޗެއް ކަމަށް ބަލައިގެންނެވެ. މިސާލަކަށް، ޢަރަބި، އުރްދޫ، އަދި ފާރިސީ ބަސް ފަދަ ބަސްބަހުގައި ބޭނުން ކުރެވެނީ [ޚިޠާބް] އާއި [ކަލާމް] ފަދަ ނަންތަކެވެ. ޔޫރަޕުގެ ޤައުމުތަކުގައި، [speech] އާއި [discourse] ފަދަ ލަފުޒުތަކެވެ. މިއިން ކޮންމެ ލަފުޒެއްގެ ވެސް އަސާސީ މަފްހޫމަކީ ދުލުން ދައްކާ ވާހަކައެވެ. ނުވަތަ އެ ވާހަކަ ގަލަމުގެ ޒަރީޢާއިން ފައުޅު ކުރާ ކުރުމެވެ.\nމި ދެންނެވި ނުކުތާ އާ ގުޅިގެން، ފާހަގަ ކޮށްލާން ޖެހޭ އެއް ކަމަކީ، ދުނިޔޭގެ އެންމެ ހަރުދަނާ އެއް ޤާނޫނީ ނިޒާމު ކަމަށް ބެލެވޭ ޔުނައިޓެޑް ސްޓޭޓްސް އޮފް އެމެރިކާގެ ޤާނޫނީ ނިޒާމުގައި [Hate Speech] ކުށަކަށް ނުހެދި އޮންނަނީ ވެސް، އެއީ އެ ޤައުމުގެ ޤާނޫނުއަސާސީން ކަށަވަރު ކޮށްދޭ، ދުލާއި ގަލަމުގެ ޒަރީޢާއިން ޚިޔާލު ފައުޅު ކުރުމުގެ މިނިވަންކަމަށް (Freedom of Speech/Expression) އެޅޭ ހުރަހަކަށް ވެދާނޭތީކަމެވެ. އާދެ، (Hate Speech) އަކީ މަފްހޫމީ ގޮތުން އަދި އޭގެ ޠަބީޢަތާއި ޖައުހަރީ ސިފަތަކަށް ބަލާ އިރު، އަދި ޤާނޫނީ ޢިލްމުގައި ވެސް، ވާހަކަ ދެއްކުމާއި ޚިޔާލު ފައުޅު ކުރުމުގެ ދާއިރާގެ ތެރޭގައި ހިމެނޭ ކަމަކަށް ވާތީ، އެކަން ތަޖުރީމު ކުރުމަކީ ޚިޔާލު ފައުޅު ކުރުމުގެ މިނިވަންކަން ގެއްލުވައިލުމެއް ކަމަށް ޔުނައިޓެޑް ސްޓޭޓްސްގެ ޤާނޫނީ ފިޤުހުވެރީންނާއި ފަނޑިޔާރުންނަށް ފެނިވަޑައިގަންނަވަނީއެވެ.\nއެހެންކަމުން އަޅުގަނޑު ދަންނަވާނީ، ދިވެހި ބަހުން [Hate Speech] އަށް އިޞްޠިލާޙެއް ތަޢާރަފު ކުރާ އިރު ވެސް، [ނަފްރަތުގެ ޢަމަލު] އަށް ވުރެ ރަނގަޅު ވާނީ [ނަފްރަތްތެރި ވާހަކަ] ފަދަ އިޞްޠިލާޙެއް ކަމަށެވެ.\n2. [ނަފްރަތު] މާނަ ކުރުމުގެ މައްސަލަ\nދެން އޮތީ ބިލުގައި [ނަފްރަތުގެ ޢަމަލު] އެވެ ބުނެވޭ އިޞްޠިލާޙުގައި އޮންނަ [ނަފްރަތު] މި ލަފުޒު މާނަ ކުރުމާ ގުޅޭ މައްސަލައެވެ.\nނަފްރަތުގެ ބިލަކީ ދިވެހިރާއްޖޭގައި ޢަމަލު ކުރެވެމުން ދާ ޤާނޫނުލް ޢުޤޫބާތު 2014 އަށް ގެނެވޭ އިޞްލާޙެއް ކަމަށް ވާ އިރު، ޤާނޫނުލްޢުޤޫބާތުގައި [ނަފްރަތު] މި އިޞްޠިލާޙު މާނަ ކޮށްދީފައެއް ނުވެއެވެ. އެ ޤާނޫނުގެ މުހިއްމު އިޞްޠިލާޙުތައް، ޤާނޫނުގެ 17 ވަނަ މާއްދާގައި މާނަ ކޮށްދީފައި ވެއެވެ. ނަމަވެސް އޭގެ ތެރޭގައި [ނަފްރަތު] މި ލަފުޒެއް ނުހިމެނެއެވެ. އެހެންކަމުން، އެ ޤާނޫނަށް އިތުރު ކުރެވޭ ބައެއްގެ ގޮތުގައި ހުށައެޅިފައި ވާ ނަފްރަތުގެ ބިލުގައި [ނަފްރަތު] މާނަ ކޮށްދީފައި އޮތުމަކީ ކޮންމެހެން ވެސް ބޭނުންތެރި ކަމެކެވެ.\nޤާނޫނެއްގައި އިޞްޠިލާޙެއް ނުވަތަ އިޞްޠިލާޙީ ޢިބާރާތެއްގެ ބައެއްގެ ގޮތުގައި ލަފުޒެއް ބޭނުން ކުރަންޏާ، އެ ލަފުޒެއްގެ މާނަ އޮންނާން ވާނީ ސާފުކޮށް ބަޔާން ކުރެވިފައެވެ. މި އުޞޫލުން އިސްތިސްނާ ކުރެވޭނީ، އެ އިޞްޠިލާޙުތަކެއްގެ މާނަ ޝައްކުތަކާއި ބަޙުޘްތަކަށް ޖާގަ ނޯންނާނޭ މިންވަރަށް ޝަރުޢީ އަދި ޤާނޫނީ ޢިލްމުގެ ތެރެއިން އެނގި ކަށަވަރު ވެފައި އޮންނަ ލަފުޒުތަކެވެ. މިސާލަކަށް، ޤާނޫނެއްގައި [ޝަރީޢަތް] މި ލަފުޒު ބޭނުން ކުރާ އިރު، މި ލަފުޒަށް ތަޢުރީފެއް ދިނުމުގެ ބޭނުމެއް ނެތެވެ. އެއީ އިސްލާމީ ތަޢުލީމާތުގެ ދާއިރާގައި އެއީ ފުރިހަމަ ތަޢުރީފެއް ދެވިފައި ވާ، އެ އިޞްޠިލާޙެއްގެ މާނަ ކަނޑައެޅިގެން އެނގޭން އޮތް އިޞްޠިލާޙަކަށް ވާތީއެވެ. ނަމަވެސް ދިވެހި ޝަރުޢީ އަދި ޤާނޫނީ ނިޒާމުގައި، [ނަފްރަތުގެ ޢަމަލު] މި ޢިބާރާތާއި ނަފްރަތުގެ ބިލުގެ މައުޟޫޢުގެ ސިޔާޤުގައި، [ނަފްރަތު] މިއީ ބޭނުން ކުރެވި މާނަ ކުރެވިފައި އޮތް އިޞްޠިލާޙީ ލަފުޒެއް ނޫނެވެ. ވީމާ، ބިލުގައި މި ލަފުޒު މާނަ ކުރާ ގޮތް ބަޔާން ކުރެވިފައި އޮންނާން ޖެހެނީއެވެ. ޚާއްޞަކޮށް، ކުށް ކަނޑައަޅާ ޤާނޫނެއްގައި، ކުށަކަށް ކިޔާ ނަމެއްގެ ގޮތުގައި ބޭނުން ކުރާ އިޞްޠިލާޙެއްގައި މި ލަފުޒު ގެނެވޭ ޙާލަތުގައި، އޮޅުން ނާރާ ވަރަށް ލަފުޒުގެ މާނަ ޤާނޫނުގައި ބަޔާން ކޮށްދެވިފައި އޮތުން ކޮންމެހެން ވެސް ލާޒިމެވެ.\nއެނގިވަޑައިގަންނަވާނޭ ފަދައިން، [ނަފްރަތު] އާއި [ތަޢައްޞުބު] ފަދަ ލަފުޒުތަކަކީ ވަރަށް ފުޅާ މާނަތަކެއް ހިމެނޭ ލަފުޒުތަކެކެވެ. އިންސާނީ ގުޅުންތަކުގެ ދާއިރާތަކާއި ޙާލަތުތަކާއި ވައްތަރުތައް ތަފާތު ވެ ގިނަގުނަ ވެގެން ވާ މިންވަރަށް، މި ދެންނެވި ލަފުޒުތަކުގެ ސިޔާޤީ މާނަތައް ވަނީ ފުޅާ ވެގެންނެވެ. އެ ހުރިހައި ވައްތަރެއްގެ ނަފްރަތާއި ތަޢައްޞުބު ތަޖްރީމު ކުރުމަކީ، އޮޅުމެއް ނެތް ގޮތުގައި، ކުރެވޭނޭ ކަމެއް ނޫނެވެ. ކޮށްގެން ވާނޭ ކަމެއް ވެސް ނޫނެވެ. މުޖުތަމަޢުގައި އެއް އިންސާނަކު އަނެއް އިންސާނަކާ މެދު ނަފްރަތްތެރި ނުވަތަ ތަޢައްޞުބީ ހިތެއް ގެންގުޅޭ ކޮންމެ ފަހަރަކު، އެއީ ކުށެއް ކަމަކަށް ކަނޑައެއްނޭޅޭނެއެވެ. މީހަކު އަނެކަކާ މެދު ނަފްރަތުގެ ޝުޢޫރުތަކެއް ފައުޅު ކޮށްލާ ކޮންމެ ކުރުމަކީ އަދަބު ދެވޭ ޖިނާއީ ޢަމަލެއް ކަމަކަށެއް ނުހެދޭނެއެވެ. ޝަރުޢީ އަދި ޤާނޫނީ ހަމަތަކުގެ މަތީން، ތަޖުރީމު ކުރެވި ކުށް ކަމަށް ކަނޑައެޅެނީ ވަކި ބާވަތެއްގެ ނަފްރަތެކެވެ. ވަކި ކަހަލަ ތަޢައްޞުބެކެވެ. އެ ވެސް، އެ ނަފްރަތު ނުވަތަ ތަޢައްޞުބު ވަކި ގޮތަކަށް، ވަކި ކަހަލަ ނަތީޖާތަކެއް ނުކުމެދާނޭ ފަދަ ގޮތްގޮތަށް ދުލުން ނުވަތަ ގަލަމުން ނުވަތަ އެފަދަ އެހެން ވަސީލަތެއްގެ ވާސިޠާއިން ފައުޅު ކުރެވުމުންނެވެ. ޤާނޫނީ ދާއިރާގައި [Hate Speech] އާއި [Hate Crimes] ފަދަ އިޞްޠިލާޙުތަކުން އިޝާރާތް ކުރެވޭ ކުށްތަކުގެ ސިޔާޤުގައި [ނަފްރަތު] އަކީ މި ދެންނެވި ފަދަ ނަފްރަތެވެ.\nމި ހިސާބުން އަޅުގަނޑުމެން ފޯކަސް ކުރާން ޖެހޭ ސުވާލަކީ، [Hate Speech] ގެ މަފްހޫމުގެ ދަށުން ތަޖުރީމު ކުރެވެނީ ކޮން ކަހަލަ ނަފްރަތެއް ފައުޅު ކޮށް ޢާއްމު ކުރުން ހެއްޔޭ، މިއެވެ.\nޤާނޫނީ ޢިލްމުގެ އިޙުތިރާމު ލިބިގެން ވާ މަޞްދަރުތަކުގެ ތެރެއިން، ބްލެކްސް ލޯވ ޑިކްޝަނަރީ ގައި މި އިޞްޠިލާޙު މާނަ ކޮށްދީފައި އޮންނަނީ މި ދަންނަވާ ޢިބާރާތުންނެވެ. – "[Hate Speech] އަކީ، ވަކި ނަސްލެއް ފަދަ ޖަމާޢަތަކާ ދެކޮޅަށް ދައްކާ، ނަފްރަތްތެރިކަން ފައުޅު ކުރުން ފިޔަވައި އެހެން މާނައެއް ނެތް، ވާހަކައެވެ. ޚާއްޞަ ގޮތެއްގައި، އެ ވާހަކައިގެ ސަބަބުން އަނިޔާވެރި އަދި ހަރުކަށި ޢަމަލުތަކެއް އުފަން ވެދާނޭ ޒާތުގެ ވާހަކައެވެ. – " އެންސައިކްލޮޕީޑިއާ އޮފް އެމެރިކަން ކޮންސްޓިޓިއުޝަން ގައި މި އިޞްޠިލާޙު މާނަ ކޮށްދީފައި ވަނީ އަންނަނިވި ޢިބާރާތުންނެވެ. – "[Hate Speech] އަކީ އޭގެ އާއްމު ސޫރައަށް ބަލާ އިރު، ނަސްލާއި، ހަމުގެ ކުލަ އާއި، ޤައުމީ އަޞްލާއި، ޖިންސާއި، ނުކުޅެދުންތެރިކަމާއި، ދީން ފަދަ އަސާސެއްގައި ވަކި ޖަމާޢަތެއް ކަމަށް ބެލެވޭ ޖަމާޢަތެއްގެ މެންބަރަކާ ނުވަތަ މެންބަރުންތަކަކާ ދެކޮޅަށް، އެ ޖަމާޢަތުގެ ޝަޚްޞިއްޔަތު ނުވަތަ ޝަނާކަތު (identity) ކަނޑައަޅާ މި ބުނެވުނު ފަދަ ސިފައަކަށް ބަލައި، ދުޝްމަންކަމާއި ޢަދާވާތްތެރިކަމުގެ ޝުޢޫރުތަކާއި ވިސްނުންތައް މުއާސަލާތު ކުރުން ނުވަތަ އެއީ ދެރަ، އަގެއް އަދި އަހައްމިއްޔަތެއް ނެތް ބައެއް ކަމަށް ބުނާބުނުމެވެ.\nބައިނަލްއަޤުވާމީ ވަޘީޤާތަކުގެ ތެރެއިން، އަލިފުދާލު ޖަމްޢިއްޔާގެ ކަމާބެހޭ ފަރާތްތަކުން ނަފުރަތްތެރި ވާހަކަ (Hate Speech) އަށް ދީފައި އޮންނަ ތައުރީފަށް ބަލައިލަމާތޯއެވެ! އެ ތައުރީފުގައި އޮންނަ ގޮތުން، ނަފުރަތްތެރި ވާހަކަ ކަމަށް ބެލެވޭނީ މީހަކާ ނުވަތަ ބަޔަކާ މެދު ދީން، ސަގާފީ ޝަޚްޞިއްޔަތު، ޤައުމީ ނިސްބަތް، ނަސްލު، ހަމުގެ ކުލަ، ދަރިފަސްކޮޅު، ޖިންސު، ނުވަތަ އެނޫން ވިޔަސް އެ މީހެއް ނުވަތަ އެ ބަޔަކީ "ކޮން ބައެއްކަން ކަނޑައަޅާ ... ޝަޚްޞިއްޔަތު ނުވަތަ ޝަނާކަތު ކަނޑައަޅާ ބަހާއަކަށް" ބަލައިގެން ތަޢައްޞުބު ނުވަތަ ރުޅިވެރި ނުވަތަ ނަފުރަތްތެރި ވާހަކަތައް ދެއްކުމާއި ވާހަކަ ދެއްކުމާ އެއް ޙުކުމެއް ހިންގޭ ފަދަ ގޮތަކަށް ޝުޢޫރާއި ޚިޔާލު ފައުޅު ކުރުމެވެ.\nނަފުރަތްތެރި ވާހަކަ ކުށަކަށް ހެދުމުގެ ޤާނޫނުތައް އެންމެ ފުޅާ ދާއިރާއެއްގައި ހަދައި ތަންފީޛު ކުރަމުން ގެންދާ ޖަރުމަން ވިލާތާއި އޮސްޓްރޭލިއާ އާއި ކެނެޑާ ފަދަ ޤައުމުތަކާއި، ޔޫރަޕިއަން ޔޫނިއަނުގެ ޤާނޫނުތަކާއި ޤާނޫނީ ވަޘީޤާތައް ވެސް ބައްލަވައިލައްވާށެވެ! މި ތަންތަނުގައި ވެސް، ނަފުރަތްތެރި ވާހަކަ ކަމަށް ކަނޑައަޅައިފައި ވަނީ މީހާގެ ހަމުގެ ކުލަ، ޘަޤާފީ ޝަޚްޞިއްޔަތު، ޤައުމީ ނިސްބަތް ނުވަތަ އަޞްލު، ނަސްލު، މީހާގެ ކިބައިގައި ހުންނަ ނުކުޅެދުންތެރިކަމެއް، ޖިންސީ ޝަޚްޞިއްޔަތާއި ޝަނާކަތު، އަދި އެޗްއައިވީ ފަދަ ދާއިމީ ބައްޔެއް ޖެހިފައި ވުން ފަދަ، ޝަޚްޞިއްޔަތު ނުވަތަ ޝަނާކަތު ކަނޑައަޅާ ބަހާތަކަށް ނިސްބަތް ކޮށް މީހަކާ ނުވަތަ ބަޔަކާ ދެކޮޅަށް ނަފްރަތުގެ ވާހަކަތައް ދެއްކުމެވެ. މި ނުކުތާއާ ބެހޭގޮތުން އިތުރަށް އޮޅުންތައް ފިލުއްވެވުމަށް ޓަކައި، ހާރވަރޑް ޔުނިވަރސިޓީގެ ބާރކްމަން ކްލެއިން ސެންޓަރ ފޯރ އިންޓަރނެޓް އެންޑް ސެކިޔުރިޓީގެ ދިރާސާވެރިޔާ އެންޑްރޫވ ސެލަރސް ކުރެއްވި ދިރާސާ ބައްލަވާށެވެ! މި ނުކުތާ ފާހަގަ ކުރައްވައިފައި ވާނީ އޭނާގެ ދިރާސާ ކަރުދާހުގައި "އިމަރޖިންގ ތީމްސް އެންޑް ކޮންޓިނުއިންގ ކުއެސްޗަންސް" މި އަރިމަތީ ސުރުޚީގެ ދަށުން ލިޔުއްވައިފައި ވާ ބަޔާނުގައެވެ.\nމި ދެންނެވި ބަޔާނުން ސާފު ވެގެން ދާ ފަދައިން، [Hate Speech] އާއި [Hate Crime] ފަދަ ޤާނޫނީ އިޞްޠިލާޙުތަކުގައި އެ ބުނާ [ނަފްރަތު] އަކީ، މީހަކު ނުވަތަ ބަޔަކުގެ ޝަޚްޞިއްޔަތާއި ޝަނާކަތު ކަނޑައަޅާ ސިފަތަކުގެ ތެރެއިން ސިފައަކަށް ބަލައިގެން އެ މީހާ ނުވަތަ މީހުންނާ މެދު ފައުޅު ކުރެވޭ ނަފްރަތެވެ. މިސާލަކަށް، މީހަކުގެ ހަމުގެ ކުލަ ކަޅު ވީތީ، ނުވަތަ ދޮން ވީތީ، އޭނާއާ ދެކޮޅަށް ނަފްރަތު ފައުޅު ކުރުމެވެ. މުސްލިމަކަށް ވީތީ، ނުވަތަ ނަޞާރާއަކަށް ވީތީ، ނުވަތަ ބުޑިސްޓަކަށް ވީތީ، ނަފްރަތު ފައުޅު ކުރުމެވެ. ވަކި ޤައުމެއްގެ ނުވަތަ ވަކި ޤަބީލާއެއްގެ މީހަކަށް ވީތީ، ނަފްރަތު ފައުޅު ކުރުމެވެ. ވަކި ކަހަލަ ބައްޔެއް ޖެހިފައި ހުރި، ނުވަތަ ވަކި ކަހަލަ ނުކުޅެދުންތެރިކަމެއް ހުރި މީހަކަށް ވީތީ، ނަފްރަތާއި ތަޢައްޞުބު ފައުޅު ކުރުމެވެ.\nއާދޭހެވެ! މީހަކު ނުވަތަ ބަޔަކު ބުނާ ބަސްތަކެއް ނުވަތަ ކުރާ ޢަމަލެއް ދީނީ ތަރާދުން ވަޒަން ކޮށްގެން އެ ބަހެއް ނުވަތަ ޢަމަލެއް ކުށްވެރި ކުރުމަކީ، އަދި އެއީ ގޯހެކޭ ނުވަތަ ނުބައި ބަހެކޭ ޢަމަލެކޭ ބުނާ ބުނުމަކީ، އޭނާ އަކީ ކާކުކަން ކަނޑައަޅާ އަދި އޭނާގެ ޝަޚްޞިއްޔަތާއި ޝަނާކަތު ކަނޑައަޅާ ބަހާތަކަށް ބަލައިގެން އޭނާއާ ދެކޮޅަށް ނަފްރަތު ފައުޅު ކުރުން ކަމަކަށެއް ނުވާނެއެވެ. މިސާލަކަށް، ކަޅު މުސްލިމަކު ޒިނޭ ކުރުމުން، "ތިޔަ ކުރަނީ ޙަރާމް ކަމެކޭ، ތިޔައީ ފާފައެކޭ" ބުނުމުން، އެ ކުށްވެރި ކުރެވެނީ އޭނާގެ ޢަމަލެވެ. އެއީ އޭނާގެ ހަމުގެ ކުލައަށް ބަލައިގެން އޭނާއާ ދެކޮޅަށް ނަފްރަތު ނުވަތަ ރުޅިވެރިކަން ނުވަތަ ތަޢައްޞުބު ފައުޅު ކުރުން ކަމަކަށެއް ނުވާނެއެވެ. މެލޭ ދަރިކޮޅުގެ މުސްލިމަކު ކީރިތި ޤުރްއާނަށް ނުވަތަ މާތް ނަބިއްޔާގެ ޒާތުފުޅަށް ހުތުރު ބަސްތައް ރައްދު ކުރުމުން، "ތިޔަ ކުރީ ކުފުރުގެ ޢަމަލެކޭ، ތިޔަ ހުރީ ކުފުރު ވެފައޭ" ބުނުމުން، އެ ވަޒަން ކުރެވުނީ އޭނާ ބުނި ބަސްތަކެވެ. އެއީ އޭނާ މެލޭ ދަރިކޮޅު މީހަކަށް ވީތީ ފައުޅު ކުރެވުނު ނަފްރަތުގެ ބަސްތަކެއް ކަމަށް ބެލެވޭނޭ އެއްވެސް ބުއްދީގެ ހަމައެއް އަދި ޤާނޫނީ ޢިލްމީ ހަމައެއް ނޯންނާނެއެވެ. އެހެންކަމުން، މި ބާވަތުގެ ބަސްތަކަކީ [Hate Speech] ކަމަކަށް ޤާނޫނީ ޢިލްމުވެރީން ނުބައްލަވައެވެ. އެނގިވަޑައިގަންނަވާނޭ ފަދައިން، ކޮންމެ މުޖުތަމަޢެއްގައި ވެސް، ރަނގަޅާއި ގޯސް އަދި ހެވާއި ނުބައި ކަނޑައަޅާ މިންގަނޑުތަކެއް އޮވެއެވެ. ދީނާއި، އަޚްލާޤީ ހަމަތަކާއި، އެ ބަޔަކު ބަލައިގަންނަ އަދި ޤަބޫލު ކުރާ އެކި ޒާތްޒާތުގެ ފަލްސަފާތަކާއި ފިކުރިއްޔާތަކެވެ. އެކިއެކި އިންސާނީ މުޖުތަމަޢުތަކުގައި ގެންގުޅޭ މިންގަނޑުތައް ތަފާތު ވެދާނެއެވެ. ނަމަވެސް ކޮންމެ ތަނެއްގައި ވެސް މި ބާވަތުގެ މިންގަނޑުތަކެއް އޮވެއެވެ. އަދި އެ މިންގަނޑުތަކެއްގެ ތަރާދުތަކުން، އެ ތަނެއްގެ މީސްތަކުންގެ ބަހާއި ޢަމަލު ވަޒަން ކުރެވެއެވެ. މިސާލަކަށް، ޔުނައިޓެޑް ސްޓޭޓްސް ގައި ދީމިޤްރާޠީ ފިކުރަށް ފާޑު ކިޔުމަކީ، އެތައް ބައެއްގެ ނުރުހުމާއި ފާޑު ކިޔުން އަމާޒު ވާ ކަމެކެވެ. ވެޓިކަން ސިޓީގައި ނަޞާރާ ދީނަށް ފާޑު ކިޔުމަކީ އެއްގޮތަކަށް ވެސް ބަލައިނުގަނެވޭ ކަމެކެވެ. ޖަރުމަނު ވިލާތް ފަދަ އެތައް ޤައުމެއްގައި، ނާޒީ ފިކުރާއި ފެޝިސްޓް ފިކުރަށް ތާއީދު ކޮށް ވާހަކަ ދެއްކުމަކީ މަނާ ކުރެވިފައި ވާ ކަންކަމެވެ. މި ކަންކަން ކުރާ މީހުންނަށް ފާޑު ކިޔެއެވެ. ހަރުކަށިކޮށް ވެސް ފާޑު ކިޔެއެވެ. އެއީ [Hate Speech] ކަމަކަށް އެ ތަންތަނުގައި ނުބަލައެވެ. އާދެ، އެއީ ފާޑު ކިޔުން ރައްދު ވާ މީހާ ނިސްބަތް ވާ ނަސްލު ނުވަތަ ދީން ނުވަތަ ޤައުމީ ނިސްބަތް ފަދަ ބަހާތަކަށް ބަލައިގެން އޭނާއާ ދެކޮޅަށް ނަފްރަތު ފައުޅު ކުރުން ނުވަތަ ނަފްރަތު އުފެއްދުމަށް މަސައްކަތް ކުރުން ކަމަށް ނުވާތީއެވެ.\nޤާނޫނުގެ ބާރުގައި މަނާ ކުރެވޭ ނަފްރަތްތެރި ވާހަކަ ނުވަތަ [Hate Speech] ގައ ހުންނާން ވާނޭ ކަމަށް ގިނަ ޢިލްމުވެރީން ވިދާޅުވާ އެހެން ސިފައެއް ވެސް އޮވެއެވެ. އެ ސިފަ އަކީ، އެ ވާހަކަ އަކީ އެއްވެސް ގޮތެއްގައި "ގޯހެއް ރަނގަޅު ކުރުމުގެ މަޤްޞަދެއް" ނެތި ދެކެވޭ، މުޅީން އަދި ސައްތައިން ސައްތަ ނަފްރަތާއި ރުޅިވެރިކަމާއި ތަޢައްޞުބު ފައުޅު ކުރުމުގެ ވާހަކައެއް ކަމަށް ވުމެވެ. މި ނުކުތާއާ ބެހޭގޮތުން ވެސް، އެ ދިރާސާއެއްގެ ވާހަކަ އަޅުގަނޑު ދެންނެވި، އެންޑްރޫވ ސެލަރސްގެ މަޒުމޫނު ބައްލަވައިލައްވާށެވެ! ސެލަރސް ފާހަގަ ކުރައްވައިފައި ވާ ފަދައިން، ކެނެޑާ ފަދަ ބައެއް ޤައުމުތަކުގައި ނަފްރަތްތެރި ވާހަކަ ތަޖުރީމު ކުރާ ޤާނޫނުތައް ހެދިފައި ހުންނަނީ ވެސް، ހެޔޮ ނިޔަތުގައި ދައްކާ ވާހަކަ އާއި، ދީނީ މައުޟޫޢެއްގައި ފައުޅު ކުރާ ރައުޔާއި، ޙަޤީޤަތާ އެއްގޮތަށް ދައްކާ ވާހަކަ އާއި، ޢާއްމު މަޞްލަޙަތު ރައްކައުތެރި ކުރުމުގެ ގޮތުން ދައްކާ ވާހަކަ އަށް ރައްކައުތެރިކަން ދީ، އެއީ ނަފުރަތްތެރި ވާހަކަ ކަމަށް ނުބެލެވޭނޭ ކަމަށް ކަނޑައަޅައިގެންނެވެ. މަތީގައި ދެންނެވުނު، ބްލެކްސް ލޯވ ޑިކްޝަނަރީގެ ތަޢުރީފުގައި ވެސް، ނަފްރަތްތެރި ވާހަކަ އަކީ ނަފްރަތްތެރިކަމާއި ތަޢައްޞުބާއި ރުޅިވެރިކަން ފައުޅު ކޮށް ފެތުރުމުގެ ގަސްތާއި ނިޔަތް ނޫން އެހެން ގަސްތެއް ނުވަތަ ނިޔަތެއް ނެތި ދައްކާ ވާހަކަ ކަން ފާހަގަ ކޮށްފައި ވެއެވެ.\nމި ވާހަކަތައް ދަންނަވާ އިރު، ދީނީ، އަޚްލާޤީ، އަދި ޤައުމިއްޔަ ފިކުރުތަކުގެ ކޮންމެ މިންގަނޑަކުން ވިޔަސް މީހަކު ކުށްވެރި ކުރުމުގެ ގޮތުން ދައްކާ ބައެއް ވާހަކަތަކަކީ، އެ ވާހަކަ ރައްދު ވާ މީހާއަށް ކުރެވޭ ނުހަނު ބޮޑު އަނިޔާއަކަށް ވެސް ވެދާނޭކަމާއި، އެފަދަ ވާހަކައެއްގެ ސަބަބުން އޭނާއަށް ނުހަނު ބޮޑު ހިތްދަތިކަމާއި ވޭނާއި ގެއްލުންތައް ތަޙައްމަލު ކުރާން ޖެހިދާނޭކަން ވެސް އަޅުގަނޑު ހަނދާން ނައްތައެއްނުލަމެވެ. ނަމަވެސް ކޮންމެ ގެއްލުންދެނިވި [harmful] އަދި ދޮގުވެރި [untrue] އަދި އަނިޔާވެރި [unjust] ވާހަކަ އަކީ [Hate Speech] އެއް ނޫނެވެ. އެކަކު އަނެކަކާ ބެހޭގޮތުން ގެއްލުން ދެނިވި، ދޮގުވެރި، އަދި އަނިޔާވެރި ވާހަކަތައް ދައްކައި ފެތުރުމާ ދެކޮޅަށް ޤާނޫނުތައް ހަދާން ވީއެވެ. މާތް ވެގެން ވާ އިސްލާމް ދީނުގައި ވެސް ވަނީ އެކަކު އަނެކަކަށް ނެތިމޮށުމާއި، ޣީބަ ބުނުމާއި، އެކަކު އަނެކެއްގެ އަބުރަށް ހުތުރު ވާ ޒާތުގެ ވާހަކަ ދެއްކުމާއި، އެކަކު އަނެކަކަށް ކާފިރު ގޮވުން ފަދަ ކަންކަން ޙަރާމް ކުރައްވައިފައެވެ. މި ކަންކަން ހުއްޓުވުމަށް ޓަކައި، ދުނިޔެ ޤަބޫލު ކުރާ ކަހަލަ ރަނގަޅު ދީނީ ޢިލްމުވެރީންގެ ލަފާފުޅާއި އިރުޝާދާ އެކު އަބުރު ރައްކައުތެރި ކުރުމާ ބެހޭ އިސްލާމީ އަޙްކާމުތައް ތަދުވީނު (codify) ކުރެއްވުމުން، މަޤްޞަދު އޮންނާނީ ޙާޞިލު ވެފައެވެ. މި ކަންކަން ހުއްޓުވާން މަސައްކަތް ކުރުމުގެ ނަމުގައި، މި ހުރިހައި ކަންތައްތަކަކީ ވެސް ނަފްރަތްތެރި ވާހަކަ ކަމަށް ހަދައިގެން، [Hate Speech] ގެ މުޅި މަފްހޫމު އޮޅުވައިލައިގެން ޤާނޫނުތައް ހެދުން ފަދަ ދޯދިޔާ ކަންކަން ކޮށްގެން ނުވާނެއެވެ. އެހެރީ ޤާނޫނީ ޢިލްމާއި ޤާނޫނީ ނިޒާމުތަކުގެ އަސާސީ ހަމަތަކާ ޚިލާފު ކަންތަކެވެ.\nޣާޒީ ރަދުންގެ ޙަޔާތްޕުޅުގެ މައްޗަށް ކުޅޭ ފިލްމު\nއެޗްއާރްސީއެމްގައި މި ވަނީ ކީއްތޯއެވެ؟


ސުޕްރީމް ކޯޓުގެ ފަނޑިޔާރުން ވަކިކުރަން ޖުޑިޝަރީ ކޮމެޓީން ޖޭއެސްސީއަށް އަންގައިފި | | Sangu News\nސުޕްރީމް ކޯޓުގެ ފަނޑިޔާރުން ވަކިކުރަން ޖުޑިޝަރީ ކޮމެޓީން ޖޭއެސްސީއަށް އަންގައިފި\n24 އޮކްޓޯބަރ 2019 - 11:11\nޖުޑިޝަރީ ކޮމެޓީގެ ބައްދަލުވުމުގެ ތެރެއިން : ފޮޓޯ މަޖިލިސް\nދިވެހިރާއްޖޭގެ ސުޕްރީމް ކޯޓުން ރާއްޖޭގެ ގާނޫނުއަސާސީއާއި ގާނޫނުތަކާއި ހިލާފަށް ދައުލަތުގެ އެހެން މުއައްސަސާތަކުގެ ބޭރުގެ ތެއަށް ވަދެ ގާނޫޏުއަސާސީއާއި ގާނޫނުތަކާއި ހިލާފަށް ނިންމުންތައް ނިންމާފައިވާ ކަމަށް ބުނެ ސުޕްރީމް ކޯޓުގެ ބައެއް ފަނޑިޔާރުން މަގާމުން ވަކިކުރުމަށް ރައްޔިތުންގެ މަޖިލީޙުގެ ޖުޑިޝަރީ ކޮމެޓީން ޖުޑިޝަލް ސާވިސް ކޮމިޝަން (ޖޭއެސްސީ) އަށް އަންގައިފިއެވެ.\nޖުޑިޝަރީކޮމިޓީން މިގޮތަށް ނިންމާފައިވަނީ ސުޕްރީމް ކޯޓުން ގާނޫނު އަސާސީއާ ހިލާފަށް ކޮށްފައިވާ 17 ކަމެއް ފާހަގަކޮށް ޖޭއެސްސީން ތައްޔާރުކުރި ރިޕޯޓު ދިރާސާކުރުމަށްފަހު ނިންމި ނިންމުމުގައެވެ.\nޖޭއެސްސީން ތައްޔާރުކުރި މި ރިޕޯޓުގައި ސުޕްރީމް ކޯޓުން ގާނޫނާ ހިލާފަށް ކޮށްފައިވާ ކަމަށް ފާހަގަކޮށްފައިވާ ބައެއް ކަންކަމަށް ބަލާއިރު ޖޭއެސްސީގެ ގާނޫނާ ހިލާފަށް ފަނޑިޔާރަކު މަސްއޫލިއްޔަތުން އެކަހެރި ކުރުމުގެ މައްސަލަ އާއި ގާނޫނީ ވަކީލުންނަށް ރާއްޖޭގެ ކޯޓު ތަކުގައި މަސައްކަތް ކުރުން މަނާ ކުރުމާއި، އިލެކްޝަން ކޮމިޝަންގެ ރައީސާއި ނައިބު ރައީސުގެ މައްޗަށް ޖިނާއި ކުށެއް ސާބިތުވާކަމަށް ނިންމާ މަގާމުން ވަކިކުރުން ހިމެނެއެވެ.\nމީގެއިތުރުން ސިވިލް ސާވިސް ކޮމިޝަންގެ ކުރީގެ ރައީސް މުހައްމަދު ފަހުމީ ހަސަން މަގާމުން ވަކިކުރަން ރައްޔިތުންގެ މަޖިލީހުން ނިންމި ނިންމުން ސުޕްރީމް ކޯޓުން ބާތިލް ކުުރުމާއި، އެޗްއާރުސީއެމްގެ ބާރު ކަނޑުވާލައި ސުޕްރީމް ކޯޓުން އިސް ނަގައިގެން އެ ކޮމިޝަނުން އަމަލު ކުރަން ޖެހޭ ގައިޑްލައިން ކަނޑައެޅުމާއި، މަޖިލީހުން ނިންމާ އިތުބާރު ނެތްކަމުގެ މައްސަލަތައް ސައްހަ ވާނީ ސުޕްރީމް ކޯޓުން ބަލައި ގޮތެއް ކަނޑައެޅުން ވެސް ހިމެނެއެވެ.\nހަމައެހެންމެ މިދިޔަ އަހަރުގެ ފެބްރުއަރީ އެކެއްގައި ސުޕްރީމް ކޯޓުން ނެރުނު އަމުރުގެ ބައިތައް ހަމަ އެ ކޯޓުން ބާތިލުކުރީ ވެސް ގާނޫނާ ހިލާފަށް ކަމަށް ޖޭއެސްސީގެ ރިޕޯޓުގައި ބުނެފައިވެއެވެ.\nޖުޑިޝަރީ ކޮމިޓީއިން އެ ރިޕޯޓު ދިރާސާކޮށް ނިންމި ގޮތުގެ ރިޕޯޓުގައި ބުނެފައިވަނީ މި ނިންމެވުންތަކުގައި ބައިވެރިވެވަޑައިގެންނެވި ފަނޑިޔާރުން މި ނިންމެވުންތައް ނިންމާފައިވަނީ ތައައްސަބާއި ނުފޫޒުން އެއްކިބާވެ ތިއްބަވައިގެންކަމަށް ކޮމިޓީއަށް ބެލެވެން ނެތް ކަމަށެވެ.\n"އެ ފަނޑިޔާރުންގެ ގާބިލިއްޔަތާމެދު ސުވާލު އުފެދޭ ކަމާއި، އަދި މިކަންކަން މިހެން ހުރުމަކީ އެ ފަނޑިޔާރުން މަގާމުން ވަކިކުރެވިދާނެ ހާލަތެއް ކަމަށް ވީ ހިނދު، މި ސަބަބުތަކުގެ މައްޗަށް ބިނާކޮށް އެ ފަނޑިޔާރުންގެ މައްސަލަ ޖުޑީޝަލް ސާވިސް ކޮމިޝަނުން ބައްލަވައި ދެއްވައި، އެ ފަނޑިޔާރުންނާމެދު ފިޔަވަޅު އެޅުއްވުމަށް ޖުޑީޝަލް ސާވިސް ކޮމިޝަނަށް އެންގުމަށެވެ" ކޮމިޓީގެ ނިންމުމުގައި ބުނެފައިވެއެވެ.\nޖުޑީޝަރީ ކޮމިޓީން މިގޮތަށް ނިންމިއިރު ޖޭއެސްސީން މިހާރު ވެސް އަންނަނީ ސުޕްރީމް ކޯޓުގެ ފަނޑިޔާރުންތަކެއްގެ މައްސަލަ ބަލަމުންނެވެ. އެގޮތުން ޖޭއެސްސީން ތަހިގީގު ކުރަމުންދާ މައްސަލައަކާއި ގުޅިގެން އުއްތަމަ ފަނޑިޔާރު ޑރ އަހުމަދު އަބްދުﷲ ދީދީ ޖޭއެސްސީއަށް ހާޒިރު ވުމަށް އެންގިއެވެ. ނަމަވެސް އުއްތަމަ ފަނޑިޔާރު ވިދާޅުވީ ޖޭއެސްސީން ތަހުގީގު ކުރަމުން ދަނީ ސުޕްރީމް ކޯޓިގެ ފަނޑިޔާރުންގެ ސުލޫކީ މައްސަލަތަކެއް ނޫން ކަމަށާއި އެއީ ސުޕްރީމް ކޯޓުގެ ފަނޑިޔާރުންގެ މަޖިލީޙުން ނިންމާފައިވާ ނިންމުންތަކުގެ މައްސަލަތައް ކަމަށެވެ. އެހެން ކަުން ސުޕްރީމް ކޯޓުން ނިންމާފައިވާ ނިންމުންތަކުގެ މައްސަލަތައް ބެލުމަކީ ޖޭއެސްސީއަށް ލިބިގެންވާ ބާރެއް ނޫން ކަމަށް އައްތަމަ ފަނޑިޔާރު ޑރ އަހުމަދު އަބްދުﷲ ދީދީ ވަނީ ވިދާޅުވެފައެވެ.\nޖޭއެސްސީން ތަހުގީގުކުރަމުންދާ މައްސަލަތަކާއި ގުޅޭގޮތުން އުއްތަމަފަނޑިޔާރު ޑރ އަހުމަދު ނުރެއްވި ބަޔާނުގައި ވިދާޅުވެފައި ވަނީ ފަނޑިޔާރުންަށް ބިރު ދައްކައި އިންޒާރުދީ ފަނޑިޔާރުގެ ވަކިބައެއްގެ ކޯންޓްރޯލްގެ ދަށަށް ގެންދިއުމަށް މަސައްކަތް ކުރަމުންދާ ކަމަށެވެ.\nއުއްތަމަފަނޑިޔާރުގެ ބަޔާނުގައި ބުނެފައިވަނީ ގާނޫނު އަސާސީގައި ދައުލަތުގެ ތިން ބާރު ގާއިމްކޮށް، އެ ބާރުތައް ކަނޑައަޅާފައިވާ ގޮތުން އަދުލު އިންސާފު ގާއިމް ކުރުމުގެ އެންމެހައި ބާރުތައް ލިބިދީފައިވާ ފަރާތްތަކަކީ ދިވެހި ރައްޖޭގެ ސުޕްރީމް ކޯޓަށާއި ދިވެހި ރާއްޖޭގެ ހައި ކޯޓަށާއި ގާނޫނުން އުފައްދާ ދަށުކޯޓުތައް ކަން ގާނޫނު އަސާސީގެ7ވަނަ މާއްދާއާއި 141 ވަނަ މާއްދާގެ ހ އިން އެގެން އެބައޮތް ކަމަށެވެ. ފަނޑިޔާރުގޭގެ މިނިވަންކަމާއި މުސްތަގިއްލުކަން ނެތިގެންދާ ފަދަ ގޮތަކަށް ދައުލަތުގެ އެއްވެސް ބާރަކުން ނުވަތަ މުވައްސަސާއަކުން ނުވަތަ ދައުލަތުގެ ކަމާއި ހަވާލުވެހުރި އެއްވެސް ފަރާތަކުން އަމަލު ކުރުމަކީ ގާނޫނު އަސާސީގެ ބާރު ކަނޑުވައިލުމަށް މަސައްކަތް ކުރުން ކަމުގައި ބަޔާނުގައި ވެއެވެ. އަދި ގާނޫނު އަސާސީގެ 142 ވަނަ މާއްދާގެ ޞަރީޙަ ނަައްޞާ ހިލާފަށް ފަނޑިޔާރުން ބިރު ދައްކައި، ނުފޫޒު ފޯރުވައި، ވަކި ގޮތަކަށް އަމަލު ކުރުމަށް ފަނޑޔާރުންނަށް މަޖުބޫރު ވާނެ ހާލަތެއް އުފައްދައި މިނިވަން ފަނޑިޔާރު ގޭގެ މައްޗަށް ޣައިރުދުސްތޫރި ގޮތެއްގައި ނާޖާއިޒު މުފޫޒު ފޯރުވުމަށް ކުރާ ކަމެއްކަން ކަށަވަރުވާ ކަމަށެވެ.\nމީގެ އިތުރުން ސުލޫކީ މައްސަލައެއް ބަލާކަމަށް ބުނެ، ކޮމިޝަނަށް ހާޒިރުވާން އެންގުމަކީ، ސުޕްރީމް ކޯޓުން ގޮތެއް ނިންމުމުން، އެ ނިންމުމަށް ގޮންޖަހައި ތައުނު ކުރުމާއި، ސުޕްރީމް ކޯޓުގެ ނިންމުމަށް ތަބަޢަ ނުވުމާއި އެ ނިންމުމަށް އިހުތިރާމު ނުކޮށް ކޯޓުގެ ހުރުމަތް ކެނޑުން ކަމަށް ވެސް ބުނެފައިވެވެ. އަދި އެ ނިންމުން ނިންމި ފަނޑިޔާރުންނަށް ބިރު ދައްކައި ނުފޫޒު ފޯރުވައި އެ ނިންމުން ނިންމި ކަމަށްޓަކައި ފަނޑިޔާރުންނާއި ދެކޮޅަށް ފިޔަވަޅު އަޅާން މަސައްކަތް ކުރުމާއި ކޯޓުގެ ދުސްތޫރީ ނިންމުން ދުސްތޫރީ ނުވަތަ ގާނޫނީ ސައްހަކަމާއި މެދު ގޮތެއް ނިންމުމަށް ދައުލަތުގެ އެއްވެސް ފަރާތަކުން މަސައްކަތް ކުރުން ފަދަ ކަންކަމަކީ ގާނޫނު އަސާސީގެ ބާރު ކަނޑުވާލުމަށް ކުރެވޭ ދުސްތޫރީ އަމަލެއްކަމަށް އެ ބަޔާނުގައި އުއްތަމަ ފަނޑިޔާރު ވަނީ ފާހަގަކުރައްވާފައެވެ.\nފަނޑިޔާރަކު އޭނާގެ ޒިންމާ އަދާކުރުމުގެ ގޮތުން ކުރާ ހުކުމެއް ނުވަތަ ނެރޭ އަމުރަކާ ގުޅިގެން ސުލޫކީ މައްސަލަ ބެލުމަކީ ފަނޑިޔާރުން ޖަވާބުދާރީ ކުރުވުމުގެ ބައިނަލްއަގްވާމީ ހަމަތަކާއި ކުރިއަރާފައިވާ ގައުމުތަކުގައި ވެސް އަމަލުކުރާ އުސޫލުތަކާ ޚިލާފް ކަމެއް ކަމަށާއި، ގާނޫނު އަސާސީ އާއި ގާނޫނު މާނަކުރުމުގަ އާއި ޝަރީއަތުން ބަލާ އެ ނޫން މައްސަލަތަކުގައި ވެސް ސުޕްރީމް ކޯޓުގެ ނިންމުމަކީ އެންމެ ފަހުގެ ނިންމުން ކަމަށް ގާނޫނު އަސާސީގައި ބަޔާންކުރާ ކަން ފާހަގަކުރައްވައި، އުއްތަމަ ފަނޑިޔާރު ވަނީ އެ ބަޔާނުގައި އެ ކޯޓުގެ ނިންމުމަކާ ގުޅިގެން ފަނޑިޔާރުންނަށް ބިރު ދައްކައި، ފިޔަވަޅު އަޅަން މަސައްކަތް ކުރުމަކީ ގާނޫނު އަސާސީގެ ބާރު ކަނޑުވާލަން ކުރާ މަސައްކަތެއް ކަމަށް ވިދާޅުވެފައެވެ.\nސުޕްރީމް ކޯޓަކުން ނިންމާފައިވާ އެއްވެސް ނިންމުމެއްގެ ބާރު ކެނޑިގެންދާ ގޮތަށް ނުވަތަ އެ ނިންމުމެއް ބަދަލުކުރަން ދައުލަތުގެ އެހެން ބާރުތަކުން މަސައްކަތް ކުރުމަކީ މަނާ ކަމެއް ކަން ބައިނަލްއަގްވާމީ މުއާހަދާތަކާއި ޔޫރަޕިއަން ކޯޓް އޮފް ހިއުމަން ރައިޓްސް އިން ނިންމާފައިވާ މައްސަލައެއްގައި ވެސް އޮތް ކަން އެނގޭ ކަމަށް އުއްތަމަ ފަނޑިޔާރު ވިދާޅުވި އެވެ. އެގޮތުން އެ ބަޔާނުގައި ޔޫއެން ބޭސިކް ޕްރިންސިޕަލްސް އޮން ދި އިންޑިޕެންޑެންސް އޮފްދި ޖުޑީޝިއަރީގެ4ވަނަ އުސޫލާއި "މައުންޓް ސްކޮޕަސް އިންޓަނޭޝަނަލް ސްޓޭންޑާޑްސް އޮފް ޖުޑީޝިއަލް އިންޑިޕެންޑެންސް" ގެ 3.1 ވަނަ މާއްދާ ފާހަގަކުރެއްވިއެވެ. އަދި "އިންޓަނޭޝަނަލް ބާ އެސޯސިއޭޝަނުގެ މިިނިމަމް ސްޓޭންޑާޑްސް އޮފް ޖުޑީޝަލް އިންޑިޕެންޑެންސް" ގެ 19 ވަނަ މާއްދާއާއި "ޑްރާފްޓް ޔުނިވާސަލް ޑެކްލަރޭޝަން އޮން ދި އިންޑިޕެންޑެންސް އޮފް ޖަސްޓިސް (ސިންގްވީ ޑެކްލަރޭޝަން)" ގެ6ވަނަ މައްދާ ވަނީ ފާހަގަކުރައްވާފައެވެ. މީގެ އިތުރުންވެސް ޔޫރަޕިއަން ކޯޓް އޮފް ހިއުމަން ރައިޓްސްއިން ނިންމާފައިވާ އިތުރު މައްސަކަތައް އެ ބަޔާނުގައި އުއްތަމަ ފަނޑިޔާރު ވަނީ ފާހަގަކުރައްވާފައެވެ.\nފަނޑިޔާރުންގެ ގާނޫނުގެ9ވަނަ މާއްދާގައި ފަނޑިޔާރަކު އޭނާގެ މަސްއޫލިއްޔަތާއި ވާޖިބު އަދާ ކުރުމުގައި ދިން ރައުޔުއަކާއި ގުޅިގެން ނުވަތަ ކުރި އަމުރަކާއި ގުޅިގެން ނުވަތަ ކުރި ހުކުމަކާއި ގުޅިގެން ގާނޫނު އަސާސީއާއި ގާނޫނުގައި ބަޔާންވެގެންވާ އިސްތިއުނާފު ކުރުމުގެ އުސޫލުތަކުގެ ބޭރުން ނުވަތަ ފަނޑިޔާރުންގެ ސުލޫކާއި ގުޅޭގޮތުން އެއްވެސް ފިޔަވަޅު އެޅުމަށް ގާނޫނު އަސާސީގައި ބަޔާންވެގެންވާ އުސޫލުތަކުގެ ބޭރުން އެއްވެސް ފަރާތެއްގައި އެ ފަނޑިޔާރަކު ޖަވާބުދާރީ އެއް ނުކުރެވޭނެ ކަމަށް އުއްތަމަ ވަނީ ފާހަގަ ކުރައްވާފައެވެ.


Enme Photo Reethi Phone Mirey Dhiraagun Raahjje Ah Tha'aaraf Kohffi - Vaguthu\nއެންމެ ފޮޓޯ ރީތި ފޯނު ދިރާގުން މިރޭ ރާއްޖެ އަށް ތައާރަފްކޮށްފި\nވާވޭ މޭޓް 20 އަދި 20 ޕްރޯ ތަޢާރަފް ކުރުމަށް މިރޭ ބޭއްވި ރަސްމިއްޔާތުގެ ތެރެއިން- ވަގުތު އިމޭޖަސް: އަޝްހާދު އަބްދުﷲ\nމަޝްހޫރު "ވާވޭ" ބްރޭންޑުގެ އެންމެ ފަހުގެ ފްލެގްޝިޕް ފޯނުތައް ކަމުގައިވާ މޭޓް 20 އަދި 20 ޕްރޯ ރާއްޖޭގެ އެންމެ މަގުބޫލު މުވާސަލާތީ ކުންފުނި ދިރާގުން މިރޭ ވިއްކަން ފަށައިފިއެވެ.\nމިރޭ ދިރާގުގައި މިކަމަށް ބޭއްވި ހާއްސަ ރަސްމިއްޔާތުގައި ވަނީ މޭޓް 20 އަދި 20 ޕްރޯ އަށް ޕްރީ އޯޑަރ ދިން ފަރާތްތަކަށް ފޯނު ހަވާލުކޮށްފައެވެ.\nމި ރަސްމިއްތާތުގައި ވާހަކަފުޅު ދައްކަވަމުން ވާވޭގެ ޖެނެރަލް މެނޭޖަރު ސްރީލަންކާ, ކަލްޕާ ޕެރާރާ ވިދާޅުވީ ވާވޭއާއި ދިރާގާއި މެދުގައި އޮންނަނީ ވަރަށް ގާތް ގުޅުމެއް ކަމަށެވެ. އަދި ވާވޭގެ މޭޓް20 ޕްރޯގައި އެހެން ފޯނުތަކުގައި ނުހިމެނޭ އެތަކެއް ފީޗަރ ހިމެނޭނީ ކަމަށްވެސް އޭނާ ވިދާޅުވި އެވެ.\n"ދިރާގާއި ވާވޭއަކީ ވަރަށް ގާތް ދެ ކުންފުނި.. ވާވޭ މޭޓް 20ގައި ހިމެނޭނީ ވަރަށް ފާސްޓް ޗިޕް އެއް. އަދި އެ ފޯނުގެ ބެޓެރީ ވަރުގަދަކޮށް ވާނެ" ކަލްޕާ ވިދާޅުވި އެވެ.\nޕޯސްޓްޕެއިޑް ކަސްޓަމަރުންނަށް އިންސްޓޯލަމްޓް މެދުވެރިކޮށް ފޯނު ނެގޭނެއެވެ. ކޮންމެ މަހެއްގެ ބިލަށް އިތުރުވެގެންދާ ގޮތަށް ފޯނު ނެގޭއިރު، މޭޓް 20 ގެ އެޑްވާންސް ޕޭމަންޓް އެއްގެ ގޮތުން ދައްކަން ޖެހޭނީ 2999 ރުފިޔާ އެވެ. ކޮންމެ މަހަކު ދައްކަން ޖެހޭނީ 988 ރުފިޔާ އެވެ.\nމީގެއިތުރުން، މޭޓް 20 ޕްރޯ ގަންނަ ފަރާތްތަކުން އެޑްވާންސް ކޮށް 2999 ދައްކަން ޖެހޭއިރު ކޮންމަ މަހަކު ދައްކަން ޖެހޭނީ 1148 ރުފިޔާ އެވެ.\nޕްރީޕެއިޑް ކަސްޓަމަރުންނަށްވެސް ވަނީ މި ފުރުޞަތު ހުޅުވާލާފައިވެއެވެ. އޭގެތެރެއިން މޭޓް 20 ގަންނަ ފަރާތްތަކުން އެޑްވާންސް ކޮށް 10،999 ދައްކަން ޖެހޭއިރު މޭޓް 20 ޕްރޯ ނަމަ ދައްކަން ޖެހޭނީ 15،999 ރުފިޔާ އެވެ.\nވާވޭގެ އެންމެ ފަހުގެ ފޯނުތަކާއި އެކު ހަދިޔާތައްވެސް ދޫކުރާއިރު، މޭޓް 20 ގަންނަ ފަރާތްތަކަށް ފްލިޕް ކަވަރެއް ލިބޭނެއެވެ. އަދި 20 ޕްރޯ ގަންނަ ފަރާތްތަކަށް ވަޔަރލެސް ޗާޖަރެއް ލިބޭނެއެވެ\nވާވޭގެ ފޯނުތަކަށް 1 އަހަރު ދުވަހުގެ ވޮރެންޓީ އެއް ލިބޭނެ އެވެ.\nދިރާގު ކަސްޓަމަރުންނަށް މިހާރު ބޭނުން އަދަދަކަށް ވައިބާ ސްޓިކާ ލިބޭނެ\nދިރާގު "ރޯދަ މޮމެންޓްސް" ކޮންޓެސްޓު މިއަހަރުވެސް، މިއީ ސެމްސަންގ ފޯނެއް ހޯދުމަށް ރަނުގެ ފުރުސަތެއް\nދިރާގުން ބައިސްކޯފާ ގުޅިގެން މަދަހަ އަލްބަމެއް ނެރެފި


“ތޭޖާސް” ގައި ކަންގަނާ އަކީ ވައިގެ ސިފައިންގެ އަސްކަރީ އޮފިސަރެއް – Ubufili\nComments Off on “ތޭޖާސް” ގައި ކަންގަނާ އަކީ ވައިގެ ސިފައިންގެ އަސްކަރީ އޮފިސަރެއް\n“ތޭޖާސް” ގައި ކަންގަނާ އަކީ ވައިގެ ސިފައިންގެ އަސްކަރީ އޮފިސަރެއް\nމި މަހު ޝޫޓިން ފަށާ ފިލްމު “ތޭޖާސް” ގައި ކުޅޭނީ ސިކް އަސްކަރިއްޔާގެ ވައިގެ އޮފިސަރެއްގެ ރޯލު ކަމަށާއި އެފަދަ ރޯލެއް ކުޅެން ލިބުމަކީ ވަރަށް ބޮޑު އުފަލެއް ކަމަށް ބަތަލާ ކަންގަނާ ރަނާވަތު ބުނެފި އެވެ.\nފިލްމުގެ ތައްޔާރީތަކުގެ ވާހަކަ ޓްވިޓާގައި ހިއްސާކޮށް އޭނާ ބުނީ “ތޭޖާސް” ގައި އޭނާ ކުޅޭ ކެރެކްޓާގެ ފުރިހަމަ ނަމަކީ ތޭޖާސް ގިލް ކަމަށާއި ފިލްމުގައި ކުޅެން ޖެހެނީ ސިކް ކެރެކްޓާއެއްކަން އެނގުމަކީ ވަކިން ބޮޑު އުފަލެއް ކަމަށެވެ.\nމި ފިލްމަކީ ރޯނީ ސްކްރޫވާލާ ޕްރޮޑިއުސްކޮށް ސަރުވޭޝް މެވާރާ ޑައިރެކްޓްކުރާ އިންޑިއާގެ ވަތަނީ ރޫހުގެ ފިލްމެކެވެ. “ތޭޖާސް” ގެ ޝޫޓިން މި މަހު ފަށަން ތައްޔާރުވި ނަމަވެސް މީގެ އިތުރު ކާސްޓުންނަކީ ކޮބައިކަމެއް އަދި ނޭނގެ އެވެ.\nކަންގަނާ ބުނީ އޭނާގެ އުފަން ދުވަސް ފާހަގަކުރާ މަހުގައި “ތޭޖާސް” ގެ މަސައްކަތް ފެށުމަކީ ވެސް ހާއްސަ ކަމެއް ކަމަށެވެ. މި މަހުގެ 23 އަކީ ކަންގަނާގެ 33 ވަނަ އުފަން ދުވަހެވެ.\n“ތޭޖާސް” ގެ މަސައްކަތަށް އޭނާ ހުސްވަނީ މިދިޔަ މަހުގެ ތެރޭގައި އެކްޝަން ފިލްމު “ދާކަޅް” ގެ ޝޫޓިން ނިންމައިލުމަށް ފަހު އެވެ.\nBeginning ofanew journey… look test with team #Tejas going on floor this spring my birthday month 🌸@sarveshmewara1 @RonnieScrewvala @RSVPMovies pic.twitter.com/xMYdshFNlx\nކަންގަނާ މި އަހަރު ފެންނާނެ ފުރަތަމަ ފިލްމަކީ އަންނަ މަހުގެ 23 އަށް ތާވަލުކޮށްފައިވާ “ތަލައިވީ” އިންނެވެ. “ދާކަޅް” ސިނަމާތަކަށް ގެންނާނީ އޮކްޓޯބަރު 1 ގަ އެވެ.\n“ތޭޖާސް” އަކީ މި އަހަރު ރިލީޒްކުރާނެ ފިލްމެއް ކަމެއް އަދި ކަށަވަރެއް ނުވެ އެވެ.\nComments Off on ރަސޫލް ޞޢޥ, ގެ ޒަވާޖީ ޙަޔާތްޕުޅުން: އަނބިން ވާހަކަ ނުދައްކައި ރުޅިވެރިކަމުގެ ތިބުން ހުއްދަނުވާކަން-\nރަސޫލް ޞޢޥ, ގެ ޒަވާޖީ ޙަޔާތްޕުޅުން: � ...\nComments Off on ހެއްވާ: މޫސުން ބަލާ މީހާ\nހެއްވާ: މޫސުން ބަލާ މީހާ\nComments Off on ނަޝީދާ ގުޅޭ ގޮތުން ހުށަހެޅި މައްސަލައިގައި ޖިނާއީ ތަހުގީގެއް ހިންގަން ޖެހޭފަދަ ކަމެއް ނެތް: ފުލުހުން\nނަޝީދާ ގުޅޭ ގޮތުން ހުށަހެޅި މައްސަލ ...\nComments Off on މާޔޫސްނުވާށެވެ! ދުޢާކުރި ބޭނުން އެމީހަކަށް އެންމެ ފައިދާހުރި ވަޤުތުގަ ފުއްދަވައި ދެއްވަވާނެތެވެ! އިން ޝާ ﷲ: މުފްތީ މެންކް\nމާޔޫސްނުވާށެވެ! ދުޢާކުރި ބޭނުން އެމ ...\nComments Off on ރައީސް ޔާމީންގެ ސުވާލެއް؛ އިންޑިއާ ސިފައިން ތިބީ ރާއްޖެ ހިފަންތޯ\nރައީސް ޔާމީންގެ ސުވާލެއް؛ އިންޑިއާ ...\nComments Off on ފުލުހުންގެ ހިދުމަތްތައް ފަސޭހައިން ހޯދޭނެ މޯބައިލް އެޕްލިކޭޝަނެއް ލޯންޗުކޮށްފި\nފުލުހުންގެ ހިދުމަތްތައް ފަސޭހައިން ...\nComments Off on ޓީޗާސް ރަޖިސްޓްރޭޝަން ބޯޑު އެކުލަވާލައިފި\nޓީޗާސް ރަޖިސްޓްރޭޝަން ބޯޑު އެކުލަވ� ...\nComments Off on އިންޑިއާގެ ކޮވިޑް ވެކްސިން ސެޓުފިކެޓް ބަލައިގަންނަށް އީޔޫއަށް ޕްރެޝަރު ކުރަނީ\nއިންޑިއާގެ ކޮވިޑް ވެކްސިން ސެޓުފިކ� ...\nComments Off on ހެކީގެ އުސޫލުތައް ތަފްސީލްކޮށް، ހެއްކާއިބެހޭ ބިލްގެ ބަހުސް ފަށައިފި\nހެކީގެ އުސޫލުތައް ތަފްސީލްކޮށް، ހެ� ...\nComments Off on ކޮމިއުނިޓީ ފަންޑުގެ ދެ ޕްރޮޖެކްޓެއް ނިންމައިފި\nކޮމިއުނިޓީ ފަންޑުގެ ދެ ޕްރޮޖެކްޓެއ� ...\nComments Off on ދަރިން ވިހަން އެކަނި މައިން އުފުލާ ވޭނުގެ ބުރަދަންވެސް ސައިންސްވެރިންނަށް ހޯދިފައެއް ނުވޭ! ހެޔޮކޮށް ހިތުމުގައި އިހްމާލްވާން ހެޔޮނުވާނެ!\nދަރިން ވިހަން އެކަނި މައިން އުފުލާ � ...\nComments Off on މަލީހު، ލޯޔަރު ވައްޑޭ އަދި ރުކުމާ ޕީޕީއެމަށް\nމަލީހު، ލޯޔަރު ވައްޑޭ އަދި ރުކުމާ ޕ� ...


Neha Rohan Preeth Ah Vure7Aharu Dhoshi, Ekamaku Loabi Kuda Eh Nuvey! - Vaguthu\nނޭހާ ރޯހަން ޕްރީތްއަށް ވުރެ7އަހަރު ދޮށި، އެކަމަކު ލޯބިކުޑައެއް ނުވޭ\nބޮލީވުޑްގެ މަޝްހޫރު ލަވަކިޔުންތެރިޔާ ނޭހެ ކާއްކަރު އާއި ލަވަކިޔުންތެރިޔާ ރޯހަން ޕްރީތް މިދިޔަ ހޮނިހިރު ދުވަހު ކައިވެނި ކުރި ޚަބަރާއި އެކު މުޅި މީސްމީޑިއާގައި ދައުރުވަނި މި ދެ ތަރިންގެ ފޮޓޯތަކެވެ.\nދިއްލީގައި ބޭއްވި ކައިވެނީގެ ހަފްލާގައި އެ ދެ ތަރިންގެ ގާތް މީހުންނާއި، ބޮލީވުޑްގެ ތަރިންގެ އިތުރުން އާއިލާގެ އެތައް ބަޔަކު ބައިވެރިވިއެވެ.\nއާއްމުކޮށް އިންޑިއާގައި ކައިވެނިތައް ބާއްވަނީ ވަރަށް ކުލަގަދަކޮށެވެ. ކައިވެނީގެ ހަފްލާގެ އިތުރުން ޚާއްސަ ރިސެޕްޝަނެއް ވެސް އެ ދެ ތަރިން ވަނީ ބާއްވާފައެވެ. ބަލާބެލުމަށް ނޭހާ އާއި ރޯހަން ޕްރީތް އާއި އުމުރުގެ ގޮތުން މާބޮޑު ތަފާތެއް ހުރެދާނެހެން ހީނުވެދާނެއެވެ.\nނޭހާ އަށް އުމުރުން 32 އަހަރެވެ. ރޯހަން އަށް 25 އަހަރެެވެ. އެހެންކަމުން އެ ދެތަރިންގެ މެދުގައި އުމުރުގެ ގޮތުން7އަހަރުގެ ތަފާތެއް އެބަހުއްޓެވެ.\nއިންޑިއާގައި ކައިވެނި ކުރާ އަންހެން މީހާ އުމުރުން ދޮށިވުމަކީ އަދިވެސް ވަރަށް މަދުން ނޫނީ ނުވާކަމެކެެވެ.\nއެހެންނަމަވެސް އެކަމުގެ ސަބަބުން އެ ދެ މީހުންގެ ލޯބީގެ ގުޅުމަށް ބަދަލެއް ނާންނަކަމަށް ނޭހާ ވަނީ ބުނެފައެވެ.\n"އަހަރެން ޤަބޫލުކުރާ ގޮތުގައި އުމުރުން ބޮޑު މީހެއް ހޯދަން ހަދައިގެން ރަނގަޅު ބައިވެރިޔަކު ގެއްލުން މާދެރަ. އެންމެ މުހިންމީ ގުޅޭ ބައިވެރިޔަަކަށް ވުން. އަހަރުމެންގެ ލޯބި ކުޑައެއް ނުވޭ. އެއީ މައްސަލައެއްވެސް ނޫން. " ނޭހާ ޒޫމް އަށް ދިން އިންޓަރވިއުއެއްގައި ބުންޏެވެ.\nމީގެ ކުރިން ނޭހާ ވަނީ އޭނާގެ ކައިވެންޏަށް ތައްޔާރު ވުމަށްޓަކައި ބޭއްވި ހަލްދީ ހަފްލާއާއި އަދިވެސް އެކިއެކި ހަފްލާތަކުގެ ފޮޓޯތައް އިންސްޓަގްރާމްގައި ހިއްސާ ކޮށްފައެވެ. އެހެންނަމަވެސް ނޭހާގެ ނޭހާ ދި ވިއާ އަލްބަމްވެސް ނެރެން ތައްޔާރުވަމުން އައުމުން، ފޭނުންނަށް އެއީ އޭނާގެ ކައިވެނީގެ އަސްލު ފޮޓޯތައް ކަން ދެނެއެއްނުގަނެވުނެވެ.\nނޭހާ އާއި ރޯހަންޕްރީތްގެ ގުޅުން ނޭހާ އިއުލާން ކުރީ މި މަހުގެ ނުވަ ވަނަ ދުވަހުއެވެ. އޭގެ ކުރިން އޭނާ އާއި ލަވަކިޔުންތެރިޔާ އަދިއްތިޔަ ނާރަން އާއި ލޯބީގެ ގުޅުން އޮތް ކަމަށް އަޑު ފެތުރުނެވެ. އަދި ކައިވެނި ކުރާ ވާހަކަވެސް ދެކެވުނެވެ.


Kanfathugai rihssaneetha? Miothee geytherein hoadhidhaane baeh faruvaa - One Online\nކަންފަތުގައި ރިހުން ---\nކަންފަތުގައި ރިއްސަނީތަ؟ މިއޮތީ ގޭތެރެއިން ހޯދިދާނެ ބައެއް ފަރުވާ\nކަންފަތުގައި ރިއްސުމަކީ އާއްމުކޮށް މީހުންނަށް ދިމާވާ ކަމަކަށް ނުވި ނަމަވެސް، އެ ވޭން ތަހައްމަލު ކުރާ ބައެއް މީހުންވެސް އުޅެއެވެ. ކަންފަތުގެ ރިހުމަކީ އެހެން ގުނަވަންތަކުގައި ރިއްސާ ރިއްސުމަށްވުރެ ތަދު ވަރުގަދަ އަދި ވޭން ހުރި ރިހުމެކެވެ. އެގޮތުން ކަންފަތުގައި ރިހުމަކީ ބައެއް ފަހަރު ކާއެއްޗެހި ހެފުމާއި ނިދުމާއި އާއްމު ދިރިއުޅުމުގެ ބައެއް ކަންކަން ކުރާއިރު އުނދަގޫތަކާ ކުރިމަތި ވާ ކަމެކެވެ. މީގެ އިތުރުން ކަންފަތުގައި ރިހުމަކީ މަސައްކަތް ކުރަން ފޫހިވެ މީހުންނާ ވާހަކަދައްކަން ވެސް ފޫހިވާ ކަމެކެވެ.\nކަންފަތުގައި ރިހެން މެދުވެރިވާ އެންމެ އާންމު އެއް ސަބަބަކީ ކަންފަތުގެ ތެރޭގައި ނުވަތަ ބޭރު ކައިރީ ޖަރާސީމު އުފެދުމެވެ. މީގެ އިތުރުން ބައެއް ފަހަރު ހަންގަނޑު މައްސަލަތަކުގެ ސަބަބުންނާއި ކަންފަތަށް ފެން އެޅުމާއި އެލާޖިކް ވުމުންވެސް ކަންފަތުގައި ރިހުމަށް މެދުވެރި ވެއެވެ.\nކޮވިޑް 19 ހަލުވިކަމާއިއެކު ފެތުރެމުން މިދާ ދުވަސްކޮޅުގައި ކަންފަތުގައި ރިހުން ފަދަ އާދައިގެ ކުދިކުދި ކަންކަމުގައި ހޮސްޕިޓަލަށް ގޮސް ޑޮކްޓަރަށް ދައްކަން ބައެއް މީހުން ބޭނުމެއް ނުވާނެއެވެ. ކަންފަތުގައި ރިއްސާތީ ގޮތް ހުސްވެފައި ތިބި މީހުންނަށް ފަސޭހައިން ކަންފަތުގެ ރިހުމަށް ގޭތެރެއިން ލުއި ހޯދިދާނެ ގޮތްތަކެއް އެބަހުއްޓެވެ.\nލޮނުމެދުގައި ހިމެނޭ އެންޓި ބެކްޓީރިއަލް މާއްދާގެ ސަބަބުން ޖަރާސީމު އުފެދުމުގެ ސަބަބުން ދިމާވާ ސިއްހީ މައްސަލަތަކަށް ފަރުވާ ހޯދައިދޭނެއެވެ. އެހެންނަމަވެސް ލޮނުމެދަކީ އެންޓިބަޔޮޓިކްގެ ބަދަލުގައި ބޭނުން ކުރެވިދާނެ ފަރުވާއެއް ނޫންކަން ދަންނަން ވާނެއެވެ. އެކަމަކު އަވަހަށް ކަންފަތުގެ ރިހުން ފަދަ ރިހުންތަކަށް ލުއި ހޯދުމަށް ލޮނުމެދު ބޭނުން ކުރެވިދާނެއެވެ. އެގޮތުން ކަންފަތުގައި ރިއްސާނަމަ ރޯ ލޮނުމެދެއް ފަޅިކޮށްލާފައި އެއްބައި ހަފައިލާށެވެ. މީގެ އިތުރުން މަސްޓަޑް އޮއިލް ތެރެއަށް ލޮނުމެދު އެޅުމަށްފަހު ކުޑަކޮށް ކައްކާލާފައި ލޮނުމެދު ތެޔޮ ކޮޅެއް ތައްޔާރު ކޮށްލާށެވެ. އެއަށްފަހު އެ ތެޔޮ ކޮޅުން ކަންފަތަށް ދެތިން ތިކި ޖަހާށެވެ. އޭރުން ރިހުން އަވަހަށް މަޑުވާނެއެވެ.\nއިނގުރަކީ އޭގައި އެންޓި ބެކްޓީރިއަލް އަދި އެންޓި ފްލެމެންޓްރީގެ ބައި ވަރަށް ބޮޑަށް ހިމެނޭ ބާވަތަކެވެ. އެގޮތުން ކަންފަތުގައި ރިއްސާނަމަ އިނގުރު ދިޔަ ފެލުމަށްފަހު އެ ދިޔަ ކަންފަތުގެ ބޭރު ކައިރީގައި ހޭކިދާނެއެވެ. މީގެ އިތުރުން މަސްޓަޑް ތެޔޮ ތެރެއަށް އިނގުރު ކުދިކޮށް ކޮށާފައި އަޅައިގެން އެ ކެއްކުމަށްފަހު އިނގުރު ތެޔޮވެސް ތައްޔާރު ކުރެވިދާނެއެވެ. އެއަށްފަހު ކަންފަތަށް އިނގުރު ތެޔޮ ދެތިން ތިކި ޖެހިދާނެއެވެ. އޭރުންވެސް ކަންފަތުގެ ރިހުން އަވަހަށް މަޑުވާނެއެވެ.\nއޮލިވް އޮއިލް އަކީ ހަށިގަނޑުގެ ބައެއް ތަންތަނުގައި ރިއްސާނަމަ ރިހުން މަޑުކުރަން ބޭނުން ކުރެވިދާނެ އެއްޗެކެވެ. އެގޮތުން އޮލިވް އޮއިލް ކުޑަކޮށް ހޫނުކޮށްލާފައި ކަންފަތަށް އޭގެ ތިކި ޖެހިދާނެއެވެ. އޭރުންވެސް ފަސޭހައިން ކަންފަތުގެ ރިހުމަށް ލުއި ލިބޭނެއެވެ. މާގިނައިން ކަންފަތަށް ތިކި ނުޖެހުމަށް ވިސްނަން ވާނެ އެވެ. ދެރިން ތިކިން ލުއި ނުވާ ނަމަ އިތުރަށް ނުޖަހާށެވެ.\nކަންފަތުގެ ރިހުން މަަޑުނުވެ ވަރަށް ގަދަޔަށް ރިއްސައި އަަޑުއިވުމުގައި ވެސް މައްސަލަތައް ދިމާވާނަމަ ވީހާވެސް އަވަހަކަށް ޑޮކްޓަރަކަށް ދެއްކުމަކީ ވަރަށް މުހިންމު ކެމެކެވެ. ކަންފަތުގައި ރިއްސާތީ ގޭތެރެއިން މަތީގައި ފާހަގަކޮށްލި ފަރުވާތައް ހޯދަން ފެށުމުގެ ކުރިން ޑޮކްޓަރެއްގެ ލަފާ ހޯދައިލުމަކީ ވެސް ވަރަށް އެދެވިގެންވާ ކަމެކެވެ.\nރަޝިޔާ އިން އުފެއްދި ކޮވިޑް ވެކްސިންގެ 100 މިލިއަން ޑޯޒް އިންޑިއާއަށް\nއިންޑިއާއިން ކޮވިޑް ޖެހުނު މީހުންގެ އަދަދު ފަސް މިލިއަނަށްވުރެ މައްޗަށް އަރައިފި


އެސްއެމްއީ ބޭންކު މެދުވެރިކޮށް 90 ރަށަކަށް ލޯނު ދޫކުރެވިއްޖެ: މިނިސްޓަރ ފައްޔާޒު – Haftha\nSun,5July, 2020, 1:22 am\nއެސްއެމްއީ ބޭންކު މެދުވެރިކޮށް ރާއްޖޭގެ 90 ރަށަކަށް ލޯނު ދޫކޮށްފައިވާކަމަށް އިކޮނޮމިކް މިނިސްޓަރ ފައްޔާޒު އިސްމާއިލް ވިދާޅުވެއްޖެއެވެ.\nއެސްއެމްއީ ބޭންކަކީ ކުދި ވިޔަފާރިއާއި މެދު ފަންތީގެ ވިޔަފާރިތަކަށް އަމާޒްކޮށްގެން ރާއްޖޭގައި ހުޅުވި ފުރަތަމަ މާލީ އިދާރާއެވެ. ޕީއެސްއެމް ނިއުސްއަށް ދެއްވި ޙާއްސަ އިންޓަވިއުއެއްގައި އިކޮނޮމިކް މިނިސްޓަރ ފައްޔާޒު ވިދާޅުވީ، އެސްއެމްއީ ބޭންކުން ލޯނު ދޫކުރަނީ ރާއްޖޭގެ ހުރިހާ ރައްޔިތުންނަށް އޭގެ ފައިދާ ލިބޭނެފަދަ ގޮތަކަށްކަމަށެވެ. އެގޮތުން ރާއްޖޭގެ ކޮންމެ ރަށެއްގައި އެ ބޭންކުން ލޯނު ލިބިފައިވާ ފަރާތްތައް ތިބިކަން ކަށަވަރު ކުރުމަކީ އެ ބޭންކުގެ އަމާޒެއްކަމަށާއި، މިހާތަނަށް ރާއްޖޭގެ 90 ރަށަކަށް އެ ބޭންކު މެދުވެރިކޮށް ލޯނު ދޫކުރެވިއްޖެކަމަށް މިނިސްޓަރ ވިދާޅުވިއެވެ.\nމިނިސްޓަރ ވިދާޅުވީ، އެސްއެމްއީ ބޭންކުން ޚިދުމަތް ދޭންބޭނުންވާ އަވަސްމިނުގައި އަދިވެސް ނުދެވޭކަމަށެވެ. އެސްއެމްއީ ބޭންކުގެ މަސައްކަތް ފެށިއިރުވެސް އެ ބޭންކަށް ލިބުނު ތަރުޙީބު ބޮޑުކަމަށެވެ. އަދި މިހާރު މަސައްކަތް ކުރަމުންދަނީ ބޭންކުގެ ކެޕޭސިޓީ އިތުރުކުރުމުގެ މަސައްކަތްކަމަށެވެ.\nމިނިސްޓަރ ފައްޔާޒު ވިދާޅުވީ، ކުރިއަށްއޮތް ތަނުގައި ލޯނަށް އެދި ހުށައަޅާ ފަރާތްތަކުގެ ތެރެއިން ލޯނު ނުލިބޭ ފަރާތްތަކަށްވެސް މަސްދުވަސްތެރޭ އެކަން އެންގޭނެކަމަށެވެ. އަދި ހުރިހާ މަރުހަލާއެއް ނިންމައި ގިނަވެގެން ތިންމަސްދުވަހުގެ ތެރޭގައި ލޯނުގެ ކަންކަން ހަމަޖައްސައިދިނުމަކީ އެސްއެމްއީ ބޭންކުގެ އަމާޒެއްކަމަށްވެސް މިނިސްޓަރ ވިދާޅުވިއެވެ.\nއެސްއެމްއީ ބޭންކުގެ ޙިދުމަތް ރަސްމީކޮށް ފަށާފައިވަނީ މިއަހަރުގެ މާރޗް މަހުގެ 18 ވަނަ ދުވަހުއެވެ. މިހާތަނަށް އެސްއެމްއީ ބޭންކަށް 900 އަށްވުރެ ގިނަ އެޕްލިކޭޝަން ލިބިފައިވާކަމަށް އިކޮނޮމިކް މިނިސްޓްރީން ވިދާޅުވެއެވެ. މި ބޭންކު މެދުވެރިކޮށް މިހާތަނަށް 150 ފަރާތަކަށް ލޯނު ވަނީ ދޫކޮށްފައެވެ. މި ލޯނުތަކުގެ އަދަދު 200 މިލިއަނަށް އަރާކަމަށް އެ ބޭންކުން މަޢުލޫމާތުދެއެވެ.\n2020 ވަނަ އަހަރުގެ ބަޖެޓުގައި އެސްއެމްއީ ބޭންކު މެދުވެރިކޮށް 400 މިލިއަން ރުފިޔާގެ ލޯނު ދޫކުރުމަށް ވަނީ ކަނޑައަޅާފައެވެ.


Raees Ge Dhekanbalun Mauritius Ah Furaavadaigenfi - Vaguthu\nމޮރިޝަސް ސަރުކާރުގެ ދަޢުވަތަކަށް ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙާއި އެމަނިކުފާނުގެ އަނބިކަނބަލުން ފަޒްނާ އަޙްމަދު މޮރިޝަސްއަށް ކުރައްވާ ރަސްމީ ދަތުރުފުޅެއްގައި މިއަދު ފުރާވަޑައިގެންފިއެވެ.\nމިހިނގާ ޖުލައި މަހުގެ 18 އިން 22 އަށް ރައީސުލްޖުމްހޫރިއްޔާގެ ދެކަނބަލުން މޮރިޝަސްއަށް ކުރައްވާ މި ދަތުރުފުޅުގައި އިންޑިއަން އޯޝަން އައިލެންޑް ގޭމްސް (އައިއޯއައިޖީ) ހުޅުވުމުގެ ރަސްމިއްޔާތުގައި ބައިވެރިވެ ވަޑައިގަންނަވާނެ ކަމަށް ރައީސް އޮފީހުން މައުލީމާތު ދެއްވައެވެ.\nމީގެއިތުރުން މި މުބާރާތުގައި ބައިވެރިވާ ދިވެހި އެތުލީޓުންނަށް ހިތްވަރުދެއްވައި މޮރިޝަސްގެ ޕޯޓް ލުއީގައި ކުރިޔަށްދާ އައިއޯއައިޖީގެ އެކި ކުޅިވަރުތަށް ރައީސުލްޖުމްހޫރިއްޔާގެ ދެކަނބަލުން ބައްލަވާލެއްވުމަށް ވެސް ވަނީ ހަމަޖެހިފައި ކަމަށް ވެސް ރައީސް އޮފީހުން މައުލޫމާތު ދެއްވައެވެ.\nރައީސް ވަނީ މިހަފްތާގައި މާލޭގައި ވެސް އައިއޯއައިޖީގައި ބައިވެރިވާ ދިވެހި އެތުލީޓުންނާއި ބައްދަލު ކުރައްވާ ހިތްވަރު ދެއްވާފައެވެ.\nރާއްޖެއިން 15 މެޑަލް އަށް އަމާޒު ހިފައިގެން ބައިވެރިވާ މުބާރާތުގެ ބައެއް ކުޅިވަރު އިވެންޓްތައް މިހާރު ވަނީ ފަށާފައެވެ.\nޖުލައި 18, 2019 13:05\nއެމީހަކަށް ކުރަން އިގޭކަމެއް އެމީހަކަށް ކުރެވޭނީ،\nޖުލައި 18, 2019 14:34\nނާށިގަނޑު ހިފައިގެން"ލާރި ލާރި ލާރި" ގޮވަން ދޯ؟\nޖުލައި 18, 2019 15:30\nމީހުން ފައިސާ ކަނީ އެކި ގޮތްގޮތަށް . ކުރީންވެސް ސަރުކާރެއް ހިންގި ބައިތުލްމާލުން ދަތުރތައް އަޅާ ފޫނުދުއްވާ. ރައީސުލް ޖުމްހޫރިއްޔާ ކުރއްވާ ދަތުތަކަށްވިޔަސް މީހަކަ ބޮޑުވަރު. ކުރީގެ ރައީސަށް ނޭގުނީ ދޯ މިގޮތަށް ދަތުރުކުރަންދޯ؟ ލާރިފަހާ މިދަނީ ލާރި ހުސްވާވަރަށް ޚަރަދު ބަރަދު ކޮށްގެން.


Naakaamiyaabeege zinmaa furihama ah nagan: Suzain\nރާއްޖެއަށް ލީގު ބުރުގެ ތިންވަނަ ލިބުނީ ހަ ޕޮއިންޓާއެކު\nދިވެހިންނަށް މިކަން ނުވާންވީ ސަބަބެއް ނެތް ކަމަށް ބުނި\n14 އޮކްޓޯބަރ 2021 | ބުރާސްފަތި 15:25\nއިންޑިއާ އާއި ރާއްޖެ ބައްދަލުކުރި މެޗުގެ ތެރެއިން ގައުމީ ފުޓްބޯޅަ ޓީމުގެ ކޯޗު އަލީ ސުޒޭން\nމި ފަހަރުގެ "އުރީދޫ ސާފް ޗެމްޕިއަންޝިޕް 2021" ގައި ބުދަ ދުވަހުގެރޭ އިންޑިއާ އަތުން ބަލިވެ، ފައިނަލުގެ ފުރުސަތު ނުލިބި ރާއްޖެ މުބާރާތުން ކެޓުމުން އެކަމުގެ ޒިންމާ ފުރިހަމައަށް ނަގާ ކަމަށް ގައުމީ ފުޓްބޯޅަ ޓީމުގެ ކޯޗު އަލީ ސުޒޭން ބުނެފިއެވެ.\nއިންޑިއާ އެއްވަރުކޮށްލައިގެންވެސް ރާއްޖެއަށް ފައިނަލަށް ދެވެން އޮތް ނަމަވެސް، ބުދަ ދުވަހުގެރޭ ކުޅުނު މެޗުން ރާއްޖެ ބަލިވީ 3-1 ގެ ނަތީޖާއަކުންނެވެ. އެއާއެކު ރާއްޖެއަށް ލީގު ބުރުގެ ތިންވަނަ ލިބުނުއިރު، ކުޅުނު ހަތަރު މެޗުން ރާއްޖެއަށް ލިބިފައިވަނީ ހަ ޕޮއިންޓެވެ.\nއިންޑިއާއާ ދެކޮޅަށް ކުޅުނު މެޗަށްފަހު ބޭއްވި ނޫސްވެރިންގެ ބައްދަލުވުމުގައި ވާހަކަދައްކަމުން ސުޒޭން ބުނީ ތަށި ހޯދަން ނުކުމެ އެކަން ނުވުމުމަކީ ހުރިހާ ސަޕޯޓަރުންނެކޭ އެއްގޮތަށް އޭނާއަށް ވެސް އޮތް މާޔޫސްކަމެއް ކަމަށެވެ. އަދި މި ނާކާމިޔާބީގެ ޒިންމާ ފުރިހަމައަށް ނަގާ ކަމަށާއި، އެކަމަކު ދިވެހިންނަށް ގައުމީ ޓީމުގެ ހެޑް ކޯޗުކަން ނުކުރެވެންވީ ސަބަބެއް ނެތް ކަމަށްވެސް ވަނީ ބުނެފައެވެ.\nނާކާމިޔާބީގެ ޒިންމާ 100 ޕަސެންޓް އަޅުގަނޑު ނަގަން.\nމި ފަހަރުގެ ސާފް ޗެމްޕިއަންޝިޕާ ގައުމީ ޓީމު ކުރިމަތިލާފައިވަނީ މުޅިން ދިވެހި ކޯޗުންގެ ޓީމަކާއެކުއެވެ. އެއާއެކު ސައްތައިން ސައްތަ އެ ގައުމަކަށް ނިސްބަތްވާ ކޯޗުންގެ ޓީމަކާއެކު މުބާރާތަށް ނުކުތީ ރާއްޖޭން އެކަންޏެވެ.\nމި މުބާރާތް ފެށުމުގެ ކުރިން ބޭއްވި ނޫސްވެރިންގެ ބައްދަލުވުމުގައި ސުޒޭން ވަނީ ދިވެހި ކޯޗުންނަށް ރާއްޖޭގެ ގައުމީ ޓީމު މެނޭޖުކުރެވޭނެކަން ސާބިތުކޮށްދޭން ބޭނުންވާ ކަމަށް ބުނެފައެވެ. ބުދަ ދުވަހުގެރޭ އޮތް ނޫސްވެރިންގެ ބައްދަލުވުމުގައި ސުޒޭން ބުނީ ތަށި ދިފާއުކުރުން ނާކާމިޔާބުވެފައިވީ ނަމަވެސް، އެ ހިސާބުން މިއީ ދިވެހިންގެ ކޯޗިން ކެރިއަރުގައި ގައުމީ ޓީމެއް ހަވާލުކުރުން އެއީ ނުވާނެ ކަމެއް ކަަމަށް ބުނުން ރަނގަޅުނުވާނެ ކަމަށެެވެ. އަދި ދިވެހިން މިކަން ވާނެކަމުގެ ވަރަށް ރަނގަޅު ޕޮޒިޓިވް ކަންތައްތަކެއްވެސް މި މުބާރާތުގެ ތެރެއިން ފެނިފައިވާ ކަމަށްވެސް ބުންޏެވެ.\nއެއްވެސް ފެކްޓެއް ބޭސިސްއެއް ނުވިސްނާ ބުނުން އެހާ ރަނގަަޅުކަމެއް ނޫން އެއީ. އަންނަން ތިބި ކޯޗުންނަށްވެސް މާލާމާތެއް ރައްދުވަނީ.\nމި ފަހަރުގެ ސާފް ޗެމްޕިއަންޝިޕަށް ސުޒޭން ގައުމީ ޓީމުގެ ހެޑް ކޯޗަކަށް ހަމަޖެއްސިއިރު، ފުޓްބޯލް އެސޯސިއޭޝަން އޮފް މޯލްޑިވްސް (އެފްއޭއެމް) އިން މިހާރު ވަނީ ގައުމީ ޓީމާ ދެން ހަވާލުވާނެ ކޯޗެއް ނިންމާޤފައެވެ. ގައުމީ ޓީމަށް ދެން އޮތް މުބާރާތަކީ އަންނަ ނޮވެމްބަރު މަހު ހަތަރު ގައުމެއްގެ މެދުގައި ސްރީ ލަންކާގައި ބާއްވަން ނިންމާފައިވާ މުބާރާތެވެ. އެ މުބާރާތުގައި ކުޅޭނީ ލަންކާ އާއި ރާއްޖޭގެ އިތުރުން ބަންގްލަދޭޝް އާއި ސީޝެލްސްއެވެ.


ފިލި މައްސަލާގައި ލުތުފީގެ މައްޗަށް ދައުވާކޮށްފި – Dhen.mv\nފިލި މައްސަލާގައި ލުތުފީގެ މައްޗަށް ދައުވާކޮށްފި\nMarch 2, 2020 - 9:54 pm\nނޮވެމްބަރު 3، 1988 ގައި ރާއްޖެ އަށް ދިން އުދުވާނީ ހަމަލާގެ އިސް މޭސްތިރި، ހ. ހާޖަރާގޭ އަބްދުﷲ ލުތުފީ ބޭސްފަރުވާ އަކަށް ރާއްޖެ އިން ބޭރަށް ފޮނުވުމުން ފިލި މައްސަލާގައި އޭނާގެ މައްޗަށް ދައުވާކޮށްފިއެވެ.\nލުތުފީގެ މައްޗަށް އުފުލާފައިވަނީ މީހުން ބަންދުކުރާ މަރުކަޒުން ފިލުމުގެ ކުށުގެ ދައުވާއެވެ.\nމި ދައުވާގައި ބުނެފައިވަނީ ލުތުފީގެ މައްޗަށް ދައުވާކުރަނީ ބަލިވެގެން ބޭސްކުރުމަށް ދިޔުމަށް ދޫކޮށްފައިވާ ވަގުތީ ޓްރެވަލް ޑޮކިއުމެންޓްގެ ދަށުން 16 ޖެނުއަރީ 2010 ގައި އިންޑިއާ ދިޔުމަށްފަހު 1 މެެއި 2019 ވަނަ ދުވަހުގެ ނިޔަލަށް ދައުލަތުގެ އިދާރާއަކަށް އެންގުމަކާއި ނުލާ ފިލައިގެން އުޅެފައިވާކަމަށެވެ.\nލުތުފީގެ މައްޗަށް ދައުވާކޮށްދިނުމަށް ޕީޖީ އޮފީހަށް މައްސަލަ ފޮނުވާފައިވަނީ މިދިޔަ އޮކްޓޫބަރު މަހުގެ ތެރޭގައެވެ.\nލުތުފީ އަކީ ނޮވެމްބަރު ތިނެއްގައި ރާއްޖެއަށް ދެވުނު އުދުވާނީ ހަމަލާއާއި ގުޅިގެން އުމުރު ދުވަހަށް ޖަލަށް ލާފައިހުރި މީހެކެވެ. މިހާރު އޭނާގެ ހުކުމްގައި އޮތީ ހަތަރު އަހަރާއި ދުވަސް ކޮޅެކެވެ.\nފިލައިގެން އަށް އަހަރު އުޅުމަށްފަހު ލުތުފީ ވަނީ މިދިޔަ މޭ މަހުގެ އެއްވަނަ ދުވަހު ލަންކާގައި ހުންނަ ދިވެހި އެމްބަސީ އަށް ގޮސް ފުލުހުންނާ އަމިއްލަ އަށް ހަވާލުވެފައެވެ. އަދި މިދިޔަ ޖޫން މަހުގެ 9ވަނަ ދުވަހުގެ ރޭ ފުލުހުން ލުތުފީ އަނބުރާ ރާއްޖެ ގެނައިއިރު، މާލެ ގެނައި ގޮތަށް ފުލުހުން ވަނީ އޭނާ މޯލްޑިވްސް ކަރެކްޝަނަލް ސާވިސްއާ ހަވާލުކޮށްފައެވެ.\nފަތުރުވެރިޔާ މޫދަށް އެރުނު ކަމުގެ "ސްޓްރޯންގް އެވިޑެންސް" ލިބިފައިވޭ، ބެލެވެނީ މޫދަށް ގެއްލުނީ ކަމަށް: ފުލުހުން\nޒޫމް ކޯލެއްގައި މީހެއްގެ ތަޖުރިބާ "މިއީ އަހަރެން، ބުޅަލެއް ނޫން"\nނައިބު ރައީސް ފައިސަލް ނަސީމް ހޮސްޕިޓަލުން ދޫކޮށްލައިފި\nލޮނުމެދު ބޭނުން ކުރުމަކީ ކޮވިޑް-19 އިން ރައްކާތެރި ކޮށްދޭ ކަމެއް ނޫން: ޑރ. މުޙައްމަދު ޢަލީ


Kulhudhuffushin gender ah2aharuge kujaku negi gothun mamma ge kanboduvun thakeh!\nކުޅުދުއްފުށީގައި ޖެންޑާގެ އޮފީސް\nކުޅުދުއްފުށިން ޖެންޑާއަށް ކުއްޖަކު ނެގި ގޮތުން، މަޔެއްގެ ކަންބޮޑުވުންތަކެއް!\nކުޅުދުއްފުށީގައި ދިރިއުޅެމުންދިޔަ އަންހެނަކު އަތުން އޭނާ ދަރިފުޅު ޖެންޑާއަށް ނެގި މައްސަލާގައި އަމަލުކޮށްފައިވަނީ އާންމުކޮށް އެ މިނިސްޓްރީން އަމަލުކުރަމުންދާގޮތަށް ނޫންކަމަށް ބުނެ އެކުއްޖާގެ މަންމަ ކަންބޮޑުވުންފާޅުކޮށްފި އެވެ.\nކުޅުދުއްފުށީ ފިރިހެންނަކާ ކައިވެނިކޮށްގެން އުޅޭ މި އަންހެން މީހާގެ ދަރިފުޅު ޖެންޑާއަށް ނަގާފައިވަނީ މިދިޔަ ހަފްތާގައި އެކުއްޖާ ގޭގެ އުޅެނިކޮށް ނެވެ. ދެ އަހަރުގެ އެ ކުއްޖާގެ މަންމަ ކޭއޯއަށް މައުލޫމާތު ދެމުން ބުނީ އެދުވަހު ޖެންޑާގެ ތިން އޮފިޝަލަކު ގެއަށް އައިސް ދަރިފުޅު އުރުގައި އިންދާ އަތުލައިގެން ގެންދިޔައީ ކަމަށެވެ.\n" ޖެންޑާ މީހުން އައިސް ބުނީ މިއައީ ދަރިފުޅު ބަލައޭ. ދެން އަހަރެން ބުނިން ކިހިނެތްވީހޭ. ސުވާލުކުރަން ފެށުމުން އެމީހުން ބުނީ ބާރުގެ ބޭނުންކުރަންވީހޭ. އެހެން ކިޔާފަ ދަރިފުޅު އަޅުގަނޑު އުރުގައި އިންދާ ގެންދިޔައީ. އެއްވެސް ލިޔުމެއްވެސް ނުދޭ." 18 އަހަރުގެ އެ މަންމަ ބުންޏެވެ.\nއެ އަންހެން މީހާއަކީވެސް ޖެންޑާގެ ބެލުމުގެ ދަށުގައި ހުރުމަށްފަހު ކައިވެންޏެއް ކުރި މީހެކެވެ. އެ އަންހެން މީހާ ބުނީ، އޭނާގެ ދަރިފުޅު ޖެންޑާއަށް ނެގީ އެފަދަ އެހެން މައްސަލަތަކުގައި އަމަލުކުރާ އުސޫލަށް ނޫން ކަމަށެވެ.\n" އެކި ފަހަރު އެކި ގޮތަށް ބުނީ އެއްފަހަރު ބުނީ ގޭގެ ބިއްދަށް ހަޑިވީމަ އޭ.އަނެއް ފަހަރު ބުނީ އިހުމާލުވީމަ އޭ." ގދ ނިސްބަތްވާ އެމީހާ ބުންޏެވެ.\nއޭނާ މިއަދާ ހަމައަށްވެސް ދަރިފުޅު ޖެންޑާއަށް ނެގި ސަބަބުން ސާފުކޮށްދީފައިނުވާ ކަމަށާއި އިހުމާލެއްވެފައިވާނަމަ އެއީ ކޮން އިހުމާލެއް ތޯ ވެސް ބުނެދީފައިނުވާކަމަށެވެ. ނަމަވެސް ދަރިފުޅު ޖެންޑާއަށް ނެގިތާ އެއްދުވަސްފަހުން ދައުލަތަށް ދަރިފުޅު ނެގިކަމުގެ ލިޔުމެއް ހަވާލުކުރި ކަމަށް އޭނާ ކިޔައިދިނެވެ.\nއޭނާ ކިޔަދިންގޮތުގައި ދަރިފުޅު ކުޅުދުއްފުށީގައި ހުންނަ ޖެންޑާގެ އުފަންހިޔާއަށް ގެންގޮސް އޭނާއަށް އެންގުމަކާވެސް ނުލައި އަދި ކުއްޖާ ދައްކާވެސް ނުލާ ނ އަތޮޅުގައި ހުންނަ ޖެންޑާގެ ހިޔާއަކަށް ބަދަލުކޮށްފައިވާ ކަމަށެވެ. ކުޅުދުއްފުށީ އުފަންހިޔާގައި ކުއްޖާ ހުރި ދުވަސްތަކުގައި ޖެންޑާއިން އެކުއްޖާއަށް އިހުމާލުވެފައިވާކަމަށް އޭނާ ބުންޏެވެ.\nއެގޮތުން ކުއްޖާ ނިންދަވާފަ ބޭއްވުމަށްފަހު އެތަނުގެ މުވައްޒަފުން ބޭރު ގޭޓް ކައިރީގައި ހުންނަ ކަމަށާއި އަދި ކާ ދިނުމުގައިވެސް އިހުމާލުވެފައިވާ ކަމަށެވެ.\n" ދަރިފުޅަށް ކާނީ ގަރުދިޔަ އާއި ރޮއްޓާ.ރޮށި ވަރަށް ކުދިކޮށް ފުނޑުވާފަ ގިނައިން ގަރުދިޔަ އަޅައިގެން ކާނީ. އެކަމަކު އަޅުގަނޑު، ދަރިފުޅު ދެކިލަން ދިޔަ ދުވަހަކު އޭނާއަށް ކެއުމަށް ހަދާފައިހުރި ތަށި ފެނުމުން ވަރަށް އަސަރުކުރި. ބޮޑެތިކޮށް ރޮށި ވީދާފަ ހުރީ. މަދުން ގަރުދިޔަ އަޅާފަ ހުރުމުން ހުރުމުން ތަށި ހުރީ ވަރަށް ހިކިފަ." ކުއްޖާގެ މަންމަ ކިޔައިދިނެވެ.\nއޭނާ ބުނިގޮތުގައި އޭނާ އާއި އޭނާގެ ދަރިފުޅަކީވެސް ޖެންޑާގެ ބެލުމުގައި ދަށުގައި ހުއްޓައި ކުޅުދުއްފުށީ މީހަކާ ކައިވެންޏެއް ކުރި މީހެއް ކަމަށާއި އެ ދެމައިން ބެލުމަށް ޖެންޑާއިން ހަވާލުކޮށްފައިވަނީ އޭނާގެ ފިރިމީހާއާ ކަމަށެވެ. ނަމަވެސް ދަރިފުޅު ގެންދިޔައިރު ފިރިމީހާއަށްވެސް އެއްވެސް އެއްޗެއް އަންގާފައިނުވާ ކަމަށް އޭނާ ބުންޏެވެ.\nދެ އަހަރުގެ ދަރިފުޅު އޭނައާ ވަކިން ނިދަން ވަރަށް އުނގަދޫވާނެ ކަމަށާއި މަންމަގެ ލޯބި ދަރިފުޅަށް އެންމެ ބޭނުންވާ އުމުރުގައި ކުއްޖާ ގެންދިޔުމުން ފުން ހިތާމައެއް ލިބިފައިވާކަމަށް އޭނާ ބުންޏެވެ.\nމި އަންހެން މީހާގެ މި ތުހުމަތުތަކާއެކު ޖެންޑާ މިނިސްޓްރީގެ ބަހެއް ހޯދުމަށް މިނޫހުން ކުރި މަސައްކަތް ވަނީ އަދި ކާމިޔާބުނުވެފަ އެވެ.


Dhuvahakuves Covid Ah Test Nukuraa Dhivehsaku Covid Ah Fassivejje - Vaguthu\nކޮވިޑް-19: ހަރުކަށި ފިޔަވަޅުތަކާއިއެކު ހަމަނޭވައެއް! - 19 މިނެޓް ކުރިން\nއަލަށްވެެސް ކޮވިޑް-19 އަށްް ޓެސްޓުކުރުމަށް ސުންކު (ސާމްޕަލް) ނުނަގާ ދިވެއްސަކު ކޮވިޑް-19 އަށް ފައްސިވެފައިވާކަމަށް ހެލްތު ޕްރޮޓެކްޝަން އެޖެންސީ (އެޗްޕީއޭ)އިން މެސެޖުކޮށްފިއެވެ.\nކޮވިޑަށް ފައްސިވެފައިވާކަމަށް މެސެޖުކޮށްފައި ވަނީ ޤާނޫނީ ވަކީލެއްގެ ގޮތުގައި މަސައްކަތް ކުރައްވަމުންް ގެންދަވާ އަބްދުﷲ އަބްދުލްހަކީމަށެވެ. "ވަގުތު" އަށް މައުލޫމާތު ދެއްވަމުން އަބްދުﷲ އަބްދުލްހަކީމް ވިދާޅުވީ، ކޮވިޑް-19 އަށް ފައްސިވެފައިވާކަމަށް އެޗްޕީއޭ އިން މެސެޖުކުރީ އިއްޔެރޭ ދަންވަރު 1:56 ގައި ކަމަށެވެ.\nމި މެސެޖު ފެނުމުން ހައިރާންކަން ލިބުނު ކަމަށް ފާހަގަކުރައްވާ އޭނާ ވިދާޅުވީ މިއިން ދުވަހަކުވެސް މި ބައްޔަށް ޓެސްޓުކުރުމަށް ސުންކު ނަގާފައި ނުވާނެ ކަމަށެވެ.\nފޭސްބުކުގައި އޭނާ ކޮށްފައިވާ ޕޯސްޓެއްގައި ވަނީ އެޗްޕީއޭ އަށް ވަރަށް ބޮޑަށް ފާޖުވިދާޅުވެފައެވެ.\n"މިހިރަ ފެންނަނީ ގެއްލޭ ސުންކުތައް. މަމީ ދުވަހަކު ސާމްޕަލެއް ނެގި މީހެއްވެސް ނޫން. އެޗްޕީއޭ މޮޔަވެއްޖެ، ވެދާނެ ނިދާފައި އޮއްވާ އޮންލައިންކޮށް ސާމްޕަލް ނެގީކަމަށްވެސް" އެ ޕޯސްޓުގައި ވަނީ ވިދާޅުވެފައެެވެެ.\nކަރަންޓީނުގެ މުއްދަތު ހަމަވުމުންނާއި، ބައެއް އަލާމަތްތައް ފެނުމުން ނަގަމުން އަންނަ ސުންކުތައް ބައެއް ފަހަރު ގެއްލޭ ކަމުގެ ޝަކުވާތައްވެސް އަންނަނީ ގިނަަ ބަޔަކު ކުރަމުންނެވެ. މިގޮތަށް ސުންކު ގެއްލިގެން ބައެއް ފަރާތްތަކުން ދެވަނަ ފަހަރަށް ސުންކު ނަގަން ޖެހެއެވެ.\nމި މައްސަލަ އާއި ގުޅިގެން ގިނަ ބަޔަކު ވަނީ މިފަދަ "ހަރުދަނާކަން ނެތް" މައްސަލަތައް ދިމާވުމަަކީ ރާއްޖޭގެ ސިއްހީ ނިޒާމު ފެއިލްވަމުން އަންނަ ކަމުގެ އަލިގަދަ ހެތްކެއް ކަމަށް ބުނަމުުންނެވެ.\nމިހާރު ރާއްޖޭގައި ކޮވިޑް-19 ބަލިމަޑުކަން ފެތުރެމުން އަންނަ މިންވަރު ވަނީ ވަރަށް ބޮޑަށް އިތުރުވެފައެވެ. ފާއިތުވި ހަފްތާ ތެރޭގައި ވަނީ ރާއްޖެއިން ފައްސިވާ މިންވަރު ރެކޯޑް އަދަދަކަށްް އިތުރުވެފައެވެ.\nމެއި 12, 2021 11:18\nއަންނަ ރުޅީގައި އެޗްޕީއޭ ކަންކަށިމަތީގައި ތަފާލެއް އަޅާބަލަ!\nމެއި 12, 2021 15:29\nނިކުމެގެން އެއުޅޭ ލިސްޓަކާހެދި ތުރުތުރު އަޅާ ވަރުން. ތި ވަރު ކަމެއް ނު ވާ ވަރެއް ނޫން ދޯ.\nމެއި 12, 2021 11:43\nތިވަރު ކަމެއް ހިންގާފާނެ .... ޕޯން ނަމްބަރު އޮޅިގެން\nމެއި 12, 2021 11:49\nއަބްދުﷲ އަބްދުލްހަކީމޫ ދެލޯފުޅާ ތިހުންނަނީ އެއުޅޭ ވިދާދު އާ ކާރިމުމެންގެ ކަންތައް. ދެން ކީކޭ ދޯ ބުނާނީ.\nދުވަހަކު ސާމްޕަލް ނުނެގުންވެސް ތީ މައްސަލައެއް. ބޭފުޅުންނަށް އުނދގޫފުޅުވާތީ ސާމްޕަލް ނުދީ އުޅުމުގެ އިޚްތިޔާރު އޮންނަނީތަ؟ މަސައްކަތައް ނިކުމެ ގިނަ ބަޔަކާ ބައްދަލުވާ މީހެއް ޓެސްޓްކޮށްނުލާ އުޅޭ އުޅުމުން ބަލި ކޮންޓްރޯލްކުރުމުގައި އެއްބާރުލުންނުދޭކަންވެސް ފާހަގަވޭ\nމެއި 12, 2021 13:07\nކޮން ޤާނޫނީ ހަމައަކުންތޯ ހަމަ ހުރެފަ ވޮލަންޓަރީ ސާމްޕަލް ދޭން ޖެހެނީ؟ ޕީސީއާރު ޓެސްޓަކީވެސް އަލީ ލަތީފުމެން ހިންގާ ޖަރީމާއެއް. ދީސް ޓެސްޓްސް އާ އަންރިލަޔަބަލް، ޗޭޒިން އެސިމްޕްޓޮމޭޓިކް ގޯސްޓްސް.\nމި ރާއްޖޭގައި ޤާނޫނަކީ އެހަދަންތިބޭ މީހުންގެ އަމިއްލަ މަސްލަޙަތަށް ބަލާ ކުޅޭ ކުޅިގަނޑެއް\nއިންސާނުންނަށް ކުށްކުރެވޭނީ އެއްބަޔަކު މިކަމުގަ ހޭބޯނާރާމަސަށްކަތް ކުރަން ތިބީ. އެއީވެސް ބަޔެއްގެ ދަރިންތަކެއް އެކުދިން ނަށްވެސް ކުއްކުރެވޭނެ ތިމާތީކުއްނުކުރެވޭ މީހެއްތަ.މިއަދު އަހަރެމެން އެކުދިން ނަށް ހިއްވަރު ދޭން ތިބިމީހުން އެކުދިންގެ ހިއްވަރު ދެރަވާފަދަ ބަސް ބުނުމަކީ ބަލައި ގަނެވޭނެ ކަމެއްނޫން.\nމެއި 12, 2021 12:17\nވެދާނެ ވަގަށް އުޅޭ ބަންގާޅީއަކު ނުބައި ފޯނު ނަމްބަރެއް ދިނީ ކަމަށް ވެސް. މިހާ ގަޅި ވަކީލުން ވެސް އުޅޭތަ؟ އެޗްޕީއޭގަ ވެސް ތިބެނީ އިންސާނުން\nމެއި 12, 2021 12:33\nނޫން މީކީ އަސްލު މަޖާ ވާހަކަ އެއްނޫން. ހީވަނީ ޑނރ. ( ޑިޕާރޓްމެންޓް އޮފް ނެޝެނަލް ރަޖިސްޓްރޭޝަން ) ގެ ލިންކް އެޗް.ޕީ.އޭ އަށް ދިނީމަ ނަމްބަރި މަތިކުރަން ހަމަ އިއިޑީ ނަމްބަރ އެއް ޖަހާލާފަ ދެން ޕޮޒިޓިވް ވާ ގޮތް ހަދަންޏާ ތީ ވ ވ ބޮޑު އަނިޔާ އެއް ރައްޔަތުންނަށް ދެވޭ ، ނޫސް ވެރިން ސުވާލު ކުރާރަށް މަބްރޫކް ތި ވެފާ އޮތް ގޮތެއް ބަލާފަ ޖަވާބެއް އަރުވަން ބުނާހާ އީޒީ ކަމަކަށް މިކަން ނަހައްދަވާ އާދޭސް ކުރަން\nގާނޫނީ ވަކީލަކަށްވެހުރެ، ތިއަށްވުރެ ވާނުވާ އޮޅުން ފިލަން އެބަޖެހޭ، އެޗް.ޕީ.އޭ އިން އަބަދުވެސް ބުނަމުން އެދަނީ އެއްވެސް ފަރާތެއް ފައްސި ވެގެނެއް މެސެޖް ކޮށްފައެއް ނުބުނާނޭ، އެވާހަކައެއް، ސީދާ އެފަރާތަކަށް ގުޅައިފައޭ ފައްސި ވާހަކަ ބުނާނި،ވާނުވާ އެނގިބަލަ\nމެއި 16, 2021 19:22\nއެޗްޕީއޭ އިން ކިޔާ އެއްޗަކާ ވާގޮތަކާ ދިމާވާ އެއްކަމެއްވެސް އޮވޭތަ؟\nމެއި 12, 2021 12:53\nއެބޭފުޅުންއެކުރައްވާހިއްވަރަށްޝުކުރުއަދާކުރަންވީއަމިއްލަފުރާނަ އަށބެލުމެއްނެތި އާއިލާއަށްބެލުމެއްނެތިއަހއ\nއަލަށްވެެސް ކޮވިޑް-19 އަށްް ޓެސްޓުކުރުމަށް ސުންކު (ސާމްޕަލް) ނުނަގާ ދިވެއްސަކު ކޮވިޑް-19 އަށް ފައްސިވެފައިވާކަމަށް ހެލްތު ޕްރޮޓެކްޝަން އެޖެންސީ (އެޗްޕީއޭ)އިން މެސެޖުކޮށްފިއެވެ. ތި މީހަކު ޕޮޒިޓިވީކަން އެނގުނީވެސް ސުންކު ނުނަގާ ޓެސްޓްކުރުމުންތޯ\nމެއި 12, 2021 13:51\nޚަބަރު ކިޔާލާފަ ކޮމެންޓު ކޮށްލާ\nމެއި 12, 2021 13:20\nކިޔާކުއްޖާ ތިޔަ ދައްކަނީ ރަނގަޅު ވާހަކައެއްނޫން. ވަރައް ބޭވަރު ފޭސާ ލިބޭ ސިއްޙީ ދާއިރާގޭ މަސައްކަތް ކުރާމީހުންނަށް އެކަމަކު އޮޅެގެން އެތައްބަޔަކަށް ބޮޑެތި ގެއްލުންދީފަ އެބަހުރި. އޮޅިގެން މީހުން މަރޭފޭވެސްއެބަހުރި. މިކަހަލަ ވާހަކަ ދައްކަން ޖެހޭނެ! ރަނގަޅު އަބްދޯ! އަބްދޯމެން ޗަކުރާ މަސައްކަތުގެ ސަބަބުން އެތައްކަމެއް އިސްލާހު ވެއްޖެ.\nމެއި 12, 2021 13:23\nބަލި ޖައްސަވާ ފިއްލަވާ ހަމައެކަނި ފަރާތަކީ ﷲ ތަޢާލާ !\nތީ ހަމަ ހިގާ ކަންންތައްތައް. ފަރުވާކުޑައީ އިންތިހާއަށް. އެއްވެސް ކަމެއްގައި އިތުބާރު ނުކުރެވޭ. ކުރީ ދުވަހު ހޮސްޕީޓަލް އެޑްމިޓް ކޮއްފައި އޮއްވާ ދިނީ އެހެން މީހަކަށް ދޭބޭސް. ދެން އައިދުވަހު އެކްސްރޭއިން ބަލައިގެން ޑޮކްޓަރުބޭސްލިޔެދިނީ އެހެން ބަލިމީހެއްގެ އެކްސްރޭ އާއި ލެބްރިޕޯޓް ބަލާފައި.\nއަބްދޯ އަކަށް ނުކެރުނެއްނު ނޭފަރު ސިއްޙީ ކަންކަމާ ހަވާލުކޮށްފޭހުރި ދެއުޅި އެއްނުވާ ބޭބެ ގެ ވާހަކަ ނޫހައްދޭކަށް! ކަމެއް އިސްލާހު ކުރާނަމަ ނޭފަރު ހޮސްޕިޓާ އިސްލާހު ކޮށްބަލޭ އެތަނެކޭ މިހުންގެ ގަނޑުވަރެކޭ އެއްވަރު\nމެއި 12, 2021 13:31\nއެޗްޕީއޭގެ މައްސަލައެއް ނޫންތީކި. ޅ.އަތޮޅު ހޮސްޕިޓަލުން ގަސްދުގައި ހިންގާ ކަމެއްތޯ. ނުވެސް ދެނަހުރި އެތައްބައެއް ޕޮޒިޓިވް ކޮށްގެން ރައްޔިތުން މިތިބި ރަށުބަންދަށް ލައިފ. މިވަރު އަނިޔާއެއް ދޭން ހެޔޮނުވާނެއެންނު\nމެއި 12, 2021 13:33\nމި ރަށު ހޮސްޕިޓަލުން ނުކުރޭ ރަނގަޅު އެއްކަމެއްވެސް ހަމަ ނޮހޮރުއްޕާން ކުރަނި\nސިއްހީ ނިޒާމަށް ވެސް މިނަށް ވުރެ ބާރު ބޮޑުވީމަ ފަޅައިގެން ދާނެ ނުންތޯ\nމިރަށެއްނެތް ސަލާމަތްވާކަށް. ސިޔާސީ ޕޯޑިއަމް ގައި ބާރައްހަޅޭލަވާލީމާ ނުކިޔަވާ ތިބޭމީހުން އެތިބެނީ ހޮސްޕިޓަލްގެ މެނޭޖަރުންނަށް ލައިފަވިއްޔާ ސަހާދެއްމިބުނީ ނައިފަރުން ކޮވިޑެއް ނުފިލާނެ . މިއޮތީ ބަލާވެރިއްގެ ސަބަބުން ރަށް ހަލާކުވެފައި. މިވާހަކަ ލިޔެބަލަ ތިޔަ ނޫސްތަކުގަަ ހޮސްޕިޓަލުގެ މެނޭޖަރު ބޭރުކުރޭ\nޅ.އަތޮޅު ހޮސްޕިޓަލް މެނޭޖަރަކީ މަރުމޯލެއްތޯ ބަލަން ސުންކު ނަގައިބަލަ. ޕޮޒިޓިވްވާނެ\nމެއި 12, 2021 14:29\nއަބްދުالله ބުނާހެން ޚިދުމަތެއް ދޭނެ ބަޔަކު ހޮސްޕިޓަލަކުނެތް. ރުފިޔާ ލިބޭތޯ އެއްމެންވެސް ބަލަނީ ތިކިޔާ ފްރޮންޓް ލައިން ގައި ތިބެގެނ ހޯދާ ރުފިޔާކޮޅުު ލިބުން ހުއްޓެދާނެތީ ބަލި ފަތުރަން ހޮސްޕިޓަލުން ބޭނުންވޭ\nމެއި 12, 2021 14:52\nޢަބްދުالله ޢަބްދުލްޙަކީމް' މަޙުމޫދު ޢަބްދުލް ޙަމީދު' ޒަކަރިއްޔާ ރިމްޒާން ތިންބޭފުޅުން ނައިފަރުގެ ކަންކަން އިސްލާހު ކުރެއްވުމަށް ބަސް ކިއުއްވަމުން ނުދިޔަ ނަމަ ސިޔާސީމީހުން ގެ މުށުތެރޭރައްޔިތުން ރަނގަޅަށް ބަނދެވުނީސް\nސުކުރިއްޔާ ތިޔަ ކުރައްވާ މަސައްކަތައް.\nހޮސްޕިޓަލުން ޖައުފަރު ބޭރުކުރާންވީ އޭރުން މިރަށް ރަގަޅުވީ\nމެއި 12, 2021 14:59\nހޮސްޕިޓަލްގައި ފައިސާ ހޯދުމަށް ޓަކާ މުވައްޒަފުން ފޯރިއެއް އެބަހުރި. އެއްމެ މީހެއްގެ ސުންކު ނެގުމުގައި 11 މީހުން ބައިވެރިވާއިރު ސުންކު ނަގައިތޯ ބަލަންވެސް4މީހުން ބައިވެރިވޭ. މި އެއްމެންނަށް އެލަވަންސް ލިބޭ. އެހެންވެ ހޮސްޕިޓަލުން ކޮވިޑް ފަތުރަން ވަރަށް ހިތްވަރު އެބަ ކުރޭ\nމެއި 12, 2021 15:00\nހޮސްޕިޓަލުން މެނޭޖަރު ބޭރުކުރާންވީ އޭރުން މިރަށް ރަގަޅުވީ\nމެއި 12, 2021 15:04\nކާރިމް ވިދާދާ ގުޅިގެން ޖައުފަރު ލައްވާ ހިންގާ ކަމެއް ކަމަށް ވެދާނެ\nމެއި 12, 2021 15:06\nވަރަށް ބަރާބަރު. ތިޔަކަހަލަ ކަންކަން ހާމަ ކުރަންވާނެ\nމެއި 12, 2021 15:09\nރަށުގަ މިއޮތީ ކޮވިޑު. އެކަމަކު ބަލިމީހެއްނެތް\nކޮވިޑު ޖެހިގެން މަރުވާނީ ބަލިތައް މަތިން ނުތެދުވެ ފަސް ހަ އަހަރު ވެފައިތިބި އުމުރުން ދުވަސްވެފައިވާ މީހުން\nއަދި މަރުވާފަހުން ސުންކު ނަގައިގެން ޕޮޒިޓިވް ވަނީވެސް\nމެއި 12, 2021 15:12\nވިދާދު އާ ކާރިމް ގުޅިގެން ޖައުފަރު ލައްވާ ހިންގާ ކަމެއް ކަމަށް ނުވެއްޖިޔާމު ރަނގަޅެއްނު\nއަބްދޯ ވަރަށް ހިތްވަރު ގަދަ އިނގޭ\nމެއި 12, 2021 15:13\nވިއްކާ ސުންކެއް ނެތްތަ\nމެއި 12, 2021 15:14\nހިންގާ ކަމެއް ކަމަށް ނުވެއްޖިޔާމު ރަނގަޅެއްނު\nމެއި 12, 2021 15:15\nމުސީބާތެއް ކަހަލަ ސިއްހީ ނިޒާމެއް މިތާ މިއޮތީ\nތިވާނީ މުޅިން އައު ވޭރިއެންޓަކަށް.... ޝުކުރިއްޔާ\nމެއި 12, 2021 16:36\nސަރުކާރުގެ އިހުމާލުން ގެއްލިގެން މިދާފުރާނަތަކުގެ ޒިންމާ ސަރުކާރުން ނަގަންޖެހޭ. ދައުވާ ކުރެވެނޖެހޭ. ބައެއްގެ ފުރާނަ މިދަނީ ބަޔަކުމީހުންގެ ޒިންމާާރުކަން ކުޑަކަމުން.\nމެއި 12, 2021 17:13\nއެްޗް ޕީއޭ އަށް ޅިބޭ ލާރިގަނޑު ލިބެނިކޮށް މައިމޫނަމެނެއް މިކަމެއް ނުހުއްޓާނެ. މެޑިކަލް މާފިޔާ އިން. %99.97 ރިކަވަ ބައްޔަކަށް ކޮން ބަޔޯކެމިކަލް ވެކްސިނެއް ، މީޑިއާއިނވެސް ދަނީ އޮޅުވާލަމުން\nމެއި 13, 2021 14:17\nއައިޑީ ނުބައިވެގެން ތިޔަހެން ވެދާނެ އަޅުގަނޑަށް ބޮޑުވީ ތިފަދަ ޒިންމާދާރު ބޭފުޅަކު މިފަދަ ހައްސާސް ދަނޑިވަޅެއްގައި ރައްޔިތުންގެ ހައްގުގައި މަސައްކަތް ކުރަމުންދާ މުއައްސަސާއެއްގެ އަގު ވެއްޓޭ ފަދަ ގޮތްތައް ސޯސަލް މީޑިއާގައި ކޮމެންޓް ކުރީމަ!!!!!\nމެއި 14, 2021 03:29\nތިޔައި މައްސަލައެއް ނޫން.... ކަލޭމެން ކައިރީ ގޭގަ ތިބޭށޭ ބުނީމަ އެކަންވީ އެއްނޫން..... ކޭސްތައް އިތުރުވެ ބޮއްސުންލީމަ އަތްނުފޯރާ ފަށަށް ދިޔައިމަ މިއަދު ނަގާ ސާމްޕަލް މީގެ 10 ދުވަސް ފަހުން ލިބުނީމަ އެކަމުގެ ރުޅިގަނޑު އެޗްޕީއޭ އަށް ބޭލިޔަކަސް ނުވާނެ... އަދި މިސިޔާސީ އެއްޗެހިންވެސް ހަމަ މިދުވަސަވަރަކު ވެއްޖެ އިލެކްޝަންވެސް ބާއްވަން..... ސަހާދަތް ގައުމެއް މިއޮތީ....\nމެއި 14, 2021 09:00\nޕޮސިޓިވް ވެގެން މެސެޖެއް ނުކުރާނެ.\nމެއި 14, 2021 21:48\nޕޮޒިޓިވް ވެއްޖިއްޔާ މެސެޖެއް ނުކުރާނެ، އެޗް،ޕީ،އޭ އިން ގުޅާފަ އަންގާނީ، ވީމާ މީކީ އެއްވެސް ބުރަދަނެއް ހުރި ވާހަކަ އެއްނޫން\nއެޗްޕީއޭ - އަހުރެން މައިމޫނާ\nމެއި 14, 2021 23:06\nޕޮޒިޓްވް ވެއްޖެކަމަށް އައިޖީއެމްއެޗްގެ މެޑިކަލް ޓީމުން ގުޅާފަ ބުނި އަޅުގަނޑުގެ ބައްޕަވެސް، ހައި ރިސްކުވުމުން މެޑިކަލް ހިސްޓްރީ ނަގާ ހާލު ބަލަން އައިސް ފެސިލިޓީއަށްވެސް ގެންދަން އުޅުނު. ފެސިލިޓީއަށް ފޮނުވަން ބޭނުން ނޫންކަމަށް ބުނުމުން އިގުރާރެެއްގަ ސޮއިވެސްކުރުވި.. ނަތީޖާ ޤަބޫލުނުކުރެވޭކަމަށާއި އަލުން ޓެސްޓުކޮށްދޭން ބުނުމުން އެކަމަށް އިންކާރުކުރި އެކަމަކު ޕޮޒިޓިވްކަމަށް ބުނިތާ 10 ގަޑިއިރު ފަހުން ގުޅާފަ ބުނީ ސިސްޓަމަށް އެންޓަރކުރުމުގައި އެރި އޮޅުމެކޯ ރިޒަލްޓް ނެގެޓިވް ވާހަކަ ބުނަންށޭ މިގުޅީ.. އެންމެ ކުޑަމިނުން އެކަމާއިހެދި އުފުލަންޖެހުނު ތަކުލީފަށް މާފަށްވެސްއެދި ނުލާ\nމެއި 17, 2021 19:42\nއަޅުގަނޑަށް ވެސް ތިކަން ދިމާވި ސުންކު ނުނަގާ ހުއްޓާ ބުނީ ނަގާފައިވާކަމަށް ރެކޯޑުތަކުން ދައްކައޭ\nމެއި 18, 2021 13:56\nނަންބަރު އޮޅިގެން އެހެން ނުފޮނުވާނެ އެއް ނުން ހަކީމް ނަމުގަ. ކީކޭ ދޯ ބުނާނީ


Al Hafiz Hoodh ah MJS in hoonu maruhabaa eh kiyaifi - AO News\nއަލްޙާފިޒު ހޫދުއަށް އެމް. ޖޭ .އެސް އިން ހޫނު މަރުޙަބާއެއް ކިޔައިފި\nފުވައްމުލަކުގެ ތާރީޚުގައި ގުރުއާން ހިތުދަސްކުރި އެންމެ ހަނގު ދަރިވަރު، މަދަރުސަތުއް ޝައިޚު މުޙައްމަދު ޖަމާލުއްދީނު ސްކޫލު(އެމް.ޖޭ.އެސް)ގެ ހޫދު މުޙައްމަދު ޢަލީއަށް، އެ ސްކޫލުން ހޫނު މަރުޙަބާއެއް ކިޔުމުގެ ގޮތުން ޚާއްސަ އެސެމްބްލީއެއް ބާއްވާފިއެވެ.\nއިއްޔެ އެ ސްކޫލުގައި ބޭއްވި ހާއްސަ އެސެމްބްލީގައި އެމް.ޖޭ.އެސް ފަޚުރުވެރިވާ ފަދަ ރީތި ނަމެއް ހޯދާދީފައިވާތީ އާއި ޤުރުއާން ހިތު ދަސްކުރުމުގައި ހޫދު ދެއްކި ސާބިތުކަމަށް ހިތްވަރު ދިނުމުގެ ގޮތުން ފައިސާ އާއި އެހެނިހެން އިނާމް ދިނުންވަނީ، މި އެސެމްބްލީގައި ކުރިއަށް ގެންގޮސްފައެވެ،\nމިހާރު އެ ސްކޫލުގެ ގްރޭޑް9ގައި ތަޢުލީމު ޙާސިލުކުރަމުން އަންނަ ހޫދު ޤުރުއާން ހިތުދަސްކުރަން ފަށާފައިވަނީ 2015 ވަނަ އަހަރުގައެވެ. ސްކޫލުން ދެވޭ މަސައްކަތްތަކަށް ބުރޫނާރާގޮތަށް ހުރިހާ ފިލާވަޅެއް ފުރިހަމަކުރަމުން ޤުރުއާން ހިތުދަސްކުރާތީ އޭނައަށް އަބަދުވެސް ހިތްވަރު ދެއްވާކަމަށް ޢާއިލާއިންވަނީ ބުނެފައެވެ.\nހޫދު ހޯދި ކާމިޔާބީ އާއި ބެހޭ ގޮތުން ވާހަކަދައްކަމުން އޭނާ ބުނީ ސްކޫލުގައި ތަޢުލީމު ޙާސިލުކުރަމުން މިފަދަ ބޮޑުކާމިޔާބީއެއް ޙާސިލުކުރެވުނީ ސްކޫލާއި އާއިލާގެ ފުރިހަމަ އެއްބާރުލުން ލިބިގެންކަމުގައެވެ. ޙާފިޒު ހޫދު ވަނީ، ޤުރުއާން ހިތުދަސްކުރުމުގައި އޭނަގެ މަންމަގެ ފަރާތުން ލިބުނު އެހީތެރިކަން ފާހަގަކޮށްފައެވެ.\nޤުރުއާން ހިތުދަސްކުރުމަށްފަހު ސަރުކާރުން ފުވައްމުލަކުގައި އުފައްދަވާފައިވާ ޙާފިޒުންގެ ކޮމެޓީއަށް ދަސް ކިޔާދީފައިވަނީ މިދިޔަ އަހަރުގައެވެ. އެމް.ޖޭ.އެސް އިން ބުނާގޮތުގައި ހޫދުއަކީ އަބަދުވެސް ޝައުޤުވެރިކަމާއެކު ޤުރުއާން ކިޔެވުމަށް ލޯބިކުރާ އަޚުލާޤު ރަނގަޅު ދަރިވަރެކެވެ.


chinage igthisaadhu dhashah dhiyun- raajjeyge fathuruverikamah lolhun arun!?\nފަތުރުވެރިން --ފޮޓޯ: އަވަސް\nޗައިނާގެ އިގްތިސާދު ދަށަށް ދިޔުން - ރާއްޖޭގެ ފަތުރުވެރިކަމަށް ލޮޅުން އެރުން!؟\nމިދިޔަ ހުކުރު ދުވަހު ޗައިނާގެ ސަރުކާރުން އާންމުކުރި ތަފާސް ހިސާބުތަކުން ދައްކާގޮތުގައި ޗައިނާގެ ފެބްރުއަރީ މަހުގެ އެކްސްޕޯޓު ވަނީ ރިކޯޑު މިންވަރަކަށް ދަށްވެފައެވެ. އަދި ޗައިނާގެ އިގްތިސާދުގެ ކުރިއެރުން މިދިޔަ އަހަރަށް ވުރެ މި އަހަރު ދަށްވާނެ ކަމަށް ލަފާކޮށްފައި ވެއެވެ.\nވަރަށް ފަހުން ރާއްޖެއަށް ޒިޔާރަތްކުރި އައިއެމްއެފްގެ ވަފުދުން ވެސް ވަނީ ޗައިނާގެ އިގްތިސާދުގެ ދުވެލި މަޑުޖެހޭނެ ކަމަށް ލަފާކޮށްފައެވެ. އަދި މީގެ އިތުރުން ރާއްޖޭގެ ފަތުރުވެރިކަމުގެ ދާއިރާއަށް މި ކަމުގެ ނޭދެވޭ އަސަރުކޮށްފާނެ ކަމުގެ ކަންބޮޑުވުން އައިއެމްއެފްއިން ފާޅުކޮށްފައިވެއެވެ.\nއެމްއެމްއޭގެ ކުރީގެ ގަވަރުނަރު އަދި މޯލްޑިވްސް އިކޮނޮމިކް ރިވިއުގެ އެޑިޓަރުކަން މިހާރު ކުރައްވަމުން ގެންދަވާ ފަޒީލު ނަޖީބު ވެސް ވިދާޅުވާ ގޮތުގައި ޗައިނާގެ ޖީޑީޕީ ދަށަށް ހިނގައްޖެނަމަ ޗައިނާގެ އާމްދަނީގެ މިންވަރު ދަށްވެ، ރާއްޖެއަށް އަންނަ ފަތުރުވެރިންގެ އަދަދު މަދުވުމަކީ އެކަށީގެންވާ ކަމެކެވެ.\nމި ހިނގާ މާރޗްމަހުގެ ހަތް ގެ ނިޔަލަށް ރާއްޖެއަށް އެންމެ ގިނައިން އާމްދަނީ ލިބިފައިވަނީ ޓީޖީއެސްޓީއިން ކަމަށް ފިނޭންސް މިނިސްޓްރީގެ ތަފާސް ހިސާބުތަކުން ހާމަކޮށްފައި ވެއެވެ. މި މުއްދަތުގެ ތެރޭގައި ރާއްޖެއަށް ލިބުނު މުޅި އާމްދަނީއަކީ 4.6 ބިލިއަން ރުފިޔާއެވެ. އޭގެ ތެރެއިން 1.08 ބިލިއަން ރުފިޔާއަކީ ޓީޖީއެސްޓީގެ ގޮތުގައި ލިބިފައިވާ އާމްދަނީއެވެ. އެހެން ކަމުން ފަތުރުވެރިކަމުން ލިބޭ އާމްދަނީ ދަށްވެއްޖެ ނަމަ ރާއްޖެއަށް ލިބޭ މުޅި އާމްދަނީ ދަށްވުމުގެ ފުރުސަތު ބޮޑެވެ.\nދެން އުފެދޭ ސުވާލަކީ ޗައިނާގެ ފަތުރުވެރިންގެ އަދަދު ދަށްވެއްޖެ ނަމަ ފަތުރުވެރިކަމުން ރާއްޖެއަށް ލިބޭ އާމްދަނީ ދަށްވެދާނެތޯ އުފެދޭ ސުވާލެވެ.\nއެމްއެމްއޭ އިން ނެރެފައިވާ 2013ން 2018 އަހަރުގެ ތަފާސް ހިސާބުތަކުން ހާމަވާ ގޮތުގައި މި މުއްދަތުގައި ކޮންމެ އަހަރަކު ވެސް ރާއްޖެއަށް އެންމެ ގިނައިން ފަތުރުވެރިން ޒިޔާރަތްކޮށްފައި ވަނީ ޗައިނާއިންނެވެ. މި މުއްދަތުގެ ތެރޭގައި ރާއްޖެއަށް ޒިޔާރަތްކުރި ޗައިނާގެ ފަތުރުވެރިންގެ އަދަދު ކޮންމެ އަހަރަކު ވެސް ވަނީ ދަށަށް ގޮސްފައެވެ. ނަމަވެސް އެހެން ގައުމުތަކުން ރާއްޖެއަށް ޒިޔާރަތް ކުރި ފަތުރުވެރިންގެ އަދަދު ކޮންމެ އަހަރަކު ވެސް މައްޗަށް ޖެހިފައިވުމުގެ ސަބަބުން ރާއްޖެއަށް ޒިޔާރަތްކުރި ފަތުރުވެރިންގެ މުޅި ޖުމްލަ އަދަދު ވަނީ އިތުރުވެފައެވެ.\nމީގެ އިތުރުން ޓޫރިޒަމް މިނިސްޓްރީގެ ތަފާސް ހިސާބުތަކުން ދައްކާގޮތުން 2019 ވަނަ އަހަރު ފެބްރުއަރީ މަހުގެ ނިޔަލަށް ރާއްޖެއަށް ޒިޔާރަތް ކުރި ފަތުރުވެރިންގެ އަދަދު ވަނީ 2018 ވަނަ އަހަރުގެ މި މުއްދަތާއި އަޅާބަލާއިރު 11.7އިން ސައްތަ އިތުރުވެފައެވެ. އަދި ފަތުރުވެރިން ރާއްޖޭގައި ހޭދަކޮށްފައިވާ ރޭތަކުގެ އަދަދު ވަނީ 6.3 އިންސައްތައަށް އިތުރުވެފައެވެ. މި މުއްދަތުގެ ތެރޭގައި ރާއްޖެއަށް އެންމެ ގިނަ ފަތުރުވެރިން 17.8 އިން ސައްތަ ހިއްސާއަކާ އެކު ޒިޔާރަތް ކޮށްފައިވަނީ ޗައިނާއިން ނަމަވެސް ޗައިނާގެ މާކެޓު ވަނީ 3.8 އިން ސައްތަ ވަނީ ދަށްވެފައެވެ. ރާއްޖެއަށް އެންމެ ގިނައިން ޒިޔާރަތްކޮށްފައިވާ 10 މާކެޓުގެ ތެރެއިން ޗައިނާއާއި ސުވިޒަލޭންޑް ފިޔަވައި އެހެން ހުރިހާ މާކެޓުތަކެއް ވަނީ ބޮޑެތި ކުރި އެރުންތަކެއް ހޯދާފައެވެ.\nމި ތަފާސް ހިސާބުތަކަށް ބަލާއިރު ފަތުރުވެރިކަމުން ރާއްޖެއަށް ލިބޭ އާމްދަނީ ކުރިއަށް އޮތްތާގައި ދަށްވާނެ ކަމަކަށް ނުބެލެވެއެވެ. ޗައިނާ މާކެޓު ހީނަރުވި ނަމަވެސް އެހެން ގައުމުތަކުން އަންނަ ފަތުރުވެރިންގެ އަދަދު އިތުރުވެ، ފަތުރުވެރިން ރާއްޖޭގައި ހޭދަކުރާ މުއްދަތު އިތުރުވާނަމަ، އެ ބައި ފޫބެދި ރާއްޖޭގެ އިގްތިސާދަށް މާ ބޮޑު އަސަރެއް ނުކުރުމަކީ އެކަށީގެންވާ ކަމެކެވެ. ނަމަވެސް ޗައިނާގެ ފަތުރުވެރިންގެ އަދަދު އަހަރުން އަހަރަށް ދަށްވަމުން އައުމަކީ އިގުތިސާދީ މިސްރަބާ މެދު ވިސްނަންޖެހޭނެކަމެއް ކަމަށް ފެނެއެވެ.\nޗައިނާ އިގްތިސާދު އައިއެމްއެފް